
. . gaan  die  koringare  deur  die  dorsmas- 
ien,  die  korrels  in  die  sakke,  die  sakke 
íia  die  meul  en  die  meel  na  die  bakker. 


Die  produsent  voorsien  die  middelman 
en  die  middelman  die  verbruiker  . . . so 
kom  die  brood  op  ons  tafels.  So  dra  die 
boer  jaar  na  jaar  sy  deel  by  tot  die  voed-'. 
selstapel  in  Suid-Afrika  se  spens.  So  ^ 
bewys  die  Spoorweë  dag  na  dag  dat  die 
taak  van  laai,  vervoer  en  aflewering  op 
breë  skouers  rus.  En  as  ’n  mens  in  tonne 
en  myle  dink,  dan  besef  jy  hoe  swaar  die 
vrag  weeg  om  ’n  groeiende  volk  soos 
ons  s’n  te  voed,  te  klee  en  te  huisves  . . . 
besef  jy  presies  hoe  breed  die  skouers  is 
wat  daardie  vrag  moet  dra. 

RUD.  P.  VISSER: 


Oor  hom  het  )iou  die  stilte  toegesak 

e)i  gaa)i  by  elk  seko)ide-tik  ’)i  eicigheid  verby  . . . 


’)i  Hopie  gro)id,  vericelkte  kra)ise  i)i  die  son; 
dis  al  icat  aards  is  )iog  oor  hom. 


Ver,  ver  hi  die  rui))ite  bo, 

))iiljoe)ie  jare  a)iderka)it  die  blou  geicelf, 
is  hy. 

E)i  ai,  viy  God,  hy  keu  die  a)itivoord  )iou! 


Leicef 
Dood  f 

Hoe  klaar  is  daardie  raaisel  opgelos  vir  hom! 

’)i  Hopie  gro)id,  verxcelkte  kraxise  hi  die  soxi . . . 

Ek  staa)i  verslae,  stil, 

voel  ’)i  icyle  self  verheice  bo  die  aardse  om  my  heexi. 
Maar  so)idig  iceer  sodra  ek  omdraai  om  te  gcuin 
e)i  bid  om  die  besit  va)i  daardie  ke)i)iis  wat  hy  dra 
tericyl  ek  leice  . . . 


ABEL  COETZEE; 

uan 

27  Februarie  1902 — 8 Julie  1957 


Vir  elkeen  van  ons  breek  die  dag  uiteindelik  aan  waarop 
die  rumoer  van  die  lewe  om  ons  verstil,  waarop  die  vetes 
waarby  ons  betrokke  was  vergeet  word,  waarop  maagskap 
en  vriend  en  kennis  by  ons  skadelose  stof  saamvergader  om 
onder  mekaar  te  vra:  Watter  soort  mens  was  hy?  Wat  het 
hy  beteken?  Waaraan  sal  ons  hom  onthou?  Want  waar  die 
dood  intree,  word  ons  vir  ’n  oomblik  gereinig  van  ons  aardse 
kleinlikhede  en  ons  word  gekwel  deur  twyfel  of  ons  oordele 
en  veroordelings  van  die  verlede  nie  dalk  op  eiegeregtigheid 
gegrond  was  nie.  Dan,  met  verhelderde  blik,  sien  ons  vir 
’n  enkele  oomblik  die  waarde  wat  ’n  tydgenoot  se  lewe  vir 
ons  gehad  het. 

Ook  vir  Christiaan  Maurits  van  den  Heever,  in  lewe  hoog- 
leraar  aan  die  Witwatersrand  en  wydbefaamde  Afrikaanse 
kunstenaar,  het  hierdie  oomblik  aangebreek  en  ons  agter- 
blywendes  skaar  ons  ’n  tydjie  byeen  om  oorleg  te  pleeg 
oor  die  waarde  van  die  heengegane  lewe. 

Gebore  in  ’n  konsentrasiekamp  op  27  Februarie  1902, 
sou  Christiaan  Maurits  van  den  Heever  aan  ’n  geslag 
mense  behoort  wat  telkemale  die  ondergang  van  eie  volk 
en  kultuur  van  aangesig  tot  aangesig  sien  dreig  het.  Kinders 
van  die  oorlog,  het  hulle  nogtans  nie  langs  die^  pad  in  die 
as  gaan  sit  nie,  maar  met  onverwoesbare  ywer  deur  eie 
arbeid  en  inspanning  die  ondergang  van  hulle  soort  bekamp. 
Na  ’n  skool-  en  universiteitsloopbaan  in  Bloemfontein  en 
Nederland  het  dit  vir  hom,  wat  aanvanklik  as  joernalis 
werksaam  was,  gou  duidelik  geword  waar  sy  roeping  lê 
in  diens  van  sy  volk.  Hy  sou  dien  met  die  woord,  hoofsaaklik 
die  geskrewe  woord  van  die  veelsydige  kunstenaar  wat  te 
midde  van  die  drukte  van  sy  amp  die  tyd  kon  uitspaar 
en  vir  ’n  menseleeftyd  feitlik  elke  jaar  minstens  een  boek 
aan  sy  omvangryke  leserskring  geskink  het.  Hy  het  hart- 
stogtelik  geglo  dat  die  Afrikaanse  taal  en  kultuur  maar  op 
een  manier  beveilig  en  bestendig  kon  word,  naamllik  deur 
middel  van  aansien  en  waardigheid  wat  verkry  moes  word 
deur  ’n  gesonde  en  bloeiende  letterkunde.  Hy  self  het  aan 
die  werk  gegaan  en  deur  die  jare  heen  aan  die  werk  gebly 
om  sy  geloof  om  te  skep  in  dade  en  om  aan  sy  tydgenote 

die  weg  te  wys  wat  uitloop  op  verwesenliking  van  die 
volkstrewe. 

Behalwe  dat  hy  ontsaglik  veel  geskryf  het,  het  hy  hom 
ook  op  ander  maniere  in  diens  gestel  van  die  Afrikaanse 
letterkunde.  As  hoogleraar  wat  self  digter  was,  het  hy 
menige  jongere  bygestaan  in  die  eerste  pogings  om  deur 
middel  van  die  woord  skoonheid  te  skep.  As  onderlegde 
akademikus  en  gevormde  kunstenaar  kon  hy  menigmaal 
nie  net  voorgangers  en  tydgenote  se  werk  onbevange  na 
waarde  skat  nie,  maar  hy  kon  ook  waarsku  waar  hy  ’n 
medekunstenaar  rigtings  sien  inslaan  het  wat  op  agter- 
uitgang  moes  uitloop.  Nog  steeds  in  diens  van  dieselfde 
ideaal  het  hy  die  Afrikaanse  Skrywerskring  help  stig  en 
jarelank  aan  die  spits  daarvan  gestaan  waar  hy  hom 
beywer  het  nie  net  vir  die  geestelike  belange  van  sy  volk 
en  sy  vakgenote  nie,  maar  ook  vir  die  versorging  van  hulle 
stoflike  nood.  En  toe  dit  op  ’n  keer  duidelik  geword  het  dat 
al  te  groot  nadruk  op  die  prikkelende  in  die  letterkunde 
die  Afrikaanse  volkslewe  in  gevaar  van  verval  gebring  het, 
het  hy  onbevrees  almal  wat  daarby  betrokke  was,  opgeroep 
tot  ’n  suiwering  van  die  boek.  Dis  dan  ook  begryplik  dat 
hy  jare  lank  aan  die  hoof  gestaan  het  van  die  redaksie 
van  díe  Jaarboek  van  die  Afrikaanse  Skrywerskring  en  later 
van  die  Tydskrif  vir  Letterkunde. 

So  groot  was  sy  drang  om  die  aansien  van  Afrikaans 
te  help  verhoog  en  verstewig  dat  hy  by  herhaling  die 
moeisame  reis  na  ons  stamlande  aanvaar  het  en  dáár 
die  kennis  van  ons  boek  en  van  ons  kultuur  help  versprei 
het.  Telkemale  was  die  besoek  aan  die  stamlande  vir  hom 
’n  verfrissing  van  die  gees,  want  hy  het  ewe  hartstogtelik 
geglo  dat  hoe  nouer  die  verband  tussen  Afrikaans  en 
Nederlands,  hoe  stewiger  sou  Afrikaans  groei  en  gedy. 
Helder  en  duidelik  het  hy  die  opvatting  verkondig  dat 
liefde  vir  die  Noord-  en  Suid-Nederlandse  boek  die 
Afrikaner  se  pleganker  moet  wees  teen  taalverwildering 
wat  kom  deur  te  noue  aanraking  met  Engels.  Hy  het  geglo 
en  selfs  die  bewys  gebring  dat  die  Nederlandskundige 
Afrikaanse  kunstenaar  die  gedegenste  Afrikaans  besig,  en 
om  daardie  rede  het  hy  onvermoeid  gestry  — ook  teen  sy 
nouste  \TÍende  in  — om  die  behoud  van  die  Dietse  letter- 
kunde  vir  die  Afrikaanse  skolier  en  student.  Om  dit  te 
help  bewerkstellig  het  hy  studieboeke  vir  Afrikaans- 
sprekendes  saamgestel  oor  die  Nederlandse  letterkunde  en 
bloemlesings  met  inleidings  van  Noord-  en  Suid-Nederlandse 
skrywers  en  digters. 

In  sy  tyd  en  onder  sy  landgenote  was  Christiaan  Maurits 

een  van  die  grootste  vriende  en  een  van  die  arbeidsaamste 
yweraars  in  belang  van  die  Dietse  boek  in  die  ruimste  sin 
van  die  woord.  In  hierdie  opsig  was  hy  nog  kunstenaar 
van  die  ou  soort,  d.w.s.  die  kunstenaar  wat  gestaan  het  as 
geroepene  in  diens  van  sy  volk,  nie  net  as  kunstenaar  maar 
as  volksman,  die  sogenoemde  digter-profeet. 

Sy  lewe  lank  het  hy  ’n  lewendige  belangstelling  gehad 
in  die  lotgevalle  van  sy  volk,  in  hulle  kultuur,  in  hulle 
geestesstrominge,  in  die  tekens  van  siekte  of  van  groei 
wat  hulle  vertoon  het.  As  lid  van  ’n  jong,  klein  volk,  het 
hy  instinkmatig  aangevoel  dat  ons  stryd  ’n  stryd  is  om 
aansien  te  verwerf  in  ons  eie  oë  en  in  dié  van  die  buite- 
wêreld,  en  die  beste  manier  om  dit  te  bereik  was  vir  hom 
die  nastreef  en  verkryging  van  ewewig.  Die  stryd  om 
ewewig  — so  het  hy  sy  insig  vertolk  aan  sy  tydgenote.  Hy 
het  geglo  dat  die  Afrikaanse  kultuur  dusver  sy  hoogste 
bloei,  sy  vormgewing  in  die  landelike  omgewing  bereik  het. 
Daarom  het  hy  aanvanklik  ook  geglo  dat  groei  in  die 
volkslewe  slegs  op  ons  boereplase  volgehou  kon  word. 
Later  het  sy  insig  verander.  Op  die  plaas  het  hy  gesien 
hoe  lelik  die  lewe  gemaak  kan  word  deur  inwendige  droogte, 
hy  het  gesien  hoe  ryk  die  lewe  kan  oopbloei  in  die  somer,  in 
talle  boeke  het  sy  liefde  vir  die  landelike  gestalte  aan- 
geneem.  Maar  gaandeweg  het  hy  besef  dat  nie  die  uiterlike 
omstandighede  ’n  mens,  ’n  volk  of  ’n  kultuur  groot  maak 
nie,  maar  die  innerlike  gestemdheid.  In  talle  romans, 
novelles  en  kortverhale  het  hy  sy  mense  beskryf  in  hulle 
aanpassing  by  die  nuwe,  die  stadsomgewing.  Met  diepe 
insig  en  liefde  het  hy  uitgebeeld  en  gekasty  en  die  ewige 
les  verkondig:  slegs  in  die  kennis  van  jou  self  en  in  die 
oorwinning  van  jou  swakhede  lê  die  moontlikheid  van 
grootheid,  slegs  deur  jou  self  te  oorwin  word  jy  ’n  held. 

Die  onmenslikheid  van  mens  teenoor  mens,  die  verbreking 
van  die  sedewette  van  naasteliefde,  die  verbreking  van  die 
ewigheidsverband  deur  die  mens  as  gevolg  van  hebsug, 
jaloesie,  grootdoenery,  onbegrip  — dit  was  die  lelike  dinge 
wat  hy  telkens  weer  uitgebeeld  het,  want  hy  was  idealis 
wat  soms  tot  rasens  toe  verbitter  kon  word  oor  die  illusie 
van  die  lewe.  Daarom  was  hy  ook  ’n  eensame. 

As  kunstenaar  was  hy  seker  die  veelsydigste  onder  sy 
tydgenote.  Van  al  die  digsoorte  vind  ons  voorbeelde  in  sy 
werk.  Die  kunsprosa  het  hy  in  al  sy  vorms  beoefen:  die 
roman,  novellle,  kortverhaal,  skets,  essay,  biografie  en 
aforisme.  En  op  elke  terrein  het  hy  werk  gelewer  waar- 
sonder  ons  letterkunde  wesenlik  armer  sou  gewees  het. 

Nog  een  aspek  van  sy  menslikheid  moet  ons  noem  en 

dit  is  sy  grondige  godsdienssin,  die  grondslag  van  sy  ganse 
kunstenaarsarbeid.  Met  sy  eerste  verskyning  as  kunstenaar 
het  dit  opgeval  dat  hy  ’n  soeker  was  na  die  sin  van  die 
lewe,  soeker  na  ’n  godsbegrip  waardeur  sy  bestaan  as 
mens  sin  en  betekenis  kon  kry.  Hy  het  wyd  en  ver  gesoek, 
by  die  ou  en  by  die  nuwe  wysgere,  in  die  klassieke  wêreld, 
in  die  geskiedenis  van  volke  en  van  godsdienste,  in  die 
Bybel.  By  tye  het  hy  vertroosting  gevind,  maar  nooit  is  hy 
volkome  bevry  van  die  wete  dat  die  graf,  die  dood,  die 
vergetelheid  wag  op  elkeen  van  ons,  en  dit  is  die  grondslag 
van  die  sware  weemoed  wat  soos  ’n  roukleed  lê  oor  sy 
ganse  letterkundige  werksaamheid.  Ondanks  dit  alles  groei 
daar  stilweg  ’n  oortuiging  dat  die  mens  onverwoesbaar  ’n 
deel  is  van  die  skepping,  en  dat  hy  in  sy  God  onverwoesbaar 
en  onverganklik  is.  So  bely  hy: 

U is  die  sanger  en  die  helder  sang, 

U is  die  gees  en  ook  die  suiwer  vorm, 

U is  die  stroom  en  oorsprong  van  die  stroom, 

U is  die  heilige  dromer  en  die  droom! 

U is  die  krag  wat  deur  die  donker  wortels 
vir  eeue  styg  om  eindelik  vrug  te  word. 

U is  een  wat  bly, 

ook  as  die  enigste  lig  wat  vlam  in  my! 

En  ook: 

Die  sonnige  stiltes  wat  hier  langs  die  purper  hange  wyl, 
is  ook  in  my  en  vul  opnuut  my  dae  met  ’n  bewustheid 
dat  eeue  heen  ek  ook  gelewe  het  as  ewige  gevangene 
wat  aarselend  gaan  en  in  die  goue  dae  kom. 

Ek  weet  dit  vas,  dit  groei  soos  eeue  om  my 

die  kalm  wete  dat  ons  in  God  vergroei  en  ewig  bly. 

Christiaan  Maurits  van  den  Heever  het  heengegaan.  ’n 
Groot  hart,  ’n  troue  vriend,  ’n  onvermoeide  werker,  ’n 
volksman  is  die  groot  stilte  in,  en  as  daar  wete  is  na  die 
dood,  dan  ken  hy  nou  die  antwoord  op  al  die  groot  vraag- 
stukke  wat  sy  gees  gekwel  het. 

Sy  siel  rus  in  vrede.* 

• Hulde  aan  sy  nagedagtenis  uitgesaai  deur  die  Suid-Afrikaanse  Uitsaaikorporasie. 

A: 


Ibi.  J4c 


awe 


(Aan  die  nagedagtenis  van  my  vriend) 

Gejaagde  swerwer  met  verborge  krag, 

wat  rusteloos  deur  golf  en  daling  ploeg 

van  kus  tot  kus,  by  witgepluimde  boeg 

die  kruin  van  branders  klief,  met  kosbaar  vrag 


die  hawe  binnestroom  en  sonder  klag 
uit  ruim  en  romp  laat  stroop  jou  ganse  mag 
aan  weelde,  goud  en  pêrels,  laat  en  vroeg 
opeengehoop.  Verstil  is  swerf  en  swoeg 


in  willoos  dein.  Die  leë  romp,  gemeer, 

— ontdaan  van  eindloos  drang  na  verre  land  — 
verroes,  ivord  op  en  neer  gewieg,  gestrand. 

Met  slap  getou,  verlate  dek,  gestil 
verborge  krag,  omskreeu  van  stvawels,  meeu, 
lê  jy  en  wag,  en  wag,  op  God  se  wil. 

D.  F.  MALHERBE: 


JeU  Oor  C n.  Van  2)« 


Hoewel  my  vanjaar  ’n  hele  aantal  vriende  ontval  het, 
opmerklik  genoeg  vanweë  die  onverwagtheid  daarvan,  was 
die  heengaan  van  C.  M.  van  den  Heever  as  figuur  in  ons 
volkslewe  vir  my  die  swaarste,  gesien  sy  betreklike  jonkheid 
en  vrugbaarheid,  waar  hy  gestaan  het  in  so  onmisbare 
verband  met  ons  ontluikende  kultuur-ekspansie.  Veral  in 
hierdie  tyd  van  moedswillige  bravado  is  ons  verlies  te  meer 
te  betreur,  omdat  hy  ’n  hehoudende  krag  was,  ingebed  in 
die  goeie  van  wat  ons  oorgelewer  is.  Want  geen  volk  kan 
straffeloos  sy  tradisie  negeer  nie.  Die  waardige  van  ’n 
volkstradisie  spoel  deur  die  hede,  ’n  onkeerbare  stroom  wat 
eindelik  die  ondeugdelike  as  slyk  op  sy  oewers  laat  verbleik. 

In  sy  laaste  jare  het  hy  hom  ingespan  vir  die  bevordering 
van  die  goeie  boek,  die  ordentlike  boek,  die  skoon  boek 
sowel  as  vir  die  edele  in  ons  tydskriflektuur,  soos  dit  in 
ons  taal  gefigureer  het,  maar  sy  spatsels  en  ontsierende 
hale  gekry  het  en  daarmee  die  goeie  smaak  bederwe  het. 
Behoudend  wou  hy  wees  om  die  eerbied  te  bewaar,  hoë 
deug  van  ’n  beskawing,  standhoudende  wortelkrag  — eer- 
bied  vir  die  skone,  eerbied  vir  die  heilige,  eerbied  vir  lewe 
en  dood,  eerbied  vir  die  verhewene,  eerbied  vir  die  foute  en 
feile  selfs  van  jou  naaste,  eerbied  vir  suiwer  menslikheid, 
eerbied  vir  die  onverstaanbare,  vir  die  misterieuse  kragte 
waarvan  jy  soms  skimagtige  verskyninge  gewaar  — almal 
dinge  wat  met  sy  grypinge  van  die  werklikheid  deurskemer 
in  sy  werk.  Tiperend  van  hom  was  dan  ook  ’n  mildheid  van 
oordeel  en  ’n  gulle  verdraagsaamheid.  My  laaste  gesprekkie 
met  hom  was  oor  die  telefoon  toe  hy  my  lag-lag  en  sonder 
die  minste  gevoel  meedeel  so  in  die  verbygaan  dat  iemand 
uit  sekere  letterkundige  hoek,  volgens  wat  hy  verneem, 
hom  as  rymelaar  bestempel  het. 

Die  skrywersbloed  was  hom  ingebore.  Nog  student  het 
hy  my  ’n  manuskrip  verse  oorhandig  vir  advies.  Hy  het  my 
raad  gevolg  om  liewer  te  wag  met  publikasie  totdat  ’n  uur 
van  meer  rypheid  aanbreek.  Of  een  en  ander  hiervan  tog 
’n  plek  gekry  het  in  sy  eerste  bundel  Stemmingsure,  kan 
ek  nie  onthou  nie. 

Hy  was  meer  geroepe  tot  die  skryftaal  as  tot  die  verhoog, 
minder  polemies  en  dinamies  van  natuur.  Vandaar  waar- 
skynlik  die  feit  dat  hy  nie  die  dramatiese  soort  beoefen  het 
nie.  Hy  was  meer  aangetrokke  tot  die  agterkant  in  sy 
beskeidenheid  as  tot  die  voorkant,  meer  tot  die  skaduwee 
as  tot  die  voetlig,  meer  tot  peins  as  tot  openbare  uiting, 
meer  passief  as  aktiverend,  meer  wegskuilend  en  betragtend 
en  stilte  soekend  as  gewillig  om  deel  te  neem  aan  buite- 
kantse  rugtigheid,  meer  tot  homself  ingekeer  as  na  buite 
toe  lewend  — kenmerkende  trekke  van  sy  persoonlikheid, 
wat  sterk  nadruk  vra  in  sy  werk,  veral  in  sy  digwerk,  wat 
daarom  ’n  egte  beeld  vertoon  van  sy  innerlik. 

Self  druk  hy  dit  so  uit: 

„ . . . ek  laat  die  duisend-koppige  onrus  buite 
en  kom  aan  u,  o eensaamheid,  om  heling  vra. 

Ek  haat  die  skurwe  stemme  en  die  trae 
gemartel  van  wat  ek  wil  heilig  hou; 
hier  is  veiligheid,  in  die  vertroulike  vlae 
wat  glinsterwebbe  teen  die  vensters  bou.” 

Nie  juis  fors  in  beelding  nie,  was  hy  begaaf  met  ’n  fyn 
oog  om  die  vlietende  gebaar  van  die  oomblik  te  gryp  in 
menslike  verhoudinge  of  in  natuurgegewe.  Sy  heimwee  na 
die  land  het  gebly,  sy  land,  met  mense  in  hul  edele  opregt- 
heid,  sy  vlakte,  en  die  ruimte  veral  met  skemerende  einders. 
Maar  ook  die  nabye:  die  „amandelboom”  as  ,,lentebruid,” 
die  stil  poel  met  sy  spieëlbeeld,  die  waterlelie,  papawer  en 
roos.  Maar  dan  die  see  wat  hom  onophoudelik  aantrek  tot 
simboliese  verdigtinge  rakende  die  lewe,  ewigheid  en  God. 

„0  branderruising  diep  en  sag, 

O koele  bloute  van  die  see, 

neem  nou  ’n  mens  wat  huiw’rend  wag, 

vir  ewig  oor  dié  Deining  mee!” 

Hierdie  vers  wat  uit  jonger  jare  stam,  lei  ons  oor  na 
’n  ander  beheersende  trek  van  sy  lewe,  nl.  die  doodsgedagte 
waarmee  verbonde  is  ’n  sekere  somberheid  van  sy  werklik- 
heidsiening,  die  kortstondigheid  van  ons  aardse  bestaan, 
eenmaal  gemerkteken  as  verbygaande.  Hierdie  ou  gedagte 
wat  heiden  sowel  as  Christen  deur  die  eeue  in  die  bewussyn 
moes  bly  — die  spreekwoordelike  middeleeuse  memento 
mori  het  die  Renaissance  probeer  uitwis,  die  aardse  trane- 
dal  moes  ’n  nuwe  paradys  word  — en  so  knaend  sidder  in 
die  Gesangvers  ,,’t  mensdom  valt  als  bladeren  af”  het  hom 
dikwels  besig  gehou:  die  doodsgedagte  en  die  agterdoodse, 

nie  so  intens  soos  by  een  en  nader  Nederlandse  digter  nie, 
maar  tog  ’n  wesenlike  element  van  sy  verskuns. 

Hy  het  talle  en  talle  karakters  geskep  in  roman  en 
kortverhaal:  die  opregte  en  skinderbekkige,  die  versuk- 
kelde  en  strewende,  die  landmens  met  die  grond  vergroei 
en  die  landmens  in  die  stad  met  sy  kommergange.  Maar 
die  stad  in  sy  ware  gestalte,  rumoerigheid  en  verskeiden- 
heid,  verkeer  en  warrende  beweging,  die  stad  as  lewende 
kolos,  het  nie  in  vaste  vorm  na  vore  getree  nie.  Op  die  land 
was  sy  tuiste.  En  daarom  het  hy  in  sy  laaste  werk  Jeug 
daarheen  teruggegaan  om  by  outa  Frans  te  wees,  wat  in 
sy  graf  agterbly  om  die  plaas  op  te  pas,  waar  die  witmense 
wegtrek  na  die  stad. 

Vir  die  meeste  beoordelaars  sal  Somer  wel  die  kroon  van 
sy  verhalende  werk  wees.  Daaruit  spreek  die  magtige 
rykdom  van  die  natuur  se  gawe,  die  ryke  volop  van  die 
vrugdraende  gety,  die  behaaglikheid  van  kwistige  dae  en 
van  menslike  arbeid  en  samesyn;  maar  daaruit  spreek  ook 
die  al  te  gou  verbygaande,  die  weemoed  van  die  afskeid,  die 
teleurstelling  om  die  verdwyning  van  al  die  mooie  — beeld 
van  die  verganklike  van  alle  tydelike  dinge. 

Die  roman  se  blywende  betekenis  en  waarde  lê  ten  slotte 
in  die  toonaard  wat  die  draende  idee  deur  segging  belig- 
gaam  en,  naas  ander  funksies,  deur  subtiele,  vormgewende 
binding  aan  die  eenheid  as  primêre  struktuurnorm  vastheid 
van  gestalte  verleen.  Die  toon  bepaal  die  hoogte,  die  vlak, 
waarop  die  gebeure  beweeg.  Ek  weet,  daar  is  van  Somer 
dit  en  dat  te  sê,  oorweginge  van  andersoortige  tegniese 
aard,  maar  wie  sal  ontken  dat  die  aangestemde  toon  deur 
Somer  loop  tot  ’n  afrondende  slot?  En  tog  het  die  Keur- 
kommissie  van  die  Akademie  in  die  jare  dertig  dié  boek 
afgewys.  Daar  was  drie  boeke  destyds  onder  die  soeklig: 
Somer,  Saul  die  Worstelheld,  en  Toiings  — laasgenoemde 
is  bekroon.  Dergelike  misvattinge  kom  voor,  by  ons  nou 
nog,  en  in  die  buiteland.  Beoordelinge  is  maar  onderhewig 
aan  wisselvalligheid. 

Noodwendig  gebonde  aan  sy  skryftafel,  was  C.  M.  van 
den  Heever  ’n  uiters  produktiewe  skrywer.  Hy  moes  skrywe. 

In  hierdie  noodwendigheid  van  te  moet  verwoord  wat  jy 
voel,  om  ’n  natuurverskynsel  te  besing,  om  die  karakter 
as  lewende  en  strydende  mens,  soos  hy  in  die  ervaring 
opduik,  te  gryp  en  te  beeld,  en  al  beeldende  te  koester  met 
’n  brandende  liefde,  dat  hy  naby  jou  is,  nee,  deel  van  jou, 
in  jou,  dat  hy  jou  bybly  van  oomblik  tot  oomblik  — dit 
was  sy  lewe,  sy  hartstog  — in  so  ’n  noodwendigheid  waar 
die  liefde  as  morele  moment  hom  onteenseglik  laat  geld, 

word  kuns  alleen  gebore,  en  in  so  ’n  klimaat  is  kuns  eg 
met  foute  en  al. 

Hy  moes  skrywe.  Maar  hierby  was  nog  iets  anders  aan 
die  werk. 

Toe  hy  die  Hertzogprys  vir  sy  Laat  Vrugte  ontvang,  het 
ek  hom  geraai  om  minder  te  skrywe,  omdat  ek  van  mening 
was  dat  hy  destyds  te  veel  novelle-agtige  werk  aan  lewer 
was  en  dat  sy  talent  in  staat  was  om  konsepsies  van  groter 
omvang  te  voorskyn  te  bring.  Hierop  was  sy  onmiddellike 
antwoord:  „Ek  het  nie  tyd  nie.” 

Sou  daar  in  die  ondergrond  van  ’n  mens  se  bestaan  ’n 
wete  of  gevoel  wees,  wat  jou  soms  ’n  verborge  kennis  bring 
omtrent  die  duur  van  jou  bestaanstyd  selfs  in  gesonde  dae  ? 
En  hy  is  nie  die  enigste  hardwerkende  persoon  wat  ek 
teëgekom  het  en  by  wie  ’n  dergelike  intuïtiewe  aanvoeling 
later  bewaarheid  is  nie.  Die  donker  kleuring  van  sy  werk 
vind  dan  hierin  sy  grond. 

Die  heengaan,  die  ewigheid  en  heenwysing  na  God  is  ’n 
sterk  terugkerende  trek  in  sy  liriek, 

„0  siel  wat  klapwiek  in  die  enge  nood. 
en  hoop  op  straling  van  ’n  nuwe  dag, 
tog  donker  aangestem  is  op  die  dood  . . . 

. . . en  vrees  jy  vir  die  skemering-wye  uitmonding 
van  hierdie  lewe  in  die  ewigheid?” 

Saxa  loquuntur  — die  stene  roep.  Nie  net  vanuit  die  rus- 
plek  uit  nie,  maar  nog  veel  sterker  sal  sy  woord  roep  uit 
berg  en  vlakte,  uit  stroom  en  spruit  — „0  koele  water  van 
die  spruit”  — sal  sy  woorde  die  warmte  indra  in  die  hart 
van  die  leser  wat  nog  eerbied  het  vir  die  lewe  en  hom  volg 
waar  hy  worstel  met  die  eindvrae  van  ons  menslike  bestaan ; 
sal  sy  woord  roep  in  die  tallose  fyn  sieninge  van  die  werk- 
likheid,  bly  roep  in  die  toekoms  en  tot  ’n  seën  en  troos  wees. 
Want  — laat  my  die  ou  stelling  van  vroeër  nog  ’n  keer 
beklemtoon,  teen  alle  beterwetery  in  — kuns  is  geroepe  om 
meer  te  gee  as  amusement  of  intellektuele  spyse;  Kuns 
moet  sy  boodskap  bring;  Kuns  moet  die  gemoedslewe  van 
die  gemeenskap  stut ; Kuns  moet  troos.  Dan  kan  die  woord- 
kuns  ’n  magtige  invloed  hê  ten  goede  op  die  kultuurlewe, 
want  die  gawe  van  die  woord  is  mag.  Alleen,  wysheid  is 
nodig  om  dié  mag  tot  ’n  seën  te  maak.  Dit  is  opmerklik 
dat  die  jong  gestorwe  Keats  se  werk  reeds  in  dié  opsig  ’n 
verdieping  ondergaan  het  en  dat  hy  dié  waarheid  ook 
duidelik  uitgespreek  het. 

„A  drainless  shower 

of  light  is  poesy;  ’tis  the  supreme  of  power  . . . 


But  strength  alone,  though  of  the  Muses  born, 

is  like  a fallen  angel;  trees  uptorn, 

darkness  and  worms,  and  shrouds,  and  sepulchres, 

delight  it;  for  it  feeds  upon  the  burrs 

and  thorns  of  life;  forgetting  the  great  end 

of  poesy,  — that  it  should  be  a friend 

to  soothe  the  cares,  and  lift  the  thoughts,  of  man.” 

Daarom  is  die  heengaan  van  C.  M.  van  den  Heever  as 
behoudende  figuur  ’n  groot  verlies  vir  ons.  Hy  rus.  Dat  die 
werk  van  sy  gees,  wat,  gevang  in  ons  aardse  gebondenheid, 
gedurig  heenwys  na  ligtende  einders,  vrugbare  saad  mag 
wees  vir  nakomendes! 

Al-eensaam  waar  die  bergkloof  gee 
die  koel  bad  van  sy  skaduwee, 
het  hom  geroer  die  brongeluid 
wat  donker  kom  uit  dieptes  uit. 

En  menigmaal  het  hy  sy  snaar 
daarop  gestem  — dit  was  so  waar  — 
en  uit  sy  drome  kringend  om 
het  dit  na  ons  toe  deurgekom. 

Maar  as  ons  dae  skaarser  word 
en  hy  sy  diep  klank  oor  ons  stort, 
eers  dan  word  sy  geheim  die  lot 
van  wie  al-eensaam  staan  voor  God. 

ANDRÉ  DEMÊDTS: 

Eén  keer  heb  ik  het  geluk  gehad  Prof.  Dr.  C.  M.  van  den 
Heever  te  mogen  ontmoeten.  Dit  gebeurde  in  1951,  toen 
Stijn  Streuvels,  ter  gelegenheid  van  zijn  80e  verjaardag, 
plechtig  werd  gevierd.  Om  deze  hulde  zoveel  mogelijk 
luister  bij  te  zetten,  wenste  het  provinciale  bestuur  van 
West-  Vlaanderen  dat  op  de  akademische  zitting  te  Brugge 
het  woord  zou  gevoerd  worden  door  vertegenwoordigers 
van  de  verschillende  Dietse  Landen.  Na  overleg  met  Ridder 
P.  van  Outryve  d’Ydewalle,  goeverneur  der  provincie,  werd 
besloten  een  uitnodiging  te  zenden  aan  Prof.  Fr.  Baur  van 
de  universiteit  van  Gent,  die  namens  Vlaanderen  zou 
spreken,  aan  Antoon  Coolen,  persoonlijke  vriend  van 
Streuvels,  die  als  Nederlander  zou  optreden,  aan  Prof.  P. 
Berteloot  uit  Avesnes,  die  de  groet  van  Frans-  Vlaanderen 
zou  uitbregen  en  aan  Prof.  Dr.  C.  M.  van  den  Heever  uit 
Johannesburg.  ledereen  stond  erop  dat  het  woord  van 
Zuid-Afrika  zou  weerklinken,  al  werd  er  ook  gevreesd  dat 
het  wegens  de  grote  afstand  moeilik  zou  zijn  een  afgevaar- 
digde  uit  uw  Land  bereid  te  vinden  om  de  vermoeiende  en 
kostelijke  reis  te  ondernemen.  Tot  onze  diepe  vreugde, 
antwoordde  Van  den  Heever  dat  hij  naar  Vlaanderen  zou 
komen. 

Natuurlijk  deed  hij  zijn  belofte  gestand,  want  een  belofte 
was  een  ereschuld  voor  hem.  Op  24  november,  vooravond 
van  de  viering,  waren  sprekers  en  inrichters  verenigd  in 
hotel  „De  gouden  Hoorn”,  aan  het  Simon  Stevinplein  te 
Brugge.  Na  de  kennismaking  en  het  eten,  werd  het  een 
zeer  gezellig  samenzijn,  waarbij  ernst  en  luim  met  elkander 
afwisselden  en  vooral  de  Vlaamse  romanschrijver  Willem 
Putman,  die  mede  van  de  partij  was,  voor  een  opgewekte 
stemming  zorgde.  Van  den  Heever  had  over  zijn  reis  en 
terloops  ook  over  de  toestanden  in  zijn  vaderland  gesproken 
en  zat  daarna  glimlachend  te  luisteren.  Hij  genoot  zonder 
uitbundigheid,  medelevend  en  blijkbaar  tegelijk  nadenkend 
over  zaken  die  alleen  in  zijn  bewustzijn  aanwezig  waren. 
Een  schaduw  viel  over  de  avond : Streuvels  zelf  had  verstek 
laten  gaan,  zoals  hij  eveneens  de  volgende  dag  op  de  viering 

zou  ontbreken,  omdat  hij  opzag  tegen  een  plechtigheid 
waar  hij  de  held  van  was.  Wij  belden  hem  op  en  stelden 
voor  hem  per  auto  uit  Ingooigem  naar  Brugge  te  halen  — 
de  afstand  bedraagt  ongeveer  60  Km — maar  hij  wees 
het  aanbod  af,  zeggende  dat  het  hem  een  bijzondere  eer 
en  een  genoegen  zou  geweest  zijn,  indien  de  sprekers  hem 
de  maandag  op  ,,Het  Lijsternest”  (dit  is  de  naam  van  zijn 
landhuis)  wilden  bezoeken.  Van  den  Heever  is  op  dat 
verzoek  ingegaan  en  op  26  november  te  Ingooigem  geweest. 
„Ik  ben  blij,”  zei  Streuvels  mij  later,  „dat  ik  hem  mogen 
ontvangen  heb.  Jammer  dat  het  zo  ver  is;  ik  zou  gelukkig 
zijn  als  ik  hem  dikwijls  mocht  ontmoeten.  Misschien  zouden 
wij  niet  veel  vertellen,  maar  dat  is  ook  niet  nodig  onder 
mensen  die  elkander  waarderen  en  van  elkander  houden.” 

De  zondagmorgen  greep  in  de  raadzaal  van  het  provinciale 
gebouw  de  akademische  zitting  plaats,  voor  een  even  talrijk 
als  uitgelezen  gehoor.  Van  den  Heever  was  de  laatste  die 
het  woord  voerde.  Rustig  en  een  paar  malen  met  een  lichte 
ontroering  in  zijn  stem,  sprak  hij  over  onze  grote  uitbeelder 
van  het  landelijke  leven,  doordringend  tot  de  kern  van  zijn 
kunstenaarspersoonlijkheid  en  de  kijk  op  mens  en  wereld 
waai’van  zijn  werk  het  getuigenis  brengt.  Die  uiteenzetting 
werd  in  het  Afrikaans  gehouden  en  door  de  aanwezigen 
zeer  op  prijs  gesteld.  Toen  Van  den  Heever  ophield  met 
spreken  werd  hij  langdurig  toegejuicht,  uit  dankbaarheid 
jegens  hemzelf  en  simpatie  voor  het  stamverwante  volk 
uit  het  zuiden,  dat  in  Vlaanderen  altijd  zoveel  goede  en 
trouwe  vrienden  heeft  gehad. 

Na  de  plechtigheid  werd  aan  de  sprekers  en  een  klein 
getal  genodigden,  onder  wie  zich  ook  Prof.  Dr.  C.  Heymans, 
de  Vlaamse  Nobelprijswinnaar  voor  geneeskunde  bevond, 
door  de  heer  Goeverneur  een  middagmaal  aangeboden.  Van 
den  Heever  zat  rechts  van  de  gastheer  en  vermaakte  zich 
heerlijk  met  de  fratsen  en  het  pianospel  van  Willem 
Putman,  die  eveneens  aan  tafel  was  en  tussen  de  gerechten, 
samen  met  deklamator  Antoon  Van  der  Plaetse  het  gezel- 
schap  aangenaam  bezig  hield. 

Nog  dezelfde  week  keerde  Van  den  Heever  naar  Zuid- 
Afrika  terug.  Enige  weken  later  schreef  hij  mij:  „Vir  my 
was  dit  ’n  besonder  aangename  tydjie  en  ek  dink  met 
vreugde  terug  aan  ons  aangename  gesprekke.  Doe  tog  my 
beste  groete  aan  ons  beste  vriend  Willem  Putman  wie  se 
werk  ek  met  genot  gelees  het.” 

Verschillende  keren  in  zijn  brieven  is  hij  op  die  ont- 
moeting  met  Putman  teruggekomen.  Toen  hij  vernam  dat 
deze  schone  mens,  die  een  boeiende  roman-  en  toneel- 

schrijver  was,  in  1954  op  vier  en  vyftigjarige  leeftijd 
overleed,  drukte  hij  nog  eens  zijn  vriendschap  voor  hem 
uit  in  een  ontboezeming  die  terzelfder  tijd  een  inzicht  gaf 
in  zijn  levensbeschouwing,  waarin  een  zwaarmoedig  besef 
van  de  verganklijkheid  aller  aardse  dingen  zulk  een  grote 
rol  heeft  gespeeld: 

„Die  beriggewing  in  Suid-Afrika  insake  die  letterkundige 
lewe  in  Vlaandere  is  so  onvoldoende  dat  ek  pas,  toe  ek  die 
nuwe  nommer  van  „Dietsche  Warande  en  Belfort”  ontvang, 
met  ’n  skok  daarin  lees  dat  ons  gewaardeerde  vriend  Willem 
Putman  reeds  in  September  oorlede  is.  Die  berig  het  my 
werklik  pyn  gedaan,  Gedurende  my  laaste  besoek  aan  u 
land  het  Willem  Putman  ’n  uitstekende  indruk  op  my 
gemaak.  Hy  was  ’n  opregte,  goeie  mens  en  ek  sal  altyd 
met  vreugde  aan  hom  bly  dink. 

Hoe  kortstondig  is  die  lewe  tog!  Gister  nog  het  ons  so 
aangenaam  gepraat  en  nou  is  hy  daar  nie  meer  nie.  Wat 
baat  al  ons  letterkundige  roem  ons  as  ons  geen  goeie 
mens  is  nie  — en  dit  was  Putman  seker,  en  daarom  sal  hy 
onthou  word.” 

Ook  Van  den  Heever  sal  by  ons  onthou  word:  men  moet 
zelf  een  goed  mens  zijn,  om  zo  door  de  goedheid  van  anderen 
getroffen  te  worden.  Hij  zal  dat  eveneens  omdat  hij  een 
edelmoedige  vriend  van  Vlaanderen  was.  Reeds  vóór  de 
laatste  wereldoorlog,  toen  hij  in  Nederland  studeerde,  had 
hij  ons  land  leren  kennen.  Wij  vergeten  niet  dat  hij  in 
1933  een  Bloemlesing  uit  die  Gedigte  van  Guido  Gezelle 
samenstelde  en  in  „Die  Afrikaanse  Gedagte”  studies  wijdde 
aan  onze  Vlaamse  kunstenaars,  zo  aan  onze  grootsten: 
Gezelle,  Van  de  Woestijne  en  Streuvels.  Toen  hem  in  1955 
de  „Verzamelde  Werken”  van  August  Vermeylen  toege- 
zonden  werden,  bedankte  hij,  hartelijk  als  steeds:  „Ek  was 
besonder  bly  om  die  versamelde  werke  van  August  Vermey- 
len  te  ontvang.  Dit  is  ’n  skrywer  vir  wie  ek  baie  hoë  agting 
het.” 

Twee  van  zijn  boeken,  Somer  en  Droogte  werden  in 
Vlaamse  vertaling  uitgegeven.  De  nummers  die  door 
Dietsche  Warande  en  Belfort  aan  Streuvels  en  Timmer- 
mans  werden  gewijd,  verschenen  met  bijdragen  van  zijn 
hand.  Hij  verheugde  zich  over  de  vooruitgang  die  door  de 
Vlaamse  letterkundige  wetenschap  werd  gemaakt  en  deelde 
mij  naar  aanleiding  van  een  studie  van  Prof.  Westerlinck 
over  Van  de  Woestijne’s  dichtkunst  mede:  „Daar  was 
vroeër  altyd  sprake  dat  die  Noord-Nederlandse  geleerdes 
u voor  is,  maar  tans  het  dit  vir  goed  afgedaan”. 

Voortdurend  was  hij  bekommerd  om  een  inniger  kulturele 

saniewerking  tussen  onze  landen.  Wij  zullen  niet  vergeten 
wat  hij  in  zijn  tijdschrift  en  als  voorzitter  van  de  „Afri- 
kaanse  Skrywerskring”  gedaan  heeft  om  Vlaamse  letter- 
kundigen  aan  het  woord  te  laten  komen  en  onze  literatuur 
bij  U bekend  te  maken.  In  1952  toen  het  ,,Tydskrif  vir 
Letterkunde”  zijn  tweede  jaargang  inging,  deelde  hij 
volgende  wensen  mede:  „Graag  sou  ons  die  stem  van 
Vlaandere  deur  ons  tydskrif  in  Suid-Afrika  laat  hoor. 
Indien  dit  ook  nog  in  biblioteke  in  België  ingevoer  kan 
word,  sou  dit  veel  vir  ons  beteken,  aangesien  ons  letterkunde 
nog  nie  te  goed  in  u land  bekend  is  nie.  Ek  hoop  van  harte 
dat  ek  gou  weer  na  België  kan  gaan  en  dat  ek  hierdie  keer 
langer  kan  bly.  Ek  vind  die  kontak  vir  my  as  skrywer  van 
groot  waarde.” 

Nog  één  keer,  jammer  genoeg  slechts  voor  een  paar 
dagen,  is  hij  in  België  terug  geweest.  Graag  zou  hij  begin 
oktober  1955  de  plechtigheid  ter  gelegenheid  van  het 
honderdjarig  bestaan  van  „Dietsche  Warande  en  Belfort” 
bijgewoond  hebben,  maar  een  onverwacht  beletsel  ver- 
traagde  zijn  afreis  tot  einde  van  die  maand.  Vooraleer  uit 
Johannesburg  te  vertrekken,  drukte  hij  er  nog  zijn 
tevredenheid  over  uit  dat  er  tussen  Zuid-Afrika  en  België 
een  kultiu-eel  akkoord  tot  stand  gekomen  was  en  hij 
benoemd  werd  tot  lid  van  de  kommissie  die  met  de  uit- 
voering  was  belast.  “Dit  verheug  my  veral,”  schreef  hij, 
“omdat  ek  al  soveel  jare  ’n  goeie  vriend  van  u land,  en  veral 
van  sy  skrywers  en  geleerdes  is”. 

Verder  verheugde  hij  er  zich  over,  dat  het  Davidsfonds, 
de  grootste  Vlaamse  kultuurvereniging,  die  meer  dan  75,000 
leden  telt,  de  mogelijkheid  overwoog  om  in  haar  boeken- 
uitgaven  ieder  jaar  een  Afrikaanse  roman  te  doen  ver- 
schijnen.  (Nog  altyd  is  de  beslissing  hieromtrent  niet 
gevallen,  maar  de  vooruitzichten  zijn  zodanig  dat  er 
waarschijnlijk  een  gunstige  oplossing  komt).  Nu  vind  ik 
het  bijzonder  spijtig  dat  de  onderhandelingen  en  inzon- 
derheid  het  proeflezen  zolang  aangesleept  hebben,  hoewel 
hij  niet  ongeduldig  was  en  vol  begrip  voor  de  moeilijkheden 
die  het  initiatief  moest  opleveren  tegenover  een  publiek,  dat 
in  zijn  brede  lagen  met  het  schriftbeeld  van  het  Afrikaans 
niet  vertrouwd  is.  In  dat  najaar  van  1955  lag  reeds  de 
schaduw  van  de  ziekte  die  hem  noodlottig  zou  worden  over 
zijn  gezicht  uitgespreid  en  het  besef  van  de  kortstondigheid 
van  het  leven,  dat  hem  altijd  had  vergezeld,  was  tot  een 
vredige  zekerheid  geworden,  die  het  hom  mogelijk  maakte 
aan  de  verwezenlijking  van  zijn  verlangens  en  bestrevingen 
onthecht  te  zijn. 

Ik  heb  niet  al  het  werk  van  Van  den  Heever  gelezen, 
maar  wat  ik  gelezen  heb,  laat  mij  toe  van  zij  kunstenaars- 
persoonlijkheid  een  beeld  te  ontwerpen  dat  naar  ik  mij 
vlei  niet  ver  van  de  waarheid  afwijkt.  Als  dichter  en 
romanschrijver,  biograaf  van  Generaal  Hertzog  en  kritikus, 
was  hij  een  mens  die  het  altijd  ernstig  met  zijn  werk  en 
zijn  lezers  meende.  Spelen  met  woorden,  goochelen  met 
oppervlakkigheden,  vreemd  doen  om  de  aandacht  op  zich 
te  vestigen,  was  hem  vreemd.  Sommige  kunstenaars  zijn 
er  alleen  op  uit  bijval  te  verwerwen,  hoe  dan  ook,  desnoods 
door  het  publiek  in  zijn  wansmaak  en  nieuwlichterij,  in  zijn 
stuurloosheid  en  geestelijke  ontwrichting  bij  te  treden.  Die 
berekenende  onverantwoordelijkheid  lag  helemaal  buiten 
de  mogenlijkheden  van  zijn  wezen.  Zoals  alle  diepe  mensen 
was  hij  opgegroeid  naar  zijn  ras  en  niet  zoals  de  banalen 
naar  de  geest  van  de  tijd. 

Er  licht  een  wereldbeschouwing  in  zijn  werk,  reeds  aan- 
wezig  in  zijn  Stemmingsure  en  verder  groeiend  tot  het  vaste 
en  veelomvattende  inzicht,  waarvan  zijn  laatste  sonnetten 
in  het  Tydskrif  vir  Letterkunde  de  neerslag  zijn.  Hij 
is  vertrokken  van  de  grond  en  zelfs  in  zijn  grootstads- 
romans  als  Die  Held  heeft  hij  die  grondigheid  nooit  prijs 
gegeven.  Méér  dan  een  boeiend  onderwerp  was  de  aarde  en 
een  leven  in  verbondenheid  met  haar  onverbrekelijke 
wetten,  hem  een  simbool.  Zo  is  het  in  Somer,  Anderkant  die 
Berge  en  Dirk  se  Oorwinning , zo  was  het  reeds  in  Aardse 
Vlam,  toen  hij  zich  bezwerend  tot  Afrika  richtte: 

“Ek  weet  nou  wat  verlore  is,  O Land, 
waar  donker  voorgevoelens  sawens  huiwer, 
ons  lewe  is  verdor  net  soos  die  sand  — 

O maak  ons  hart  weer  afgrond  — diep  en  suiwer ! 

Laat  uit  die  oewerlose  ons  verlede 
met  oerkrag  van  die  lewe  self  verrys 
en  soos  ’n  golf  vergaan  tot  in  die  hede 
en  ons  die  glimpad  na  die  sterre  wys  . . 

Afrika,  simbool  van  de  grote  traditionele  levenswaarden, 
vriendschap,  verantwoordelijkheid  en  arbeid;  familie,  volk 
en  geloof.  In  zijn  verhalen  ontstaan  bijna  alle  konflikten 
waar  zijn  helden  zich  verwijderen  van  deze  zekerheden, 
om  op  hun  instinkten  en  hartstochten  te  vertrouwen. 
Terugkeren  naar  het  houvast  dat  zij  bieden  betekent 
heroveren  van  het  geluk  door  de  erkenning  van  de  zin 
van  het  bestaan. 

Maar  er  is  meer.  Tegenover  deze  oergermaanse  wereld- 
beschouwing,  die  wij  om  slechts  enige  voorbeelden  uit  deze 

eeuw  aan  te  halen,  ook  hij  Hamsun,  Hardy,  Lagerlof  en 
Streuvels  terugvinden,  treft  ons  bij  Van  den  Heever  een 
zeer  persoonlijke  verhouding.  Hij  verwachtte  voor  zichzelf 
geen  troost  van  zijn  trouw.  Hij  was  een  veldheer  die  wist 
dat  zijn  onverwinningen  hem  geen  andere  voldoening 
zouden  schenken  dan  de  wetenschap  dat  hij  zijn  plicht 
vervuld  had.  Zich  blijmoedig  aan  de  aardse  vreugden 
overgeven  was  hem  misschien  wel  mogelijk,  maar  dan 
alleen  zoals  een  vader  met  zijn  kinderen  speelt,  beseffend 
dat  hij  het  alleen  doet  om  hen,  doordat  zijn  en  hun  wereld 
dezelfde  niet  meer  zijn.  In  de  kern  van  zijn  ziel  was  hij 
onbevredigbaar,  aangetast  zoals  alle  groten  dat  altijd  zijn 
geweest,  door  dat  lijden  aan  het  leven  waarvan  slechts  de 
dood  kan  bevrijden. 

In  zijn  kunst  heeft  de  dood  een  voorname  rol  toebedeeld 
gekregen.  Niet  omdat  zij  een  overgang  is  naar  een  ander 
en  beter  leven,  maar  omdat  zij  het  aardse  bestaan  ver- 
nietigt  en  wel  zodanig  dat  er  geen  herinnering  aan  over- 
blijft.  Reeds  in  Aardse  Vlani  lezen  wij: 

“Gerugte  van  die  lewe  en  getower 
van  fyn  musiek  in  koele  somerlug, 
die  syfering  van  strale  deur  die  lower: 
bring  steeds  ’n  weemoed  in  die  hart  terug 
’n  weemoed  en  ’n  voorgevoel  dat  strewe 
hier  nutteloos  vervlugtig  en  vergaan, 
dat  hy  wat  kan  berus,  dié  twyfel  — lewe 
tot  in  sy  skaduwee  — verglydinge  verstaan. 

Want  wat  baat  huiwerstemme  van  die  blare, 

’n  hart  wat  week  van  skoonheid  is  en  teer: 

’n  deining  teen  die  horison  van  jare 
en  selfs  herinnering  bestaan  nie  meer!’’ 

Met  de  jaren  is  dat  inzicht,  aanvankelijk  meer  een 
stemming  en  een  vermoeden,  tot  een  verlangen  en  een 
overtuiging  uitgegroeid.  Alzijdig  verruimd,  gerijpt  en 
verdiept,  is  zijn  kunst,  zijn  proza  en  poëzie,  uiting  van 
een  denkend  bewustzijn,  van  een  filosofisch  schouwen 
geworden.  Toen  is  bij  hem  de  wens  gegroeid,  dat  zelfs  in 
hemzelf  de  herinnering  aan  zijn  aardse  zijn  zou  uitgewist 
worden.  Zodoende  voelde  hij  zich  in  overeenstemming  met 
de  levensstroom,  waaraan  alles  en  iedereen  is  onderworpen, 
zich  voltrekkend  met  of  zonder  de  mensen,  volgens  de 
ontwikkeling  door  God  erin  gelegd.  God  zou  hem  aannemen 
of  verstoten,  rechtvaardigen  of  afwijzen.  Wat  hij  zelf  was 
of  geweest  was,  werd  in  het  licht  van  die  uiteindelijke 
uitverkiezing  of  verwerping  een  tragisch  bezit,  oneindig 
zwaar  te  dragen  en  zonder  belang,  gezien  vanuit  het 

standpunt  der  dood,  wat  het  standpunt  der  bestemming  is, 
want  “die  dood  word  saam  met  ons  ontstaan  gebore”. 
Van  alle  bijkomstigheden  ontbloot  stond  hij  naakt  en  dee- 
moedig  voor  zijn  Schepper  en  Richter,  als  een  der  zuiverste 
godsdienstige  kunstenaars  uit  het  Dietse  taalgebied. 

Van  zijn  brieven,  die  ik  nog  eens  gelezen,  en  zijn  boeken, 
die  ik  wederom  doorbladerd  heb,  hef  ik  mijn  blikken  naar 
het  landschap  buiten,  de  bloemen,  de  struiken,  de  bomen, 
nu  op  het  hoogtepunt  van  hun  zomerweelde.  Ook  C.  M.  van 
den  Heever  stond  in  de  volle  kracht  van  zijn  volwassenheid 
als  denkende  en  scheppende  kunstenaar.  Hij  is  overleden 
vóór  het  najaar  inviel,  vóór  de  onttakeling  van  de  ouderdom 
in  onze  bewonderende  vriendschap  een  greintjie  medelijden 
kon  vermengen.  Als  een  Mán  zal  hij,  als  Mens  en  kunste- 
naar,  in  onze  herinnering  gegrift  blijven,  tot  wij  met  die 
herinnering  naar  de  eeuwigheid  gaan: 

“O  God,  wat  in  die  tye  ewig  gaan, 
bewaar  hom  in  u diep  geheimenis ; 
hy  het  ’n  rukkie  in  u vloed  gestaan 
hier  in  ’n  tydskring  wat  beëindig  is, 
en  waar  die  mens  verdof  en  gou  vergeet, 
vir  altyd,  God,  sal  u van  hom  bly  weet”. 

22  juli  1957. 

In  Afrikaanse  Skrywers  aan  die  Woord  praat  Van  den 
Heever  van  ,,’n  belangrike  stelreël,  veral  as  ’n  mens  prosa 
skrj’U'e  en  dit  is:  om  goed  te  kan  skrywe,  moet  ’n  mens 
gereeld  skrywe”  (bl.  179).  Hoe  nougeset  hy  hierdie  stelreël 
toegepas  het,  blyk  uit  die  datums  van  sy  talryke  werke  wat 
aantoon  dat  hy  in  die  tydperk  1926  — 1954  selde  ’n  jaar 
laat  verbygaan  het  sonder  ’n  belangrike  publikasie.  Hy  was 
een  van  ons  produktiefste  skrywers  wat  hom  op  die  gebied 
van  die  roman  en  kortverhaal  ’n  vooraanstaande  plek 
verower  het.  As  skepper  van  die  patriargale  Boer,  wat  soos 
’n  boom  uit  die  aarde  groei,  en  as  uitbeelder  van  die 
tragiek  wat  die  trek  van  die  plaas  na  die  stad  meebring, 
het  hy  hoogstaande  werk  gelewer.  Uit  al  sy  verhale  blyk 
hoe  hy  nooit  tevrede  is  met  ’n  weergawe  van  die  uiterlike 
gebeure  nie,  maar  hom  steeds  toelê  op  die  innerlike  drama- 
tiek  wat  uit  die  verhouding  tussen  sy  figure  ontstaan.  Oral 
soek  hy  na  die  diepere  sin  van  die  lewe,  wat  hy  soms  te 
veel  filosofies  beredeneer.  Die  mens  is  meestal,  volgens  die 
determinisme  met  sy  wanhopige  pessimisme,  ’n  magtelose 
wese  „ewig  alleen  en  onbeskermd  teen  die  pyle  van  die 
lewe”  (Kromburg).  Dit  bly  Van  den  Heever  se  verdienste 
dat  hy  meer  diepte  in  ons  verhaalkuns  gebring  het,  dat  sy 
fyn  aanvoeling  van  die  groot  lewensmisterie  die  onbeperkte 
moontlikhede  van  die  mens  se  binnewêreld  vir  ons  ontdek 
het. 

Reeds  in  sy  eerste  digbimdel,  Stemmingsure  (1926),  is 
daar  ’n  weemoedige,  pessimistiese  klaagtoon.  Hy  tob  oor 
die  raaisel  van  die  dood  en  is  diep  onder  die  indruk  van 
die  verganklike  van  al  die  ondermaanse.  In  die  donker  nag 
is  dit  net  die  onsekere  straaltjies  van  die  aandster  wat  ’n 
flou  skynseltjie  gee.  Langs  die  eindelose  trekpad  van  die 
lewe  soek  hy  tevergeefs  na  ’n  uitspanplek,  waar  die  siel 
sy  smart  kan  vergeet.  Die  een  geslag  volg  die  ander  op  en 
steeds  is  daar  nuwe  soekers,  wat  een  vir  een  met  ’n  ewige 
waarom  die  duisternis  ingly . . . 

Dit  is  die  grondtoon  van  sy  jeugwerk,  Oy  die  Plaas  (1927) 
en  Langs  die  Grootpad  (1928),  en  dieselfde  motiewe  vind 
ons  ook  nog  in  sy  latere  romans.  Hierdie  romantikus  worstel 
met  die  lewe.  Hy  kan  nie  sommer  lughartig  op  die  grootpad 
voortdrentel  nie;  hy  daal  af  na  die  donker  moerasse,  kruip 
teen  die  knaende  opdraande  uit  en  sien  vandaar  die  berg- 

toppe  van  die  beloofde  land  wat  vaag  uit  die  dynserigheid 
opdoem, 

Bogenoemde  twee  verhale  bevat  ’n  verdienstelike 
skildering  van  die  plaaslewe,  maar  die  mensbeelding  is 
nog  onoortuigend,  omdat  die  skrywer  te  dikwels  sy  feite 
dor-saaklik  konstateer.  Opmerklik  is  egter  dat  hy  direk 
van  die  begin  af  na  individuele  segging  streef. 

In  Droogte  (1930)  gee  Van  den  Heever  ’n  verbeelding 
van  een  van  ons  kernprobleme : die  ontaarding  en  ver- 
arming  van  die  plattelandse  bevolking  ten  gevolge  van 
langdurige  droogtes.  Omdat  hy  besondere  nadruk  ook  op 
die  geestelike  droogte  wou  lê,  het  hy  mense  van  geringe 
weerstandsvermoë  en  gebrekkige  ontwikkeling  gekies.  Hulle 
mis  die  energie  om  teen  die  natuur  te  worstel ; daarvoor  is 
hulle  te  futloos.  Ons  kan  hoogstens  sê  dat  hulle  die  droogte 
ondergaan.  Uit  die  praatjies  en  rusies  en  jereniiades  van 
so  ’n  klompie  minderwaardiges  kan  ons  nouliks  ’n  besef 
kry  van  die  tragiese  stryd  teen  die  onbarmhartige  natuur. 
Hul  moedelose  lydsaamheid  is  wel  pateties,  maar  heftig 
ontroer  dit  ons  nie. 

Besonder  geslaag  is  egter  die  figuur  van  Datie,  wat  met 
begrypende  liefde  en  humor  uitgebeeld  word.  Diep  kom 
ons  onder  die  indruk  van  die  lyding  van  die  doofstomme, 
wat  sy  dankbaarheid  vir  ’n  bietjie  liefde  so  aandoenlik  uit 
deur  die  geskenk  van  ’n  paar  velskoene. 

Die  psigologie  word  in  hierdie  roman  soms  verdring  deur 
die  plastiek,  en  die  sinnelike  waarneming  staan  nog  dikwels 
naas  die  geestelike  ervaring.  Lank  bly  die  herinnering  aan 
die  verskriklike  droogte  egter  in  ons  nalewe.  Die  skroeihitte 
van  ’n  onbarmhartige  son  teister  mens,  dier  en  plant.  A1 
wat  skoon  en  edel  is  in  die  mens  verskrompel,  en  op  die 
dórre  akkers  van  die  moedeloosheid  kan  alleen  die  onkruid 
nog  tier,  Terwyl  die  uitgehongerde  diere  van  uitputting  by 
die  laaste  modderwatertjies  neerslaan,  is  die  vyf  broers 
besig  om  hul  ellendige  sukkelbestaan  nog  ondraagliker  te 
maak  deur  skraapsug,  rusie,  ontug  en  doodslag.  Buitekant 
in  die  natuur  en  binnekant  in  die  harte  van  die  mense  word 
alle  lewe  doodgeskroei,  totdat  aan  die  end  by  Soois  weer 
’n  nuwe  loot  deur  die  harde  kors  te  voorskyn  kom, 

Van  den  Heever  se  beeldingskrag  word  in  hierdie  roman 
nog  verswak  deur  ’n  uiterste  noukeurigheid  van  visie.  Die 
oortolligsintuiglike  van  sy  skilderinge  verdring  telkens  die 
dramatiesgeestelike.  Omdat  hy  elke  onderdeeltjie  van  sy 
visie  minusieus  wil  beskrywe,  vertroebel  hy  die  leser  se 
totaalindruk  en  belemmer  hy  die  vlotte  gang  van  sy 
verhaal. 

In  die  beste  verhale  van  die  bundel  Simson  (1932)  is 
opmerklike  vooruitgang  te  bespeur.  Uit  die  groot  ver- 
skeidenheid  van  motiewe  duik  daar  telkens  een  op  wat  die 
innerlike  stryd  by  die  hooffiguur  tot  ’n  breekspanning  voer, 
nl.  die  mag  van  die  verlede.  In  sterk  oomblikke  mag  die 
mens  hom  verbeel  dat  wat  verby  is  geen  invloed  op  die 
toekoms  kan  hê  nie ; dat  hy  telkens,  onbelemmer  deur  gister 
en  eergister,  ’n  nuwe  hoofstuk  van  sy  lewensboek  kan  begin. 
Maar  wie  voor  ’n  groot  krisis  te  staan  kom,  moet  elke  keer 
ervaar  dat  sy  gedrag  onverbiddelik  bepaal  of  gewysig 
word  deur  herinneringe,  jare  lank  begrawe.  Hierdie  kern- 
gedagte  word  breër  uitgewerk  in  die  roman  Gister. 

Van  den  Heever  bemymer  by  voorkeur  die  lotgevalle  van 
persone  aan  wie  die  lewe  harde  slae  toegedien  het.  Uit  die 
skemerlig  van  verbygaande  dae  rys  gestaltes  op,  omglans 
deur  die  sagte  gloed  van  tere  herinneringe.  So  laat  hy 
binne  die  omvang  van  ’n  kortverhaal  die  tragiek  van  ’n 
menselewe  voor  ons  oog  verbytrek  en  peil  hy  die  verborge 
moontlikhede  daarvan.  Besonder  geslaag  is  die  verhale 
Broedertwis  en  Verbittering. 

In  die  roman  Groei  (1933)  wil  die  skrywer  ons  ’n  beeld 
gee  van  die  groeiende  volkslewe  en  die  faktore  waardeur 
hierdie  groei  beïnvloed  word.  Die  ou  Boerebeskawing  is 
vinnig  aan  die  verdwyn.  Baie  afstammelinge  van  die 
patriargale  boer,  wat  soos  ’n  koning  op  sy  uitgestrekte  plaas 
geheers  het,  het  sedert  die  laaste  kwarteeu  stads-  of  dorps- 
bewoners  geword,  wat  hulle  moes  aanpas  aan  al  die 
ingewikkelde  verhoudinge  van  die  moderne  maatskappy. 
Hierdie  aanpassingsproses  word  aanskoulik  gemaak  in  die 
optrede  van  ’n  reeks  figure  wat  almal  in  verskillende 
stadia  van  modernisering  verkeer.  Dr.  Beer  het  hom  deur 
sy  geleerdheid  uit  ’n  nederige  stand  opgehef,  maar  deur 
gebrek  aan  innerlike  kultuur  gaan  hy  te  gronde.  Die 
skildering  van  die  mislukte  fees,  met  die  simboliese  slot  van 
die  gebarste  sjampanjebottel,  behoort  tot  die  beste  gedeeltes 
van  die  roman.  Japie  Greyling  en  mev.  Verstraaten  bly 
slegs  tipes  van  die  gedegenereerde  stadsmense.  Meer  geslaag 
is  die  joernalis  Gustav  en  die  pragfiguur  van  oom  Bêrend, 
wat  sy  laaste  kragte  inspan  om  die  boerdery  te  red,  terwyl 
sy  ontaarde  seun  papbroekerig  tou  opgooi.  Oom  Bêrend 
vind  ’n  oplossing  vir  al  die  moeilike  volksprobleme  in  die 
eenvoudige  lewensbeskouing  van  die  Voortrekkers:  „Hulle 
krag  was  God.  Julle  het  vandag  nie  meer  ankerplek  nie  met 
julle  slimmigheid  en  al . . . Werk,  man,  werk,  dit  help  ’n 
mens.  Mens  moet  soos  ’n  boom  groei.  God  het  sy  doel  met 
ons,  hoe  swaar  daardie  doel  vir  ons  ook  al  is  om  te 

begryp.”  In  die  slothoofstukke  sien  ons  hoe  die  verbitterde 
Gustav  uit  sy  vertwyfeling  tot  nuwe  lewensvreugde  herrys, 
hoe  hy  ontdek  dat  die  lewe  ’n  proses  is  waarin  die  gees  sy 
vernedering  moet  deurleef  om  tot  sy  hoogte  te  styg.  Die 
beredeneerde  weergawe  van  Gustav  se  mymeringe  is  nie 
alte  oortuigend  nie,  maar  die  slottoneel,  waar  ons  die  twee 
broers  vroeg  in  die  móre  sien  ploeg,  leef  in  die  herinnering 
na.  Hierdie  roman  bevat  ’n  rykdom  van  knap  opgesette 
toneeltjies,  vol  beweging  en  aksie,  met  ’n  minimum  van 
beskrywende  toeligting. 

Vuurvlieg  en  Sterre  (1934)  toon  ook  groter  beheersing 
van  die  kortverhaal  se  tegniek.  Die  simboliek  is  minder 
geforseerd,  die  stemmingsuitbeelding  treffender  en  veel 
inniger.  Deur  suggestiewe  aanduidinge  word  die  volle 
menslikheid  van  ’n  hele  reeks  figure  in  spannende  lewens- 
momente  aan  ons  geopenbaar.  Ek  noem  veral  Leuens,  Die 
Geheim  en  Die  Dam,  wat  tot  ons  beste  kortverhale  gereken 
kan  word. 

In  die  novelle  Somer  (1935)  keer  Van  den  Heever  terug 
tot  sy  geliefde  motief:  die  boer  in  sy  verhouding  tot  die 
alles  beheersende  natuur.  Die  ewig  wisselende  natuur,  met 
die  wenteling  van  die  jaargetye,  en  veral  die  volgroeide 
somerrypheid,  speel  die  hoofrol.  Die  mensies  is  van  onder- 
geskikte  belang  — „nietig  en  klein  in  die  groot  Gang,  wat 
net  vir  ’n  oomblik  in  hulle  lewe ...”  Teen  die  geweldige 
natuuragtergrond  verdwerg  hulle  tot  nietige  wesentjies, 
wat  verlore  raak  in  die  skroeiende  somerbrand.  Die  tekening 
van  die  atmosfeer  is  van  ’n  ontroerende  skoonheid.  Die 
skrywer  het  die  essensiële  verband  tussen  die  onveranderlike 
aarde  en  die  arbeidende  mens  so  hartstogtelik  ondergaan 
dat  karakterontplooiing  en  agtergrond  onafskeidelik  saam- 
smelt.  Wie  hierdie  koringboere  uit  hul  omgewing  wil  losruk, 
sou  hul  hele  menslikheid  vernietig. 

Innig  teer  word  die  ontwaking  van  Linda  se  liefde  vir 
’n  rondloper  uitgebeeld.  Maar  „uit  die  volgroeide  somerlewe 
. . . kom  die  boodskap  na  haar  gewonde  hart : afskeid.  Dit 
is  die  ware  betekenis  van  die  lewe:  dat  in  alles  wat  vir  jou 
skoonheid  was,  waar  jou  hart  aan  hang  of  jy  dit  nooit  kan 
verloor  nie,  die  afskeid  reeds  te  lees  is.”  So  kry  ons  die 
alles  Vergangliehe  in  die  lewe  van  die  mense  en  in  die 
wenteling  van  die  jaargetye. 

Van  den  Heever  kon  die  geheimsinnige  verwantskap 
tussen  mens  en  aarde  uitbeeld  omdat  daar  by  hom  was, 
soos  hy  dit  self  formuleer:  „die  onbewuste,  deurgrondende 
aanvoeling  van  die  oerkrag  van  die  natuur.”  Daarom  is  die 
verhaal  so  vol  van  „somer  en  son  en  saffier.”  Daarom  leef 

daar  in  die  ritme  van  sy  periodes  die  breed  wegdeinende 
golwing  van  ritselende  koringhalms  en  gloei  daar  in  sy 
styl  die  warmte  van  die  koninklike  somerson. 

In  Kromburg  (1937)  word  uitgebeeld  die  tragiese 
ondergang  van  ’n  fyngevoelige  vrou,  wat,  nadat  sy  tot 
malwordens  toe  deur  die  kleingeestigheid  van  haar 
omgewing  en  deur  die  konflikte  in  haar  eie  siel  gemartel 
is,  ’n  wanhopige  poging  doen  om  haar  lewensgeluk  te  gryp. 

Wenda  se  ouers  het  haar  volgens  die  ou  tradisie  opgevoed, 
maar  omdat  sy  in  die  oorgang  van  die  ou  idee  na  die  nuwe 
tyd  geleef  het,  het  ’n  verlammende  dualisme  hom  in  haar 
karakter  geopenbaar.  Haar  siel  word  ’n  strydperk  waarin 
die  tradisionele  opvattings  slaags  raak  met  die  moderne 
uitleefdrang.  Sy  het  die  bodem  waarop  sy  gestaan  het, 
losgelaat  en  op  haar  soektog  na  ’n  nuwe  steunpunt  in  die 
donker  verdwaal.  Wanneer  sy  na  haar  moeder  se  sterfbed 
ry,  besluit  sy  plegtig  om  nie  soos  haar  ma  op  die  ou 
dorpie  te  versuf  nie;  sy  wil  „die  skone  van  die  lewe 
omhels . . . voordat  sy  ook  sal  sit  soos  haar  moeder, 
ongeneeslik  geslaan  deur  die  noodlot . . .”  Haar  hele  loop- 
baan  word  niks  anders  as  ’n  kleurryke  illustrasie  van  die 
onverbiddelike  almag  van  die  noodlot,  want  al  haar  verset 
teen  die  ingekankerde  kleingeestigheid  van  haar  omgewing, 
al  haar  pogings  om  haar  bo  die  gryse  alledaagsheid  te 
verhef,  ly  skipbreuk,  terwyl  haar  kunstenaarsideale  deur 
kleinlike  afguns  en  geldrusie  verydel  word.  Sy  het 
skitterende  talente  gehad,  maar  sy  kon  so  weinig  presteer 
omdat  sy  die  produk  was  van  omstandighede  wat  sy  nie 
kon  verander  nie.  Die  leegheid  van  haar  bestaan,  die 
onbeduidende  van  haar  omgewing,  die  gedurige  slingering 
tussen  oorgelewerde  begrippe,  vasgeanker  in  haar  wese, 
aan  die  een  kant  en  die  drang  na  ongebonde  selfontplooiing 
aan  die  ander  kant,  het  haar  met  lamheid  geslaan.  So  word 
haar  lewe  ’n  lydensweg  van  onbegrepe  smart,  met  ’n 
tragiese  ondergang  as  onafwendbare  slot. 

Daar  sal  baie  lesers  wees  wat  die  skerpsinnige  en 
indringende  psigologiese  ontleding  van  hierdie  vroue- 
karakter  sal  waardeer  sonder  om  die  noodlotsteorie  te 
aanvaar.  Van  den  Heever  het  die  vrouesiel  diep  gepeil. 
Wenda  se  reaksies  op  die  kleindorpse  haatlikhede,  haar 
smagtende  hunkering  na  ,,die  ontstuimige  lewe,  wat  jou  soos 
’n  groot  minnaar  omhels,”  haar  worsteling  met  die  lewens- 
probleme  — dit  alles  word  in  aangrypende  momente  uit- 
gebeeld.  Dis  ’n  soektog  na  lig  in  sieledonkerheid,  ’n  storm- 
agtige  begere  van  die  onbereikbare.  Ontroerend  skoon  is 
o.a.  die  nagtelike  treinrit  van  die  ontnugterde  Wenda  en 

haar  sterfbed.  Minder  oortuigend  is  egter  die  uitbeelding 
van  die  skinderlustige  gemeenskap,  en  hinderlik  die  onder- 
breking  van  die  verhaalgang  deur  liriese  en  wysgerige 
uitweidinge. 

In  die  bundel  kortverhale  Kruispad  (1938)  steek  die 
skrywer  ook  af  na  die  diepte,  probeer  hy  hom  deur  te 
dring  tot  die  kern  van  die  verhoudinge  tussen  mense.  Hy 
besit  die  verhelderde  blik  wat  hom  in  staat  stel  om  die 
inwendige  poorte  van  die  mensesiel  wyd  oop  te  gooi;  hy 
kan  in  die  gewoonste  lewe  oomblikke  vind  wat  daaraan 
wyding  gee;  hy  laat  sy  figure  vir  ’n  vlugtige  moment  die 
lewe  teen  die  agtergrond  van  die  ewigheid  sien. 

’n  Motief  wat  sterk  beklemtoon  word,  is  die  eensaamheid 
van  die  mens  en  sy  onvermoë  om  selfs  die  persoon  wat  vir 
hom  die  liefste  is,  te  verstaan.  Verder,  die  wrede  besef 
van  die  verganglikheid  van  alles  wat  skoon  is,  en  dat  die 
individu  ,,klein  en  nietig  wegsink  in  ’n  ewige  niks”.  Orals 
kry  ons  die  botsing  tussen  die  skone  droom  en  die  afstig- 
telike  werklikheid.  Daarby  ontkom  die  skrywer  nie  altoos 
aan  die  gevaar  om  die  romantiese  droom  tot  ’n  yl  visioen 
om  te  tower  en  die  alledaagse  werklikheid  tot  ’n  karikatuur 
te  verlelik  nie.  Die  treffendste  verhale  is : Soos  Pa,  Wit  Rose 
en  Eensaamheid.  In  laasgenoemde  word  „die  verlatenheid 
van  mens-alleen-wees  op  die  oneindigheid  van  die  velde,” 
veral  in  tyd  van  siekte  en  dood,  deur  die  natuursimboliek 
so  versterk  dat  die  leser  die  verskrikking  daarvan  nie  kan 
vergeet  nie. 

In  Laat  Vrugte  (1940)  bereik  Van  den  Heever  ’n  hoogte- 
punt  in  sy  artistieke  ontwikkeling.  Hierdie  roman  is  ’n 
skone  verbeelding  van  ’n  magtige  lewensprobleem : die 
ouderdom  wat  so  vaskleef  aan  sy  magsposisie  dat  dit  die 
jeug  geen  lewensruimte  wil  gun  nie.  Maar  die  onverbiddelike 
lewe  gaan  sy  bestemde  gang:  die  ou  boom  word  neergevel 
en  ’n  nuwe  loot  skiet  op.  „So  hou  dit  aan,  mens  na  mens, 
geslag  na  geslag,  en  God  alleen  weet  wat  die  sin  van  die 
ewige,  vreeslike  herhaling  is”  (bl.  111).  In  gewysigde  vorm 
het  ons  hier  ’n  verdere  uitwerking  van  die  afskeidsmotief 
in  Somer.  Oom  Sybrand  se  groot  fout  is  dat  hy  nie  kan 
verstaan  „hoe  nietig  en  klein  (hy)  is  in  die  groot  Gang, 
wat  net  vir  ’n  oomblik  in  (hom)  lewe”.  Wanneer  hy  in  ’n 
helder  oomblik  nadink  oor  die  koppigheid  van  sy  moeder 
wat  so  vaskleef  aan  haar  plaas  dat  dit  sy  boerdery 
belemmer,  kan  hy  die  natuurwet  goed  formuleer:  „Die 
jaargetye  volg  op  mekaar.  Wat  oud  word,  moet  afgesny, 
afgekap,  weggebêre  word.  Die  lewe  durf  nie  stilstaan  nie. 
Dit  skep,  dit  laat  lewe,  laat  doodgaan,  en  al  wat  uitgediend 

en  in  die  pad  is  van  ’n  jonger,  kragtiger  lewe  moet  opgeruim 
word”  (bl.  70).  Maar  deur  sy  vrees  vir  die  aansluipende 
ouderdom  ken  hy  aan  homself  ’n  onbeperkte  lewensduur 
toe,  want  hy  glo  dat  hy  op  sestigjare  leeftyd  pas  aan  die 
begin  van  sy  planne  staan!  (bl.  16).  Hieruit  spruit  die 
onnatuurlike  verhouding  tussen  vader  en  seun.  Henning 
word,  in  plaas  van  sy  helper,  ’n  mededinger  wat  hom  van 
sy  troon  wil  stoot.  Elke  prestasie  van  die  forsgeboude  seun 
beskou  hy  as  ’n  uittarting,  omdat  dit  hom  aan  sy  eie 
liggaam.like  agteruitgang  herinner. 

In  sy  trotse  ongenaakbaarheid  is  oom  Sybrand  miskien 
meer  ’n  simboliese  figuur  as  ’n  werklike  lewende  mens.  Ek 
vind  dit  moeilik  om  my  ’n  mens  voor  te  stel  wat  tot  sulke 
uiterstes  sal  gaan,  wat  so  volkome  daarin  slaag  om  alle 
menslike  gevoel  teenoor  sy  moeder,  vrou,  kinders  en  suster 
te  onderdruk.  Af  en  toe  is  daar  ’n  opwelling  van  teerheid  in 
sy  hart,  soos  wanneer  hy  in  ’n  besonder  goeie  luim  wil 
maats  wees  met  sy  seun  (bl.  38)  of  op  sy  moeder  se 
begrafnis  ’n  vogtigheidjie  uit  sy  oë  vee  (bl.  129).  Maar 
deurgaans  handhaaf  hy  die  houding  van  iemand  wat  ,,in 
konkreet  vasgemessel  is.”  Hierdie  houding  word  egter  aan- 
neemlik  gemaak  deur  ’n  reeks  dramatiese  tonele  wat  ’n 
verrassende  lig  werp  op  die  duistere  dieptes  van  die 
menslike  hart  en  die  menslike  strewe.  Ek  verwys  na  die 
rusie  met  sy  moeder,  sy  dogter,  sy  seun  en  sy  suster,  en 
na  sy  oorpeinsinge  by  die  dood  van  sy  vrou.  Langsamerhand 
word  hy  vir  ons  veel  meer  as  ’n  wese  wat  alleen  in  die 
brein  van  die  skrywer  ontstaan  het,  want  die  eensame 
Sybrand,  wat  oormeester  word  deur  die  skrikgestaltes  van 
sy  sondige  verlede,  is  met  soveel  warmte  en  innigheid 
geteken  dat  hy  meteens  voor  ons  leef  in  al  sy  menslikheid. 
Ons  sien  die  komiese  aksies  van  die  verliefde  wewenaar, 
merk  hoe  hy  ná  die  huwelik  sy  selfversekerdheid  begin  te 
verloor  en  uiteindelik,  totaal  ontredderd,  na  die  simpatie 
van  ’n  medemens  verlang.  Sterk  van  uitbeelding  is  die 
besoek  aan  sy  suster  en  sy  versoening  met  oom  Jaap.  Selfs 
sy  vaderlike  gevoel  keer  terug,  want  hy  begin  na  Henning 
te  verlang.  Af  en  toe  herleef  die  ou  Sybrand,  wat  deur 
brute  geweld  alles  na  sy  sin  wil  reël.  Maggie  se  ontrou 
wek  moordgedagtes  by  hom  op,  maar  voordat  hy  dit  kan 
uitvoer,  word  hy  magteloos  aan  haar  oorgelewer  deur  ’n 
beroerte.  In  sy  patetiese  hulpeloosheid  klou  hy  nog  aan  sy 
geld  en  sy  goed,  maar  uiteindelik  kan  die  gebroke  grysaard 
net  stil  voor  die  raam  sit  en  wag  op  Henning  en  . . . die 
dood.  „Die  lewe  het  vir  my  ook  baie  dinge  geleer,”  moes 
hierdie  harde  kop  aan  sy  suster  erken.  Die  ou  lewe  het  hom 

inderdaad  papgeslaan,  het  hom  gedwing  om  te  erken  „dat 
jy  die  grootste  misstap  begaan  as  jy  wil  ingryp  op  die 
onversetlike  gang  van  die  natuur”  (bl.  360).  Nie  van  buite 
het  hierdie  erkentenis  gekom  nie.  Dis  die  sluimerende  kragte 
van  sy  eie  wese  wat  hom  stap  vir  stap  dwing  tot  ’n 
aanvaarding  van  die  onveranderlike  lewenswette.  Juis 
daarom  is  die  tragiese  ondergang  van  hierdie  boer  so 
aangrypend. 

Vreemd  is  dit  dat  Van  den  Heever  by  die  skildering  van 
hierdie  aftakelingsproses  so  goed  as  geen  aandag  wy  aan 
godsdienstige  probleme  nie,  wat  tog  seker  ’n  groot  rol  moet 
gespeel  het  in  oom  Sybrand  se  gemoedslewe.  Ons  hoor  wel 
terloops  van  ,,’n  skrynende  twyfel”  en  van  ,,fondamentstene 
wat  in  sy  lewe  gelê  is  baie  jare  gelede”  (bl.  107),  maar 
verder  is  dit  alleen  die  magteloosheid  van  die  kerk  en  sy 
huigelagtige  amptenare  wat  beklemtoon  word.  Hierdie 
tekort  in  die  uitbeelding  word  besonder  opvallend  as  ons 
Laat  Vrugte  vergelyk  met  Jan  Eekhout  se  roman  De  Boer 
Zonder  God,  waarmee  dit  baie  punte  van  oóreenkoms  het. 
Eekhout  se  ystersterke  boer  kom  ook  in  botsing  met  sy 
seun,  spot  ongenadig  met  alle  godsdiens,  maar  moet  aan 
die  end  erken:  „God  is  sterker  dan  Waerschoot.” 

Ook  in  die  uitbeelding  van  die  byfigure  het  Van  den 
Heever  ons  momente  van  aangrypende  skoonheid  gegee.  Ek 
dink  aan  Johanna,  wat  die  reinheid  van  haar  liefde  met 
soveel  gevoel  verdedig  teenoor  die  verdoemende  diaken,  en 
daardeur  vir  haar  vader  ’n  nuwe  lig  laat  opgaan.  Verder 
is  daar  ouma  Willa,  wat  haar  hele  lewe  lank  so  presies  en 
netjies  was  en  ’n  paar  uur  voor  haar  dood  haar  trou-nagrok 
netjies  regsit  voor  haar  sterfbed  sodat  sy  daarin  begrawe 
kan  word.  Goed  geteken  is  ook  Buks,  die  geduldige  swoeger, 
met  sy  eenvoudige  hondetrou;  en  Maria  met  haar 
onbenullige  man,  Maria  wat,  ten  spyte  van  alle  teenslae, 
die  goeie  eienskappe  van  haar  ras  so  mooi  handhaaf  en 
vir  haar  onmenslike  broer  nog  opregte  susterlike  simpatie 
oor  het.  Diep  tragies  is  die  stille  lyding  van  die  vereen- 
saamde  tant  Betta,  wat  in  ’n  onsimpatieke  omgewing 
wegkwyn  sonder  dat  sy  ooit  die  ryke  skat  van  haar  moeder- 
liefde  kan  ontsluit:  „En  dan  werk  sy  verder,  eensaam  in 
haarself  geslote,  ingedryf  na  die  binnekring  van  haar 
gedagtes,  waar  die  lewe  eensaam  uitbrand,  weemoedig  soos 
’n  stil  kersvlam  in  ’n  doodstil  kamer  sonder  ’n  lewende 
naby.”  Met  ’n  glimlag  op  die  gelaat  sterf  sy,  ’n  glimlag  wat 
selfs  die  gevoellose  Sybrand  laat  terugdink  aan  die  geluk 
van  hul  eerste  huweliksjare. 

Hierdie  roman  bevat  bladsye  van  die  skoonste  prosa  wat 

Van  den  Heever  nog  geskrywe  het.  Dit  is  sterk  van 
innerlike  spanning  en  heg  van  bou.  In  die  natuurbeskrywing 
en  beeldspraak  word  deurgaans  die  innerlike  wese  van  die 
hoofpersone  weerspieël.  Af  en  toe  hoor  ons  egter  die  stem 
van  die  skrywer,  veral  in  dié  gedeeltes  waar  introspektiewe 
mymeringe  nog  die  plek  inneem  van  psisologie-in-aksie, 
Oom  Sybrand,  die  praktiese  boer  met  ’n  geaardheid  so  hard 
soos  olienhout,  dink  nog  te  veel  in  die  teer-digterlike  taal 
van  die  skrywer,  wat  die  versoeking  nie  kan  weerstaan  om 
op  liriese  sydpaadjies  af  te  dwaal  nie  (vgl.  hfst.  VI). 

Laat  Vrugte  is  sonder  enige  twyfel  ’n  belangrike  aan- 
wins  vir  ons  romankuns.  Dit  is  swaar  gelaai  met  die 
lewenswysheid  van  ’n  ernstige  denker,  wat  ons  ’n  diepe 
insig  in  die  lewensraaisel  gee. 

Gister  (1941)  staan  nie  op  dieselfde  hoë  peil  nie.  Die 
kerngedagte  wat  tot  openbaring  kom  in  die  lewe  van  die 
hooffigure  is,  net  soos  in  Simson,  die  mag  van  die  verlede. 
Nie  deur  ’n  gewelddadige  verloëning  van  jou  verlede  kan 
jy  iets  bereik  nie,  maar  alleen  deur  die  beste  daaruit  te 
neem  vir  die  toekoms.  A1  begin  jy  ook  ’n  nuwe  hoofstuk  van 
jou  lewensboek,  die  invloed  van  die  verlede  sal  daarin 
deurwerk,  totdat  jy  deur  baie  foute  en  vergissings,  of  deur 
die  harde  klappe  wat  die  lewe  jou  toedien,  tot  besinning 
en  nuwe  insigte  kom.  So  groei  die  mens  wat  alleen  deur 
lyding  gelouter  word. 

Drie  geslagte  word  uit  die  plaasomgewing  ontwortel 
deur  die  ambisie  van  ’n  verwende  kleinkind  wat  gedroom 
het  dat  hy  die  groot  stad  kan  herower.  Ouma  word  willoos 
meegesleep,  oom  Frans  en  Hendrik  bly  sukkelaars,  wat 
genadebrood  van  hul  kinders  moet  ontvang,  en  alleen  die 
jong  geslag  kan  ’n  staanplek  in  die  stad  verower.  Skerp 
val  die  lig  aan  die  een  kant  op  die  tragedie  wat  so  ’n 
ontworteling  vir  die  bejaardes  meebring,  en  aan  die  ander 
kant  op  die  moeisame  aanpassingsproses  wat  die  jongeres 
moet  deurmaak.  Maar  ekonomiese  selfstandigheid  bring 
nog  geen  geluk  vir  die  jong  mense  nie.  Inteendeel,  dit 
skep  nuwe  probleme  ten  gevolge  van  die  verbondenheid  aan 
die  verlede,  die  gister  wat  ’n  mens  nie  sommerso  kan 
kwytraak  nie. 

Die  herhaling  van  baie  motiewe,  welbekend  uit  Van  den 
Heever  se  vorige  romans  en  kortverhale,  ontneem  die  roman 
veel  van  sy  frisheid  en  gee  aan  die  styl  ’n  sekere  matheid. 
Dis  of  die  skrywer  hom  al  volledig  uitgespreek  het  oor 
hierdie  lewensprobleme  en  slegs  na  moeisame  redenasie  ’n 
nuwe  fase  in  sy  karakters  kan  aanvoor.  Daarby  kom  nog 
dat  sy  hooffigure  so  ongekompliseerd  is  dat  hul  reaksie 

vooruit  bereken  kan  word.  Ouma  en  Fransie  beheers  die 
handeling  van  begin  tot  end,  en  ofskoon  tant  Bet  se 
ervaringe  aanleiding  gee  tot  mooi  momente,  kan  so  ’n 
oppervlakkige  sinjeur  soos  Fransie  nouliks  ons  belang- 
stelling  oor  nagenoeg  vierhonderd  bladsye  vashou.  Miskien 
het  die  skrywer  dit  self  gevoel  en  daarom  sy  toevlug  geneem 
tot  melodramatiese  gebeurtenisse  soos  die  selfmoord  van 
Lenie,  die  onverwagte  openbaring  van  Joyce  se  diepsinnig- 
heid  en  Fransie  se  dood  in  ’n  motorongeluk. 

Tot  die  aangrypendste  tonele,  wat  ons  nog  lank  bybly, 
kan  die  volgende  gereken  word:  Ouma  Bet  wat  in  haar 
radeloosheid  troos  soek  in  die  Bybel  en  by  die  graf  van 
haar  man;  die  verstote  Lenie  wat  die  nag  invlug;  die 
verbitterde  Manie  wat  met  sy  vuiste  en  growwe  skimpe  alles 
wil  regmaak;  die  treurende  oom  Frans  en  tant  Hannie  wat 
die  liefde  van  hul  kinders  in  die  groot  stad  verloor. 

Die  kortverhale  in  die  bundel  Nooit  (1942)  is  ongelyk  van 
gehalte  en  bevat  heelwat  motiewe  wat  Van  den  Heever 
elders  treffender  uitgewerk  het.  Hy  toon  égter  nog  steeds 
volkome  meesterskap  oor  die  tegniek  van  hierdie  moeilike 
kunsvorm.  Sy  styl  het  saakliker  en  nugterder  geword  en  is 
minder  teer-digterlik,  terwyl  ook  sielkundige  uitrafelinge 
nie  so  dikwels  voorkom  nie. 

Op  sy  beste  sien  ons  Van  den  Heever  in  Ou  Broer,  wat 
seker  een  van  die  skrynendste  verhale  in  ons  letterkunde 
is.  Ek  wys  verder  op  nog  ’n  paar  besonder  goed  geslaagde 
verhale:  Hul'p  vir  sy  Pa,  En  Nou?  en  Die  Einste  Harry. 

In  Van  Aangesig  tot  Aangesig  (1942)  behandel  Van  den 
Heever  die  gesinslewe  van  oom  Naas  Steenberg,  ’n  eiegereg- 
tige  en  koppige  tiran  wat  vrou  en  kinders  se  lewensgluk 
verwoes  deur  sy  onpedagogiese  optrede.  Die  oudste  dogter 
se  trouplan  word  gedwarsboom,  waardeur  sy  lewenslank 
verbitterd  bly;  die  oudste  seun  rebelleer  teen  die  vaderlike 
gesag  en  word  misdadiger;  die  tweede  dogter  word  deur 
die  ongelooflike  blindheid  van  haar  vader  verwen  totdat 
sy  met  ’n  niksnuts  wegloop.  Dis  alleen  Sarel  wat  deur  die 
verstandige  leiding  van  ’n  simpatieke  moeder  koers  kry  in 
die  lewe. 

Die  somber  lewensbeeld  van  die  eerste  gedeelte  van 
hierdie  roman  herinner  ’n  mens  aan  oom  Sybrand  se  uit- 
spraak : 

Hoe  ouer  ek  word  en  hoe  meer  ek  met  my  plaasdiere 
omgaan,  hoe  meer  ek  sien  dat  die  diere  in  baie  opsigte 
bokant  die  mens  staan.  Die  mens  doen  laer  dinge  as  wat 

’n  dier  ooit  kan  doen.  Hulle  probeer  dit  net  wegsteek 
omdat  hulle  ’n  verstand  het  . . . (Laat  Vrugte). 

Hierdie  stelling  bevat  helaas  veel  waarheid,  maar  in  sy 
algemeenheid  kan  ons  dit  nie  aanvaar  nie.  Daar  is  nog 
ander  kragte  in  die  lewe  as  gemeenheid,  skinderlus, 
eiegeregtigheid  en  agterbakse  knoeiery.  Dit  lyk  soms  of 
Van  den  Heever  se  siniese  uitkyk  tot  ’n  ware  obsessie 
geword  het,  of  sy  pogings  om  bo  sy  teleurstelling  in  die 
dierlike  mens  uit  te  styg  tot  ’n  meer  simpatieke  begrip  van 
die  volledige  mens  maar  nie  wil  geluk  nie.  Oom  Naas  is 
in  elk  geval  meer  ’n  kunstig  bedagte  kreatuur,  op  wie  die 
skrywer  sy  haat  teen  die  walglike  in  die  mensdom  kan 
botvier,  as  ’n  lewende  mens  met  die  gewone  mengeling  van 
deugde  en  gebreke.  In  die  gedagtepraat  en  sielkundige 
ontleding  hoor  ons  steeds  die  stem  van  die  skrywer;  en 
eers  wanneer  oom  Naas  in  ’n  toestand  van  wanhopige 
ontreddering  op  die  rand  van  geestelike  ineenstorting  sweef, 
begin  sy  gestalte  vir  ons  iets  warm-mensliks  te  kry.  Dan 
word  die  ellende  van  sy  armsalige  bestaan  deurlig  met  ’n 
straal  van  die  skrywer  se  simpatie,  soos  in  die  aangrypende 
tronktoneel,  waar  hy  skuld  bely  teenoor  Neels.  In  die 
uitbeelding  van  die  aftakelingsproses  sien  ons  Van  den 
Heever  ook  in  sy  volle  krag.  Ek  herinner  aan  oom  Naas  se 
dweepsug,  sy  hallusinasies  en  veral  aan  die  patetiese 
pogings  van  Elsie  en  Neels  om  hom  uit  sy  verdwasing  terug 
te  roep.  Innig  het  Van  den  Heever  hom  ook  ingeleef  in 
die  verbitterde  gemoed  van  die  oujongnooi. 

In  Anderkant  die  Berge  (1944)  word  met  rustige  oorgawe 
die  geestelike  evolusie  van  ’n  Voortrekkerpatriarg  geteken. 
Jakob  se  godsvrug  is  ’n  dinamiese  lewensbeginsel  wat  al  sy 
doen  en  late  bepaal.  In  die  eensaamheid  van  die  natuur  wat 
hy  worstelend  oorwin,  kom  hy  in  intieme  aanraking  met 
sy  Skepper.  Sy  rotsvaste  geloof  stel  hom  in  staat  om 
staande  te  bly  wanneer  die  grootste  beproewings  hom  byna 
oorweldig.  Uiteindelik  dwing  omstandighede  hom  om  ook 
die  geliefde  plaas  wat  hy  deur  harde  arbeid  opgebou  het, 
te  verlaat:  ,,Ja,  magtig  is  die  aarde.  Dit  sidder  en  tril 
deur  elke  vesel.  Maar  magtiger  is  God,  na  wie  hy  sy  hart 
ophef  om  troos  en  ewige  vrede.  Die  aardse  besittings,  hier- 
die  plaas  en  vee,  het  ’n  groot  invloed  op  sy  lewe.  Maar  dit 
mag  sy  siel  nie  bind  nie.  Hy  moet  hom  los  daarvan  skeur  . . . 
A1  wat  mooi  en  begeerlik  is,  gaan  verby.  Net  God  is  ewig 
en  in  God  moet  hy  tot  aan  die  einde  verwyl.”  (p.  382).  So 
word  die  lewe  van  hierdie  aartsvader  wat  op  sy  ou  dag 
weer  die  trekpad  vat  ter  wille  van  sy  dogter  ’n  ligtende 

voorbeeld  vir  almal  wat  hulle  onderwerp  aan  die  leiding  van 
die  Voorsienigheid. 

Kringloop  van  die  Winde  (1945)  bevat  die  treffende 
novelle  Vyand.  Die  tragiese  lot  van  die  renegaat  wat  sy  eie 
volk  verlaat  het  en  tog  nooit  tuis  kon  voel  by  sy  vreemde 
maats  nie,  word  hier  met  onfeilbare  insig  gepeil  en  die 
grondoorsake  van  ons  volksverdeeldheid,  so  dikwels  deur 
drogredenasies  vertroebel,  met  meedoënlose  openhartigheid 
blootgelê. 

In  Woestynsand  dek  die  Spore  (1946)  verskyn  twee- 
honderd  aforismes  wat  van  belang  is  vir  ’n  goeie  begrip 
van  die  kemgedagtes  waarop  Van  den  Heever  se  verhale 
gebaseer  is;  verder  twee  treffende  romantiese  novelles  wat 
deur  onderwerp  en  behandeling  ’n  nuwe  ontwikkelingslyn 
aandui.  In  Geloof  word  die  vrywording  van  Israel  onder  die 
besielende  leierskap  van  Moses  met  soberheid  en  direktheid 
uitgebeeld. 

In  Jeug  (1951)  is  die  liefdevolle  uitbeelding  van  die 
plaaslewe,  soos  dit  deur  die  jong  seun  Lewies  ervaar  word, 
die  enigste  motief.  Die  woelige  stad  met  sy  harde  teerstrate 
en  onwelriekende  petroldampe  word  alleen  deel  van  die 
siening  om  die  heerlikheid  van  die  plaaslewe  by  wyse  van 
kontras  te  verhoog. 

Vannag  kom  die  Ryp  (1952)  bied  ons  deur  middel  van 
verteenwoordigers  van  drie  geslagte  ’n  beeld  van  die  ver- 
wording  van  die  Afrikaner  wat  stadsmens  geword  het. 

Coenraad  se  vader  diagnoseer  die  kwale  van  ons  „godde- 
lose  en  Godlose”  tyd  as  volg:  „Jy  weet,  Koen,  wat  met  ons 
tyd  verkeerd  is:  Ons  is  alle  geloof  kwyt.  As  ’n  mens  geen 
geloof  meer  het  in  hoëre  dinge  nie,  dan  sink  jy  gou  af  na 
die  peil  van  die  dier  toe.”  En  verder:  „Daar  is  nie  so  iets 
soos  sonde  nie.  Die  beste  ding  is  dit  waarvan  jy  die  meeste 
hou.  Hierdie  aarde  is  alles,  en  van  so  iets  as  die  siel  of  die 
oneindige  dinge  durf  jy  nie  meer  praat  nie.”  Daarby  kom 
nog  die  verpestende  invloed  van  die  Amerikaanse  rolprent 
met  sy  doodskietery,  wellustige  soenery  en  naakte  vroue, 
en  verder  die  moderne  prikkellektuur.  Dit  alles  het  van  die 
skatryk  Fanie,  wat  ,,’n  goeie  Boerseun  was,”  ’n  wellusteling, 
dronkaard  en  niksnuts  gemaak. 

Die  latere  geskiedskrywer  sal  moet  vasstel  hoe  groot 
en  belangrik  Van  den  Heever  se  bydrae  as  kultuurleier  op 
so  ’n  strategiese  plek  as  die  Rand  was.  In  sy  essayistiese 
werk  het  hy  welsprekende  pleidooie  gelewer  vir  ’n  lewens- 
kragtige  volkskultuur  op  ’n  grondslag  van  selfkultuur  by 
die  enkeling.  Hy  wil  alle  ontwikkeldes  verenig  in  ’n  geeste- 
like  front:  „Ons  wil  hier  ’n  kultuur  opbou,  jonk  en  fris, 

wat  iets  afsonderliks  besit,  iets  wat  kan  bydra  tot  die 
groot  mensheidskultuur.  Ja,  ons  glo  uit  ons  hart  aan  die 
toekoms  van  ons  kultuur  en  letterkunde.  Maar  om  dit  te 
bereik,  is  nodig  verdieping  en  versuiwering  van  gees,  ’n 
harmonieuse  lewe  by  individu  en  volk,  ’n  lewe  wat  sy  krag 
put  uit  eie  bronne.” 

Dat  hierdie  onvermoeide  werker  ons  op  ’n  betreklike 
jeugdige  leeftyd  ontval  het,  stem  ons  tot  weemoed.  Maar 
dat  hy  so  ’n  ryke  erfenis  nagelaat  het  in  sy  werk  vervul 
ons  met  diepe  dankbaarheid.  Ek  glo  dat  sy  beste  werk  van 
blywende  betekenis  vir  sy  volk  sal  wees. 

S.  J.  DU  TOIT: 


Hoekom  moet  al  ons  dae  so  verdwyn, 

Ook  dié  wat  deur  die  jarepuin  nog  blink, 
Waaruit  ons  siel  soos  aan  rooi,  warm  wyn 
’n  Roes  van  duiselbly  verrukking  drink, 

Bly  móres,  blonde  dou,  pers  blommeskyn, 
Geel  tulpegloed  wat  oor  die  aarde  hang 
En  in  die  verte-perlemoer  nog  kwyn, 

In  een  klein,  lang  vervloë  dag  gevang? 

Hier  was  dit  eens  ên  gras  ën  biesies  aan 
Die  kant  van  panfonteine;  oor  die  rant 
Het  grys  oHenhouttakke  son  en  maan 
Geblus.  Wolwe  was  hier,  en  eeuelank 
Gods  skepping  naak  oor  hierdie  wye  land. 
O eggo  uit  die  nag!  O verre  klank! 


DIE  WIND 

Die  wind  kan  nimmer  brokkel  of  verslyt, 

Al  yl  hy  voort  deur  kreupelhout  en  den 
Van  agter  al  die  jare  wat  ons  ken, 

Uit  eindelose  vertes  van  die  tyd. 

Sy  stem  dra  leed  se  ongemetenheid, 

As  hy  verwees  deur  sleutelgate  fluit 
’n  Lied  van  gryse,  wyse  xoetenheid, 

Gedistilleer  uit  al  die  eeue  uit. 

In  hom  het  alles  wat  eens  wese  was, 

Tot  klank  vervlugtig.  Van  watter  verre  strand 
Het  hy  dié  eggo’s  eens  met  vingers  fyn 
Gepluk  en  in  die  diepsiel  van  die  ras 
Die  wonderwete  van  sy  taal  geplant 
En  al  die  sielejubbel  en  die  pyn? 

PIKKENIEN 


Moet  ek  nou,  Pikkenien,  van  jou  vertel? 

Waar  is  jy,  Pikkenien?  Ons  wêreld  lê 
’n  Ding  verknoei,  geknewel.  Ek  versê 
Om  oor  ek  hom  tog  mooi  vind  my  te  ontstel. 

Al  jare  het  die  heugenis  my  gekwel, 

Soet  Kaffer.  Waarom  loil  jy  dan  tog  hê 
Dat  ek  die  mense  van  jou  grief  sal  sê? 

Daar's  baie  ander  dinge  wat  hul  knel. 

Is  dit  die  riem  se  hale  en  jou  duim  — 

Die  bloedbJaar  daar?  Wat  keer  jou  hand  dan  ook? 

Dink  jy  net  jou  vergelding  het  verkluim? 

Die  land  is  vol  ou  onreg  wat  hier  spook. 

Dis  tog  beregtig  al!  Vergelding  is 
Dat  onregplegers  ongeregtig  is. 

HY  WAS  ’N  BEESWAGTER 

Hy  was  ’n  beesicagter,  ’n  grap  sy  naam, 

Met  net  sy  kierie  en  die  skril  geluid 
Wanneer  sy  lippe  vir  die  diere  fluit, 

’n  lemand  enkel  met  die  beeste  saayn. 

Sy  dag  icas  deur  blou  einders  ingeraam, 

Sy  nag  het  teen  die  verste  ster  gestuit; 

Van  alle  goed  en  rykdom  tcas  sy  buit 
Net  son  se  goud  en  silwer  van  die  maan. 

Niemand  sal  weet  icaar  stof  en  staf  gaan  lê 
Het  langs  ’n  slingervoetpad  bo  ’n  dam; 

Of  was  dit  grammadoela  of  gorê 
Waar  uitgeflikker  het  sy  leicensvlam? 

Dis  lank  verby  en  sinloos  al  my  sê 
— Hy  was  ’n  wagter  sonder  kind  of  stam. 

KOLLE  VAN  KWEEK 
(In  die  trant  van  John  Masefield) 

Kolle  van  kiceek  op  die  werf  en  skadu’s  wat  pankant  toe  dicaal, 
Aandstond  is  daar  en  ’n  ster  en  die  beeste  word  stil  in  die  kraal; 
Onder  waar  huisies  eens  icas,  klink  die  langasemnagxiil  se  roep; 
Kolle  van  kiceek . . .en  ek  sit  soos  van  ouds  op  die  stoep. 

Mense  icas  hier  en  gelu'id  van  lewe  xcat  aand  toe  verstil, 

Mense  wat  bly  was  en  sterk  in  die  dag  van  hul  dae  nou  kil, 

Perde  in  strome  en  ruiters  voor  die  son  op  die  bergtoppe  stoel, 
Perde  en  beeste  en  wild  as  die  maanlig  die  vlaktes  oorspoel. 

Sterre  is  uit  en  dit  skemer;  die  diere  word  stil  in  die  kraal; 

Ver  op  die  bergpunt  die  maan  en  ’n  jakkals  wat  hongerig  dwaal; 
Onder  tcaar  vriende  eens  icas,  klink  die  nagvoël  se  roep; 

Kóïle  van  kiceek . . .en  ek  sit  soos  van  ouds  op  die  stoep. 

S.  C.  HATTINGH: 


uan 


dea  ^Jdé 


eeuey' 


aó 


enó  ea 


^dunó  tenaay 


Die  bespreking  wat  hier  volg,  is  hoofsaaklik  baseer  op 
gesprekke  wat  skrywer  hiervan  met  C.  M.  van  den  Heever 
gevoer  het  kort  voor  sy  afsterwe  op  die  vroeë  more  van 
8 Julie  1957.  Ek  was  van  plan  om  ’n  reeks  monografieë  van 
Afrikaanse  skrywers  saam  te  stel  en  die  eerste  deel  sou 
oor  die  werk  van  Van  den  Heever  handel.  Hy  het  die  gedagte 
van  harte  verwelkom,  veral  daar  dit  sou  saamval  met  die 
verskyning  van  sy  versamelde  werke.  Maar  Van  den  Heever 
het  ook  om  ’n  ander  rede  na  die  verskyning  van  so  ’n 
monografie  uitgesien:  hy  was  bekommerd  óor  die  rigting 
waarin  ons  letterkunde,  veral  ons  poësie  besig  was  om  te 
ontwikkel.  Volgens  hom  toon  dit  ’n  afwaartse  neiging,  en 
om  sy  eie  woorde  te  gebruik:  „Kuns  moet  vlerke  hê,  dit 
moet  nie  afneig  grond  toe  nie  maar  dit  moet  opstyg,  die 
bloutes  in”.  Hy  het  gevoel  dat  al  die  ou  waardes,  die  dinge 
wat  deur  die  jare  vir  ons  soveel  beteken  het,  ten  onregte 
verkleineer  word  en  dat  belangrike  skrywers  nou  sommer 
goedsmoeds  opsy  gestoot  word.  Dis  ook  verkeerd  om  ’n 
vergelyking  te  wil  tref  tussen  ons  kuns  en  dié  van  Europa. 
Ons  het  grootgeword  in  die  ruimtes  waar  daar  min  kontak 
is  met  mense.  In  Europa  en  die  Ooste  beweeg  duisende 
mense  rondom  jou  en  dit  neem  die  waarde  van  die  lewe 
heeltemal  weg.  Die  natuur  was  ons  vriend  en  daar  bestaan 
nie  die  neiging  om  mekaar  heeltemal  te  verdruk  nie.  Daar 
lê  die  groot  onderskeid  tussen  ons  kuns  en  die  kuns  van 
Europa.  Laasgenoemde  is  ’n  wêreld  van  oorbevolktheid  met 
alles  wat  daaruit  voortvloei,  terwyl  ons  kinders  is  van  die 
ruimte.  In  sulke  omstandighede  gaan  verfyning  van  gevoel 
verlore,  maar  by  ons  het  dit  darem  nie  heeltemal  gebeur  nie. 
A1  hierdie  dinge  wou  Van  den  Heever  graag  in  die  mono- 
grafie  vermeld  sien  sodat  die  wanvoorstellings  wat  daar, 
volgens  hom,  oor  sy  werk  bestaan,  uit  die  weg  geruim  kon 
word.  Die  dood  het  egter  ingetree  voordat  die  werk  voltooi 
is  en  al  kan  hy  nou  nie  sy  goed-  of  afkeuring  daaroor 
uitspreek  nie,  is  dit  onder  omstandighede  miskien  moontlik 
om  ’n  meer  ewewigtige  beeld  van  sy  kunstenaarskap  daar 
te  stel. 


34 


C.  M.  van  den  Heever,  omstreeks  1952 


.'!»  V 


C.  M.  van  den  Heever  het  grootgeword  op  die  plaas 
Poortjie  in  die  distrik  Trompsburg.  Hier  bring  hy  feitlik  sy 
dae  in  die  veld  deur  as  veewagter  en  leer  die  bossiewêreld 
met  sy  dierelewe  goed  ken.  Hy  het  maar  min  tyd  in  die 
huis  deurgebring;  hy  dwaal  oor  die  vlaktes  en  velde,  let  op 
die  gewoontes  van  diere  en  bespied  saans  die  voëls  wat  in 
die  riete  langs  die  rivier  te  kere  gaan.  Baie  middae  baljaar 
hy  saam  met  die  klonkies  in  die  rivier  of  winddam  of  neem 
deel  aan  kleilatgevegte.  In  alle  opsigte  was  hy  dus  ’n  egte 
natum’kind.  In  die  somer  was  dit  baie  aangenaam  met  al 
die  verskillende  soorte  vrugte,  spaanspekke  en  waat- 
lemoene;  die  plaas  bied  die  ideale  bestaan  wat  deur  geen 
ander  oortref  kan  word  nie. 

Vir  ’n  kind  van  daardie  dae  was  dit  nie  baie  aangenaam 
as  die  skoollewe  begin  nie.  Dit  lê  die  vryheid  te  veel  aan 
bande  en  voer  die  leerling  ’n  vreemde  wêreld  binne.  Hy  sou 
veel  liewer  met  die  bekende  dinge  omgaan  soos  sy  veldmaats 
en  die  diere  wat  hy  daagliks  ontmoet:  meerkaaie,  vlakhase, 
koesters  en  watervoëls.  In  daardie  dae  was  die  tug  in 
plaasskole  baie  strenger  as  nou.  Daar  is  veral  gelet  op 
presiesheid,  netheid  en  volslae  gehoorsaamheid.  Vir  die 
geringste  oortreding  het  die  kweperlat  jou  sitvlak  bestryk. 
Dit  was  ’n  groot  vreugde  om  nuwe  boeke  te  ontvang  wat 
met  die  grootste  sorg  opgepas  moes  word.  Die  geur  van 
’n  nuwe  boek  het  altyd  herinneringe  aan  sy  skoollewe  by 
hom  wakker  geroep. 

Van  den  Heever  se  vader  het  ’n  belangrike  rol  in  die  kerk 
gespeel.  Vir  die  kinders  was  nagmaal  ’n  groot  gebeurtenis; 
dan  ontvang  hulle  geld  vir  allerhande  lekkernye  en  hulle 
kry  ook  die  geleentheid  om  die  dorp  (Trompsburg)  te 
besoek.  Hy  het  ook  aangename  indrukke  van  volksfeeste 
soos  Kersfees  en  nuwejaarsdag.  Veral  by  laasgenoemde  het 
volkspeletjies  ’n  vername  rol  gespeel,  en  dis  hier  waar 
Engelse  liedjies  soos  ,,Walking  on  the  green  grass”  diep 
ingedring  het. 

Gedurende  hierdie  tydperk  het  Van  den  Heever  die  voor- 
reg  gehad  om  met  boeremense  deeglik  kennis  te  maak.  Hy 
het  altyd  saam  met  Oupa  (Wynand  van  den  Heever)  gereis 
na  bidure  en  begrafnisse.  Die  boerebegrafnisse  het  ’n 
somber  indruk  op  sy  jong  gemoed  gemaak.  Dit  spreek 
duidelik  uit  beskrywings  van  sulke  gebeurtenisse  in  sy 
prosawerke.  Oupa  was  ook  bekend  om  dienste  te  lei,  maar 
daarby  was  hy  ’n  opgewekte  persoonlikheid  wat  vriende  en 
kennisse  met  allerhande  streke  verras  het.  En  dis  ook  oor 
hom  wat  Van  den  Heever  die  treffende  skets  Oupa  geskryf 

het.  Dit  het  eers  in  Mens  en  Woord  en  later  in  Swaard  van 
die  Oomblik  verskyn,  Daarin  sê  hy: 

„Oupa  was  nie  sieklik  nie.  Almal  het  gesê  dat  hy  baie 
goed  lyk.  Hy  was  altyd  opgeruimd  en  vol  grappies.  Maar 
oupa,  as  man  wat  gelowig  was  en  wat  tewens  ook  die 
aarde  liefgehad  en  geken  het,  het  geweet  dat  die  blad 
hom  eersdaags  liggies  sou  moes  losmaak  van  die  lewe  en 
dan  afdwarrel  na  die  grond  toe.  Oupa  het  nie  oor  die 
dood  gepraat  nie.  Hy  het  die  seën  ontvang  om  die  weg 
van  die  lewe  na  die  dood  nie  as  ’n  groot  skok  aan  te 
voel  nie,  maar  as  ’n  natuurlike  oorgang  wat  met  weemoed 
omgewe  word,  net  soos  die  herfs  oor  die  natuur  ’n  waas 
van  weemoed  lê  as  die  een  jaargety  in  die  ander  ver- 
vloei . . .” 

Op  dertienjarige  leeftyd  vertrek  C.  M.  van  den  Heever 
na  Bloemfontein  — en  van  daardie  oomblik  af  leer  hy  die 
stadslewe  ken.  Die  kritiek  wat  soms  oor  sy  werk  uitgespreek 
word  as  sou  hy  kennis  hê  van  die  plaaslewe,  maar  nie  van 
die  stadslewe  nie,  is  (volgens  hom)  heeltemal  ongegrond.  ’n 
Kunstenaar  kies  nie  sy  temas  nie,  dit  word  gekies  deur  sy 
lewensaard,  hulle  dring  hulle  vanself  op.  Die  temas  oor 
die  platteland  is  nog  belangrik  maar  die  stad  neem  al  meer 
en  meer  die  plek  daarvan  in.  Die  bewering  dat  hy,  wanneer 
hy  die  stadslewe  uitbeeld,  hom  op  ’n  terrein  waag  waar  hy 
geen  kennis  van  het  nie,  is  ’n  groot  onreg. 

In  Bloemfontein  besoek  hy  die  bekende  Grey  Kollege- 
skool  en  na  matrikulasie  gaan  hy  na  die  destydse  Grey 
Universiteitskollege.  Dit  was  ’n  wonderlike  ervaring  om 
weer  met  vakansie  terug  te  gaan  plaas  toe.  Wat  hy  vroeër 
as  vanselfsprekend  aanvaar  het,  word  nou  ’n  verrassing  vol 
heerlikheid:  die  plaaslewe  ontwikkel  tot  ’n  idealistiese  beeld 
in  sy  gemoed.  En  dan  voeg  hy  byna  weemoedig  daarby: 
Jare  daarna  het  die  plaasomgewing  omtrent  geen  indruk 
op  hom  gemaak  nie.  A1  die  wonderlikheid  was  verlore  . . . 
in  die  begin  het  hy  die  dinge  maar  gesien  deur  die  oë  van 
’n  kind. 

Op  universiteit  maak  Van  den  Heever  deeglik  kennis  met 
professor  D,  F,  Malherbe.  Hy  koester  ’n  groot  bewondering 
vir  Malherbe  se  lesings  wat  in  sierlike  en  suiwer  Afrikaans 
aangebied  word.  Deur  hom  ontwikkel  ook  sy  liefde  vir 
Afrikaans  en  die  Afrikaanse  letterkunde.  Die  groot  invloed 
wat  Malherbe  op  sy  jong  gemoed  gehad  het,  blyk  duidelik 
uit  sy  eerste  gedigte  en  uit  prosawerke  soos  Op  die  Plaas 
en  Langs  die  Grootpad.  Maar  dis  eintlik  eers  gedurende  sy 
derde  jaar  op  universiteit  dat  hy  beskeie  begin  skryf  het. 
Tot  op  hierdie  stadium  was  sy  belangstelling  in  geskiedenis 

baie  sterk,  trouens  hy  het  sy  hele  lewe  lank  ’n  groot 
voorliefde  daarvoor  getoon,  soos  duidelik  blyk  uit  die 
belangrike  werk  Generaal  Hertzog  wat  deur  hom  saam- 
gestel  is.  Kennismaking  met  professor  F.  Francken  wat 
Nederlandse  letterkunde  doseer  het,  het  hom  van  studie- 
rigting  laat  verander.  Hy  stel  al  meer  belang  in  die 
Nederlandse  letterkunde  en  word  deur  professor  Francken 
aangemoedig  om  sy  M.A.-kursus  in  letterkunde  te  voltooi. 
Hierdie  belangstelling  word  al  groter  en  gaandeweg  word 
sy  bewondering  vir  die  Vlaamse  letterkunde  ook  gewek. 
Dit  was  nie  ’n  dorre  boekgeleerdheid  nie;  die  studie  was 
eintlik  ’n  innige  oorgawe  aan  die  genot  en  skoonheid  van 
die  wêreld  van  die  letterkunde.  Hy  het  die  taal  van  die 
Manne  van  Tagtig  goed  verstaan  en  hulle  skeppinge  het  by 
hom  die  drang  gewek  om  ook  iets  te  skryf.  Onder  sy 
eerste  bydraes  was  gedigte,  maar  ’n  paar  van  sy  prosa- 
stukkies  het  in  De  Goede  Hoop  verskyn.  Hierin  het  hy  ’n 
poging  aangewend  om  ’n  beeld  te  gee  van  die  boerelewe  om 
hom;  hy  gee  gestalte  aan  dinge  wat  hom  getref  het  en 
wat  vir  hom  mooi  was.  Hy  kom  veral  onder  die  bekoring 
van  die  taal  wat  die  boeremense  gebruik  en  maak  aan- 
tekeninge  van  die  skilderagtige  uitdrukkings  wat  hulle 
besig.  Dit  was  vir  hom  ’n  vreugde  om  te  luister  na  die 
mense  en  hy  word  geboei  deur  hulle  taal,  hulle  gebare  en 
hele  optrede.  Hierdie  belangstelling  in  die  lewende  taal  het 
baie  gehelp  om  die  invloed  van  boektaal  teen  te  werk.  Daar 
is  soms  wild  beweer  dat  hy  onder  die  invloed  van  Streuvels 
staan,  maar  die  bewering  is  slegs  gedeeltelik  waar.  Streu- 
vels  se  werk  het  by  hom  die  drang  laat  ontstaan  om  die 
boer  en  sy  taal  uit  te  beeld,  maar  terselfdertyd  het  hy  ook 
groot  agting  en  bewondering  gehad  vir  Cyriel  Buysse  en 
die  werke  van  ander  Hollandse  en  Vlaamse  skrywers  wat 
oor  die  boerelewe  op  die  platteland  waarvan  hy  intieme 
kennis  gehad  het,  gehandel  het.  Hy  het  eenmaal  ’n  opstel 
oor  Streuvels  in  Die  Huisgenoot  geskryf  en  dit  het  aan- 
leiding  gegee  tot  veel  napratery,  o.a.  dat  hy  sterk  onder 
die  invloed  van  Streuvels  staan.  Maar  hy  het  ’n  ewe  groot 
bewondering  en  waardering  gehad  vir  Russiese  skrywers 
soos  Tolstoï  en  Dostojefski.  Destyds  was  die  sg.  populêre 
boek  en  tydskrif  nog  op  die  agtergrond.  Hy  het  ’n  sterk 
drang  gehad  na  goeie  leesstof  en  professor  Francken  was 
’n  bekwame  gids  om  leiding  te  gee  in  verband  met  goeie, 
moderne  Nederlandse  letterkunde. 

Intense  belangstelling  in  die  poësie  word  by  Van  den 
Heever  gewek  nadat  hy  die  werke  van  die  Tagtigers  en 
ook  van  sekere  Vlaamse  skrywers  gelees  het.  Hy  ontvang 

nie  sy  vorming  deur  middel  van  die  Engelse  boek  nie;  dis 
die  Nederlandse  en  Vlaamse  boek  wat  ’n  lewende  belang- 
stelling  en  liefde  vir  die  letterkunde  by  hom  gewek  het.  Hy 
het  eers  veel  later  met  die  Engelse  letterkunde  kennis 
gemaak,  veral  toe  hy  hom  vir  die  M.A.-graad  voorberei  het. 
’n  Boek  wat  vir  hom  baie  treffend  was  en  ook  diep  ontroer 
het,  was  Ampie  I deur  Jochem  van  Bruggen.  Aan  die  een 
kant  ondergaan  hy  dus  die  invloed  van  D.  F.  Malherbe  en 
aan  die  anderkant  dié  van  Van  Bruggen  — iemand  wat  die 
Afrikaanse  mens  uitbeeld  soos  hy  dit  graag  sou  wou  doen. 

Die  basis  van  Van  den  Heever  se  prosakuns  is  die  ware 
Afrikaanse  boerelewe.  Die  verhouding  tussen  pa  en  seun 
is  definitief  ’n  boereverhouding  (Langs  die  Grootpad,  Laat 
Vnigte).  Van  den  Heever  beeld  hierdie  verhouding  alreeds 
uit  in  die  verhalende  gedig  Die  Aandster.  Daarin  tree  op 
die  verfynde  kêrel  wat  sterk  aanvoel  dat  mense  wat  met 
die  aarde  omgaan  buitengewoon  grof  is.  In  sekere  sin  kan 
ons  hierdie  gedig  as  outobiografies  beskou.  Van  den  Heever 
was  nooit  van  plan  om  ’n  geleerde  te  word  nie  — hy  sou 
gaan  boer.  Maar  die  grofheid  van  die  mense  wat  met  die 
grond  werk,  het  hom  tot  ander  insigte  gebring.  Daar 
ontstaan  by  hom  ’n  drang  na  die  skone,  ’n  verlange  na  die 
hoëre  en  meer  verfynde  dinge  van  die  lewe. 

Sy  eerste  skeppinge,  soos  reeds  vermeld,  was  in  die  vorm 
van  poësie  en  dit  word  gebundel  in  Stemmingsure.  Daarna 
volg  sy  eerste  prosawerk  Op  dic  Plaas.  Op  hierdie  tydstip 
was  hy  as  joernalis  werksaam  aan  Die  Volksblad  en  het 
al  meer  bedrewe  geraak  in  die  prosa.  Van  die  lang  natuur- 
beskrywings  in  die  boek  sê  hy  die  volgende:  ,,As  jy  groot- 
geword  het  op  ’n  plaas  dan  dring  die  skoonheid  van  die 
natuur  hom  aan  jou  op.  Ek  was  van  vroeg  af  aan  verbonde 
aah  die  plattelandse  lewe  en  het  dit  sorgvuldig  waargeneem 
— daarom  dat  natuurbeskrywings  so  ’n  groot  rol  in  baie  van 
my  prosawerke  speel.”  In  Op  dic  Plaas  is  daar  van  die 
begin  af  ’n  botsing  tussen  die  lelike  en  die  aantreklike, 
tussen  die  praktiese  en  idealistiese.  Dit  blyk  duidelik  uit 
die  verhouding  tussen  Freek  en  Miem.  Miem  die  nooi  van 
die  stad,  is  oppervlakkig,  sonder  erns  en  lewensdiepte, 
terwyl  die  plaasseun  besiel  is  met  ideale  en  ’n  sterk  neiging 
openbaar  om  na  hoër  dinge  te  streef.  Van  den  Heever  ontken 
heftig  dat  sy  werk  romanties  is  — dis  die  idealistiese  wat 
sterk  op  die  voorgrond  tree.  Ons  vind  dit  weer  in  die  tweede 
roman,  nl.  Langs  die  Grootpad.  Hansie,  die  hoofpersoon,  is 
nie  tevrede  met  die  alledaagse,  gewoon-praktiese  nie  — hy 
het  ook  ’n  drang  na  iets  hoërs,  hy  wil  die  skoonheid  en 
waarheid  dien  en  die  middel  daartoe  is  sy  vioolspel.  Op  die 

kritiek  dat  Van  den  Heever  sy  onaangename  karakters 
oordrewe  voorstel  in  die  sin  dat  hulle  tekortskiet  aan 
lewenswaarheid,  is  sy  antwoord  dat  iemand  wat  besiel  word 
dem’  idealisme  hewig  in  botsing  sal  kom  met  die  lelike. 
Dit  het  in  werklikheid  niks  te  doen  met  romantiese  neigings 
nie,  dis  ’n  saak  van  lewensaard,  ’n  drang  na  die  verfynde 
in  die  letterkunde.  Daaruit  vloei  voort  die  botsing  tussen 
die  praktiese  lewensaard  en  die  idealistiese  wat  vasskakel 
in  die  wêreld  van  die  letterkunde.  Hy  skryf  nie  oor  die 
plaas  omdat  dit  populêr  is  nie,  ook  nie  omdat  dit  ’n  goeie 
tema  is  nie.  Hy  skryf  daaroor  omdat  die  stof  uit  sy  siel 
kom,  omdat  hy  die  plaasomstandighede  grondig  en  goed 
ken.  Dit  is  ook  ’n  saak  van  verwerkliking.  As  hy  nie  sy 
toevlug  geneem  het  tot  die  wêreld  van  die  boek  nie,  hoe 
kon  hy  hom  dan  verwerklik  met  die  gewone  plaaswerk  wat 
nie  by  sy  aard  aanpas  nie  ? 

In  die  roman  Droogte  spits  Van  den  Heever  hom  skerper 
toe  op  die  mens  self.  Daar  verskyn  twee  groepe  persone: 
die  plaasboere  wat  die  landelike  element  verteenwordig  en 
die  onderwyser  en  sy  gesin  wat  ons  nader  aan  die  stadslewe 
bring.  Die  begrip  „droogte”  het  hier  ’n  uiterlike  en  inner- 
like  betekenis.  Die  groep  boere  word  deur  ’n  uiterlike 
droogte  getref.  Hendriks  en  sy  vrou  word  ontleed  met  die 
oog  op  die  droogte  in  hulle  sielelewe:  die  begrip  het  hier 
simboliese  betekenis.  Die  werk  openbaar  groter  objektiwi- 
teit  wat  ontwikkel  tot  suiwer  analitiese  realisme.  Die  siele- 
lewens  van  sy  karakters  word  skerper  en  indringender 
deurgrond,  die  beklemtoning  van  die  natuur  maak  gaande- 
weg  plek  vir  die  ontleding  van  die  mens.  Van  die  landelike 
beweeg  sy  belangstelling  in  die  rigting  van  die  stad. 

Ook  in  Groei  kan  hierdie  verskuiwing  van  belangstelling 
waargeneem  word.  Die  invloed  van  sy  jeugherinneringe  is 
nog  orals  merkbaar  sodat  die  werk  eintlik  ’n  dubbelloop- 
motief,  platteland-stad,  bevat.  Die  botsing  word  nog 
veroorsaak  deur  die  spanning  tussen  die  idealistiese  en  die 
praktiese,  maar  gaandeweg  neem  die  plaas,  hoe  langer  hy 
van  hom  afskeid  geneem  het,  ’n  nuwe  gestalte  aan.  Dit 
word  nou  meer  gesien  in  ’n  idealistiese  waas,  soos  in  die 
novelle  Somer.  Hier  word  die  plaas  in  sy  mooi  gestalte 
gesien.  Die  verhaal  vloei  voort  uit  ’n  verlange  na  ’n  wêreld 
wat  verby  gegaan  het,  uit  ’n  drang  na  ruimte,  na  die 
bloutes.  Die  handeling  is  saambeweef  met  die  natuur- 
gebeure.  Die  mense  staan  in  ’n  magtige  stryd  gewikkel  met 
die  natuur.  ’n  Geweldige  somerbrand  heers  oor  die  koring- 
lande  en  mense.  Dit  dring  die  oeste  tot  rypheid,  totdat 
eindelik  net  die  kaal  stoppellande  oorbly,  maar  selfs  hulle 

spreek  van  ’n  nuwe  lente  en  somer  wat  sal  kom,  uit  die 
verganklikheid  spreek  ’n  nuwe  lewe.  Die  kringloop  in  die 
natuur  groei  in  die  karakters  tot  lewensbegrip.  „Deur  hulle 
liggame,  hulle  siele  werk  die  natuur,  werk  dit  in  jaargetye, 
voel  hulle  die  sagte  ontwaking  as  die  lente  kom,  die  ryp- 
wording  van  die  lewe  op  die  lande,  die  huiwering  van  najaar 
deur  die  lug,  en  die  skerpe  koms  van  die  winter  wat  alles 
verstol  en  die  lewe  laat  slaap  in  rustige  onwetendheid.  So 
gaan  hulle  voort,  telkens  gehul  in  die  steeds  geheimsinnig 
wysigende  atmosfeer  van  jaargety  na  jaargety . . .” 

Maar  stadig  neem  die  neiging  toe  om  ’n  analitiese  uit- 
beelding  te  gee  van  sekere  karakters  en  omstandighede. 
In  Kromburg  word  die  botsing  uitgebeeld  tussen  die 
idealistiese,  die  fyne  en  skone  en  die  platvloerse.  Van  den 
Heever  behandel  ’n  bepaalde  gees  in  die  maatskappy,  in 
hoofsaak  die  gees  van  bekrompenheid  en  kleinsieligheid  en 
hy  beeld  dit  uit  as  ’n  verskynsel  wat  besig  is  om  diep  in 
ons  volkslewe  in  te  vreet.  Hy  sien  daarin  al  die  lelike 
elemente  in  ons  maatskappy  wat  alles  wat.  skoon  en  ideëel 
is,  soos  ’n  kanker  omklem  en  verstik.  Hierdie  vernietiging 
van  die  skone  word  verbeeld  in  die  stryd  en  strewe  en 
ondergang  van  die  karakter  Wenda.  Later  word  hierdie 
analitiese  indringing  in  karakters  verskerp  wat  duidelik 
aantoon  dat  die  skrywer  ’n  studie  van  die  dieptesielkunde 
gemaak  het.  Die  verdieping  is  merkbaar  in  die  romans 
Van  Aangesig  tot  Aangesig,  Gister  en  in  die  novelles  saam- 
gevat  in  Kringloop  van  die  Winde;  ook  in  ’n  hele  aantal 
kortverhale. 

In  Van  Aangesig  tot  Aangesig  het  ons  ’n  uitbeelding 
van  die  karakter  van  Oom  Naas  Steenberg  wat  stap  vir 
stap  in  die  rigting  van  algehele  kranksinnigheid  beweeg. 
In  Gister  is  die  kerngedagte  as  volg:  Die  invloed  van  die 
verlede  sal  altyd  merkbaar  in  jou  ganse  optrede  wees,  al 
soek  jy  na  nuwe  lewensfere.  Dit  is  in  elk  geval  beter  om 
jou  verlede  te  erken  en  om  daaruit  boustowwe  te  wen  wat 
jy  met  vrug  in  die  toekoms  kan  gebruik.  Dit  is  juis  deur 
die  teleurstellings  en  harde  slae  van  die  lewe  dat  die  mens 
tot  besinning  kom  en  wat  hom  in  staat  stel  om  nuwe  insigte 
te  ontwikkel.  Dis  alleen  deur  loutering  dat  ’n  suiwer  lewens- 
beeld  kan  ontstaan.  Die  drie  novelles  in  Kringloop  van  die 
Winde  vorm  ’n  dieper  geestelike  eenheid,  verteenwoordi- 
gende  drie  tydperke  in  ons  volkslewe.  Eers  die  moeisame 
stryd  en  opbou  van  ons  kultuur  na  die  Tweede  Vryheids- 
oorlog,  dan  die  botsing  tussen  die  twee  landskulture,  ’n 
periode  waarin  lelike  verskynsels  reeds  sigbaar  word,  en 

laastens  clie  huidige  tydperk  waarin  die  ou  Afrikaanse 
waardes  besig  is  om  te  verkrummel  en  in  duie  te  stort. 

Die  analitiese  uitbeelding  neem  soms  die  gestalte  aan  van 
die  ironiese,  soos  in  Marthinus  se  Roem.  Hierin  dryf  die 
skrywe  onverhole  die  spot  met  sekere  figure  wat  so  goed 
bekend  staan  in  die  Afrikaanse  kultuurstryd.  Die  satiriese 
element  tree  sterk  op  die  voorgrond  en  slaan  in  gegewe 
oomblikke  oor  tot  ’n  bytende,  vernietigende  spot.  In  hierdie 
werk,  asook  gedeeltelik  in  Vannag  kom  die  Ryp,  het  ons 
dus  ’n  uitbeelding  van  die  bekrompene  en  kleinlike  in  die 
samelewing  wat  dikwels  half  spottend  gesien  word.  Daar- 
teenoor  kry  ons  die  verruiming  van  die  grootse  soos  in 
Atiderkant  die  Berge.  Dis  interessant  om  daarop  te  let  dat 
Van  den  Heever  juis  hierdie  roman  beskou  het  as  die  beste 
wat  hy  ooit  gelewer  het.  Sterk  kom  daarin  die  idee  tot 
uiting  dat  die  skone  en  goeie  die  hoogste  geluk  bring,  en 
die  skone  en  goeie  is  vir  hom  die  natuurlike  verloop  van 
sake,  soos  met  die  jaargetye.  Dit  is  die  hoogste  sedelikheid, 
want  in  wetmatigheid,  in  die  vasgestelde  daarin  skuil  God, 
en  dit  is  ook  in  elke  mens.  Ons  kry  ook  die  wrangheid  in 
die  samelewing  waarin  die  stoflike  die  idealistiese  byna 
heeltemal  verdring.  So  ’n  toestand  skep  Van  den  Heever  in 
die  roman  Die  Held.  Deur  sy  fyn  aanvoeling  en  indringende 
ervaring,  is  hy  in  staat  om  sy  vinger  op  die  pols  van  die 
Afrikanerstrewe  te  lê  en  sodoende  dinge  te  ontmasker  wat 
in  die  alledaagse  lewe  aan  ons  verbygaan  of  wat  ons  in 
ons  ywer  as  heeltemal  behoorlik  en  reg  beskou. 

In  die  roman  Laat  Vrugte  keer  Van  den  Heever  weer 
terug  na  die  plaaslewe.  Dit  is  heel  moontlik  die  gaafste 
prosawerk  wat  hy  geskryf  het.  A1  die  karakters  wat  hy  in 
hierdie  verhaal  skep,  is  sterk  persoonlikhede  wat  met  groot 
magte  in  botsing  kom.  Van  almal  oorheers  die  gestalte  van 
Oom  Sybrand  die  hele  werk.  Hy  is  deurgaans  daarvan  bewus 
dat  sy  optrede  verkeerd  is,  maar  die  magte  ten  kwade  is 
vir  hom  te  sterk.  Telkens  verneem  hy  die  verdoemende 
woorde  ,,jou  dag  sal  kom,  God  slaap  nie.”  Hy  staan  daar 
as  die  verpersoonliking  van  die  ouderdom  wat  nie  aan  die 
jeug  sy  regmatige  plek  wil  toeken  nie.  Weer  vind  ons  hier 
Van  den  Heever  se  lewensvertolking  dat  straf  of  vernieti- 
ging  altyd  volg  waar  die  ewige  natuurwetlikheid  versteiu’ 
word.  Mens  kry  die  indruk  dat  die  opvattings  wat  gaande- 
weg  by  die  skrywer  ontwikkel  het  in  hierdie  werk  tot  ’n 
gekonsentreerde  lewensvisie  ontplooi:  Die  idealis  wat  ’n 
onversadigbare  hunkering  het  na  die  skone,  die  ordelike, 
die  ideale,  teken  hier  skerp  die  kontras  tussen  die  skone 
in  die  menslike  karakter  en  in  die  samelewing  en  kom 

daardeur  tot  vergestalting  van  ’n  skoonheid  wat  voortvloei 
uit  sy  diepste  sedelikheidsgevoel. 

Die  temas  wat  ’n  skrywer  trek,  hou  verband  met  die 
lewenskringe  waarin  hy  beweeg;  die  omgewing  dring  sy 
temas  aan  hom  op.  Maar  die  digterskap  bly  idealisties,  dis 
’n  toevlugsoord  vir  die  digter  — aldus  C.  M.  van  den  Heever. 
Vir  iemand  wat  op  ’n  plaas  groot  geword  het,  is  die  digter- 
skap  ’n  uitvlug  na  ’n  idealistiese  wêreld  wat  mens  nie  in 
die  stad  kry  nie,  net  soos  plaasmense  in  die  stede  ’n  uitvlug 
vind  in  die  godsdiens.  Wat  sulke  mense  in  die  godsdiens 
soek,  soek  die  digter  in  die  poësie.  Daarom  kan  ons  die 
poësie  omskryf  as  ’n  hemelse  heimwee  na  ’n  mooier,  skoner, 
edeler  wêreld  waar  die  siel  werklik  vrede  kan  vind.  Hierdie 
heimwee  vorm  die  kern  van  byna  al  Van  den  Heever  se 
verhalende  gedigte.  Dit  hang  saam  met  die  mooi  idilliese 
dinge  wat  hy  daagliks  aanskou  het  op  die  plaas  en  wat  nou 
weggeneem  is  in  die  stad.  Dit  is  ook  verbonde  aan  ’n  wyer 
begrip,  ons  verband  met  God.  En  dis  hier  waar  hy  dit 
beklemtoon  het:  „kuns  moet  vlerke  hê^ — dit  moet  nie 
afneig  grond  toe  nie,  maar  opstyg,  die  bloutes  in.” 

Van  nature  is  Van  den  Heever  die  idealis  wat  peins  oor 
lewensraaisels ; wat  is  die  sin  van  die  lewe,  die  doel  van 
die  menslike  strewe  en  handeling?  Sy  lewenshouding  word 
deur  twee  elemente  beheers,  nl.  die  onaangename  in  die 
omgewing  wat  onrus  en  ontevredenheid  in  sy  siel  veroor- 
saak  en  die  aardse  skoonheid  wat  hom  boei  en  ’n  hewige 
drang  na  eenwording  met  die  heelal  laat  ontstaan.  Die 
drang  na  die  heelal  verklaar  ook  sy  verwantskap  met  die 
Oosterse  poësie.  Dis  nie  die  kleine  en  krenterige  wat  hom 
aangryp  nie,  maar  die  grootse  waaruit  ons  almal  voort- 
gekom  het.  Hierdie  skoonheidstrewe  vorm  deurgaans  die 
téenwig,  die  behoudende  faktor  wat  belet  dat  hy  as  gevolg 
van  die  onaangename  en  vernietigende  kragte  in  die  lewe 
tot  ’n  algehele  pessimistiese  lewenshouding  oorslaan.  Die 
kosmiese  gevoel  word  telkens  versteur  en  dan  oorheers  die 
neiging  tot  swaarmoedigheid  en  pessimisme  en  gevolglike 
vrees  vir  die  dood.  Maar  die  aardse  skoonheid  as  deel  en 
simbool  van  die  ewige  skoonheid,  bly  steeds  die  reddende 
element  wat  aanleiding  gee  tot  die  ontstaan  van  ’n  nuwe 
ideaal. 

Die  bundel  Stemmingsure  bevat  hoofsaaklik  Van  den 
Heever  se  jeugwerk  . Die  verse  openbaar  die  digter  se 
eensaamheid  en  wêreldvreemdheid.  Die  neiging  tot  indiwi- 
dualisme  en  swaarmoedigheid  word  versterk  deur  sy  kennis- 
making  met  die  poësie  van  die  Tagtigers  — veral  dié  van 
Perk,  Kloos  en  Gorter.  Met  die  verstand  wil  die  digter  die 

skeppingsplan  deurgrond.  Daarom  hoor  ons  herhaaldelik 
die  vrae:  Waarom  is  die  dinge  van  die  aarde  verganklik? 
Waarom  moet  die  mens  so  gou  sterwe  ? Maar  op  al  die  vrae 
is  daar  geen  antwoord  nie  en  in  sy  teleurstelling  verval  die 
digter  in  radeloosheid  en  groei  daar  doodsverlange  in  sy 
siel  aan.  Dan  keer  hy  terug  na  clie  verlede  en  hy  peins  oor 
sy  jeugjare  op  die  plaas  toe  al  hierdie  probleme  hom  nog 
nie  gekwel  het  nie: 

Daar  klaag  eers  sag,  dan  heimlik  — mooi  die  hese 

treurstemmetjie  — verlangende  soos  ’n  wese 

na  dae  lankal  weg,  lankal  nie  meer; 

die  tone  klim  en  draal  en  val  dan  weer 

en  op  hul  leef  herinnering  en  swewe  na  kinderjare, 

na  kinderjare,  rykste  van  die  lewe, 

na  dae  lankal  dood  — lankal  nie  meer. 

(Die  Konsertiena  in  die  Nag). 

Die  grootsheid  en  onverganklikheid  van  die  skepping 
beklemtoon  die  nietigheid  van  die  mens.  Die  blote  terug- 
gryping  in  die  verlede  is  nie  genoeg  om  innerlike  ewewig 
te  herstel  nie.  Eensaamheid  en  vertwyfling  slaan  oor  in 
volslae  wanhoop  en  doodsangs: 

Ek  soek  en  dwaal  verlangend  rond,  alleen; 
my  soek  na  kennis  het  my  vreug  verteer, 
my  siel  het  sag  in  stilte  uitgeween, 
vergeefs  gesmeek,  gedors;  gee  meer,  gee  meer. 

Diep  in  die  nag  van  raaisels  bly  ek  staan, 
waar  gaan  ek  heen,  waar  kom  ek  tog  vandaan? 

(Bestaan). 

Dan  ontwaak  die  drang  na  skoonheid;  herinneringe  uit 
die  verlede  versterk  nou  hierdie  gevoel,  ’n  nuwe  lewens- 
opvatting  ontplooi:  die  mens  is  ’n  onafskeibare  deel  van 
die  skeppingsplan  van  God: 

. . . maar  oor  die  smartesee  wat  kerm  in  angs 
ruis  vol  die  sang  van  rus:  ’n  God  regeer. 

In  die  bundel  Die  Nuwe  Boord  streef  die  digter  ook  na 
die  ontmaskering  van  lewensraaisels ; hy  soek  na  lewens- 
klaarheid.  Maar  steeds  verval  hy  in  vertwyfeling  gepaard 
met  die  kenmerkende  stemminge  van  vereensaming  en 
doodsangs.  Hy  ondergaan  dieselfde  teleurstelling  as  hy  nie 
in  staat  is  om  lewensprobleme  deur  middel  van  die  rede 
op  te  los  nie.  Deur  al  die  kwelvrae  word  die  kosmiese  gevoel 
net  verder  versteur  en  sy  berusting  in  ’n  fatalistiese  lewens- 
houding  is  net  skynbaar,  want  ’n  huiwerende  vrees  vir  die 
dood  lê  steeds  soos  ’n  skadu  oor  al  sy  denke. 

43 


En  uit  my  kraakstap  hoor  ek  hom 
die  doderyk  se  gees  rondom, 
en  loop-loop  kom  ’n  huiwering 
vir  dood  my  binnedring, 

(Hier  waar  die  Paadjie). 

Weer  gryp  die  digter  terug  in  die  verlede  in  ’n  poging  om 
deur  verbygegane  geluk  sy  geskonde  skoonheidsideaal  te 
herstel.  Nie  deur  verstandelike  beredenerings  nie,  maar 
deur  ’n  kinderlike  geloof  in  die  lawende  liefde  van  Christus 
kom  die  kwellings  wat  die  gees  beroer  tot  rus : 

Hy  wat  sy  lydingsbeker  leeg  kan  drink, 
deur  vaderhande  vir  hom  ingeskink, 
hy  sal  die  hande  kus,  Sy  kleedsoom  raak, 
en  krag  ontdek  vir  hierdie  lewenstaak. 

(Hy  wat  sy  Lydingsheker). 

In  die  bundels  wat  volg,  vind  ons  al  meer  en  meer  die 
digter  se  hewige  worsteling  met  die  probleem  van  lewe  en 
dood;  die  verganklikheid  en  onbestendigheid  van  die  aardse 
bestaan  drj^  hom  beurtelings  tot  opstandigheid  en  stryd 
of  gelatenheid  en  aanvaarding.  Die  kern  van  hierdie  stryd 
en  worsteling  kan  ons  vertolk  as  ’n  bestendige  strewe, 
voortgestu  deur  ’n  mistieke  hunkering  na  onsterflikheid, 
om  deur  die  verganklike  tot  die  ewige  op  te  styg.  Die  dood, 
as  duistere,  vernietigende  mag,  moet  oorwin  en  sy  droom 
van  oneindige  skoonheid,  in  die  tyd,  verwesenlik  word. 
Maar  telkens,  bewus  van  eie  beperking  en  begrensing, 
ondergaan  hy  sy  aardsgebondenheid  as  ’n  pyn,  verhewig 
deur  ’n  duister  verlange  na  die  groot  onbekende,  die  land 
van  volmaakte  skoonheid.  En  juis  uit  hierdie  eie  nietigheid 
en  beperktheid,  uit  die  angs  en  onrus  wat  die  konflik  tussen 
onopgeloste  spanninge  meebring,  spreek  sy  ewigheidsdrif, 
die  drang  om  skeppend  die  oneindige  gaping  tussen  gees  en 
stof  te  oorbrug,  die  sterkste. 

In  Deining  sê  hy  dat  die  kunstenaar,  die  digter  gedoem 
is  tot  vereensaming ; omdat  hy  dieper  voel  en  dinge  inniger 
deurleef  as  die  gewone  mens,  word  hy  baie  keer  nie  begryp 
nie: 

Maar  wie  begryp  dat  heimwee  in  sy  hart 
die  digter  na  ’n  ander  wêreld  rig . . . ? 

Maar  hy  aanvaar  nou  hierdie  vereensaming.  Hy  sal  nie 
meer  pogings  aanwend  om  tot  geestesharmonie  met  die 
mense  rondom  hom  te  geraak  nie.  Hy  sal  trag  om  te  begryp 
watter  plek  die  eenling  in  die  wêreldorde  moet  inneem. 
Hieruit  vloei  dan  voort  sy  verlange  na  rus,  geloof  en  ’n 
drang  om  die  kosmiese  te  deiirgrond: 

O branderbruising  diep  en  sag, 

O koele  bloute  van  die  see, 

neem  nou  ’n  mens  wat  huiw’rend  wag 

vir  ewig  oor  die  deining  mee! 

Die  meeu  wat  oor  die  deiningglans  skeer,  word  sinnebeeld 
van  die  mens  as  absoluut  verlatene,  van  die  siel  wat  hunker 
na  eenwording  met  die  ewige.  In  hom  groei  ’n  verlange 
na  die  dood,  want  die  dood  alleen  gee  volkome  rus.  Maar 
daar  is  ook  vrees  en  weersin  vir  die  donker  gestalte.  Die 
mens  se  verganklikheid  vertolk  hy  in  O koéle  water  van  die 
Spndt.  Die  hoop  op  ’n  uiteindelike  bestemming,  waar  geloof 
byna  onmoontlik  is  omdat  die  menslike  begrip  nie  die 
skeppingsraaisels  kan  oplos  nie,  is  alleen  nie  in  staat  om 
aan  die  digter  sielsrus  te  verseker  nie,  want  alle  dinge 
rondom  hom  getuig  van  verganklikheid,  onbestendigheid, 
eindigheid.  Hy  staan  voortdurend  in  die  ,,Skemering”  wat 
hom  beangs  laat  voel  oor  die  geheimsinnigheid  van  die 
dinge  — veral  die  geheimsinnigheid  van  die  dood  wat  orals 
in  sy  huiweringwekkende  gestalte  verskyn: 

Bloedrooi  papawer,  verlep  is  jou  kelk, 
waar  is  die  gloed  wat  kon  donker  ontroer? 

Kyk  na  die  skoonheid:  dis  asvaal  verwelk, 

Grys  oor  die  sand  wat  uit  skaduwees  loer. 

Bloedrooi  papawer  op  buigende  steel, 

Wie  kan  tog  o!  jou  gebrokenheid  heel? 

Die  digter  besef  nou  dat  ware  sielsrus  en  geestes-ewewig 
alleen  verkry  kan  word  deur  aanvaarding  van  die  onver- 
mydelike,  die  aanvaarding  van  verskynsels  soos  hulle  in 
die  skepping  bestaan.  Daar  bestaan  nie  net  verganklikheid 
en  aftakeling  nie,  maar  ook  skepping,  opstanding  en  ewig- 
heid.  Volkome  bevryding  word  weerspieël  in  die  gedig 
Ek  Vrees  nie  meer  die  Dood! 

Ek  vrees  nie  meer  die  dood,  en  neem  nou  bly 

en  kragtig  na  my  hand 

die  donker  roeiers  van  die  boot, 

en  in  die  skemering 

staan  ek  en  wag 

bo  swartheid  van  die  land, 

want  hierdie  Deining  bring 

my  donker  boot 

na  verre  kimme  van  die  dood. 

Die  bundel  Aardse  Vïam  bevat  ’n  voortsetting  van  die 
digter  se  ewolusie-lewensbeeld.  Die  filosofiese  gedagte  wat 
saamhang  met  sy  kosmiese  gevoel  word  verder  uitgewerk 

in  ’n  aantal  nuwe  gedigte  wat  opgeneem  is  in  sy  Versamelde 
Gedigte.  Hy  hunker  na  die  eenwording  van  sy  tydelike 
bestaan  „die  aardse  vlam,”  met  God,  die  Ewige  Lig: 

Dat  ver  U vuur  se  straling  gaan 
tot  alles  wegvloei  in  die  vloed  — 
dan  word  ons  eensaam  mens-bestaan 
’n  transparente  vlam  en  gloed. 

Maar  hy  besef  ook  dat  so  ’n  opgaan  in  die  goddelike  en 
ewige  tydens  die  lewe  onmoontlik  is,  want  die  onbekende, 
die  dood  wag: 

En  nou  die  tuimelrand  van  stilte  en  wag  — 

O siel,  wat  klapwiek  in  die  enge  dood 
en  hoop  op  straling  van  ’n  nuwe  dag, 
tog  donker  aangestem  is  op  die  dood . . . 

Die  opvatting  ontwikkel  dat  God  ’n  alomteenwoordige 
krag  is,  ’n  Ewige  Lig  wat  in  kern  reeds  by  die  oerbegin 
in  alle  lewensvorme  aanwesig  is.  Hierdie  goddelike  krag 
dring  na  volmaaktheid  en  daarom  word  dit  voortgeplant 
in  altyd  nuwer  vorme  — die  ewolusie  opvatting.  God  is  die 
kern  en  oorsaak  van  die  hele  vormgewende  proses  en 
daarom  sal  dit  voortduur  tot  die  volmaakte  vorm  bereik  is. 
Die  pyn  en  smart  van  die  mens  word  daardeur  veroorsaak 
dat  sy  vorm  nog  onvolmaak  en  nie  in  harmonie  is  met  die 
goddelike  in  hom  nie.  Daarom  vrees  hy  die  dood  en  verval 
in  vertwyfling: 

Ek  het  soms  droef  gevrees  as  ek  dan  eindelik  moet 
ligbewend  teen  die  dood  se  vloed  ingaan, 
dan  sal  die  wonder  heldere  drome  in  my  bloed 
uitgevlak  in  God  se  wyse  see  vergaan. 

Nou  het  dit  stil  geword  net  soos  met  skemering 
as  in  die  hoë  populiere  aandrooi  kom, 
want  wat  in  my  gaan  slaap,  sal  weer  deur  ander  dring 
tot  die  volmaaktheid  van  ’n  uitgekelkte  blom. 

(Troos). 

Die  nuwe  gedigte  beklemtoon  die  verband  van  die  mens 
tot  God  en  die  verband  van  die  mens  tot  die  natuur.  Die 
mens  staan  as  ’n  nietigheid  teenoor  die  groot  kragte  wat 
hom  omring  met  God  as  die  enigste  middelpunt  wat  alles 
saambind.  Die  mens  is  ’n  klein  onderdeel  van  die  groot 
kosmiese  magte. 

Met  „God”  word  hier  nie  die  tradisionele  opvatting,  God 
in  die  Calvinistiese  sin,  bedoel  nie.  God  is  ’n  lewende  en 
groeiende  krag,  die  groot  mag  wat  dwarsdeur  die  ewolusie 
gewerk  het,  wat  die  lewe  gelei  het  na  uiteindelike  vorm- 
gewing.  Hierdie  ontwikkeling  hou  nooit  op  nie,  God  word 
altyd  groter  en  magtiger;  Hy  gebruik  alleen  die  stof  om 
Homself  te  verwerklik  in  die  vorm.  Vorme  verval  weer 
maar  God  gaan  voort  in  die  tyd  en  skep  weer  nuwe,  meer 
volmaakte  vorme: 

Dit  (die  lewe  self)  sal  ook  eenmaal  heen  wees, 
en  ek  sal  gaan, 

Gehoorsaam  aan  die  ewige  wil  wat  my  laat  leef  het; 

’n  enkel  mens,  ’n  eenling  sal  in  die  wandeling  wegvlug 

en  uitgewis  wees  soos  die  sonlig  elke  aand.  En  tog 
sal  ek  bly  lewe, 

verborge  in  God,  wat  alles  skep,  in  alles  bly,  in 
alles  word. 

In  die  gedig  Groci  openbaar  Van  den  Heever  sy  drang  na 
die  mistiese.  Na  baie  kringe  van  ontwikkelinge  het  die 
mens  gestyg  tot  waar  hy  vandag  staan;  maar  tot  vandag 
toe  weet  hy  nie  waarom  hy  hier  is  nie.  Uit  die  stryd  tussen 
vorm  (lewe)  en  chaos  volg  uiteindelik  die  ontwaking  van 
begrip  en  dan  die  ontwaking  van  die  Godsbesef  en  die 
gewete.  Die  Paradysverhaal  is  ’n  stadium  in  die  ontwikke- 
ling  van  ewolusie: 

Uit  die  chaos  het  hy  tot  ’n  wese  geryp 
met  die  aarde  se  stem  in  sy  bloed, 
en  sy  gees  het  opeens  met  ’n  skreeu  gegryp 
na  God  en  sy  vreeslike  gloed. 

(Wording). 

Die  digter  soek  na  die  verband  tussen  skepsel,  stof  en  God. 
Sy  ganse  bestaan  is  ’n  strewe,  ’n  stryd  na  helderheid  en 
lig.  Sal  die  aardsgebonde  mens  ooit  daardie  lig  kan  vind? 
Sal  uit  hierdie  verskriklike  proses  — die  wording  en  ont- 
wikkeling  — uiteindelik  ’n  verklaring  kom  vir  wat  lank 
gelede  gebeur  het  en  nou? 

Die  mens  het  lank  gelede  na  ’n  middelpunt  in  die  chaos 
gesoek  en  daaraan  die  naam  God  gegee.  Maar  sy  godsdiens 
het  so  verstar  dat  hy  geen  wysheid  meer  daaruit  kon  put 
nie.  Tog  dring  stadig  die  eenvoudige  waarheid  tot  hom 
deur  dat: 

God  in  alles  word,  in  alles  stroom  — 

In  elke  ding  is  Hy,  Hy  is  die  dinge  self. 

(Die  Verheldering). 

Maar  selfs  by  hierdie  besef  bly  daar  nog  altyd  die  vrees 
en  die  angs  vir  die  dood:  vertwyfeling  hang  ewig  oor  die 
wêreld,  bokant  die  harmonie.  God  het  die  mens  geskape, 
Hy  is  die  harmonie  en  ons  is  deel  van  Hom.  Waarom  is  ons 
dan  vervloek?  Die  volheid  en  heerlikheid  van  die  aarde 
bruis  deur  sy  bloed;  waarom  dan  die  dood?  Soos  ’n  tier, 
met  kop  laag  op  die  grond  sy  prooi  agtervolg,  diep  in  sy 
oë  ’n  onversadigbare  drang  en  gloed,  so  sluip  die  dood 
gedurig  nader . . . 

En  dan  die  besef:  alle  aardse  dinge  is  deelagtig  aan  die 
dood.  Ten  spyte  van  gebondenheid  leef  daar  in  die  mens 
die  drang  na  bo,  na  vryheid  en  verlossing.  Hy  aanvaar  die 
mistieke  opvatting  dat  die  wêreld  ’n  beweging  is  na  vol- 
maaktheid.  Alle  sintuiglike  begrippe  moet  vernietig  word 
om  in  die  Al-lewe  opgeneem  te  word.  Alle  dinge  is  in 
kringloop  en  kringloop,  seisoen  en  seisoen  verenig  — 
verbind  deur  ’n  haas  onhoorbare  musiek  wat  deur  alles  tril 
as  ewige  ritme  en  in  God  as  hoogste  ritme  sy  voltooiing 
vind: 

U is  die  sanger  en  die  helder  sang, 

U is  die  gees  en  ook  die  suiwer  vorm, 

U is  die  stroom  en  oorsprong  van  die  stroom, 

U is  die  heilige  dromer  en  die  droom! 

U is  die  krag  wat  deur  die  donker  wortels 
vir  eeue  styg  om  eindelik  vrug  te  word. 
Ahoeramazda,  u is  Een  wat  bly, 
ook  as  die  enigste  lig  wat  vlam  in  my! 

(Die  priester  buig  voor  Ahoeramazda). 

Voígens  Van  den  Heever  bevat  Honderd  Sonnette  die 
sterkste  uitdrukking  van  sy  lewensgevoel.  Dit  verteenwoor- 
dig  ’n  intense  lewensaanvaarding  en  openbaar  ’n  groter 
kosmiese  gevoel  as  sy  vroeër  verse.  Ook  daarin  kom  tot 
uiting  die  opvatting  dat  God  ’n  wêreldmag  is,  ’n  kosmiese 
krag.  Die  grondslag  daarvan  is  nie  Calvinisties  nie  maar 
dit  hang  saam  met  die  opvattings  wat  in  sommige  van  sy 
romans  uitgebeeld  is:  opvattings  oor  goed  en  kwaad.  Die 
digter  kom  tot  volkome  aanvaarding  deur  geloof  aan  die 
goeie.  Soms  maak  die  verse  ’n  indruk  van  pessimisme,  maar 
in  werklikheid  is  dit  nie  so  nie.  Die  hele  ontwikkeling  wat 
daarin  tot  uiting  kom,  kan  ons  bestempel  as  ’n  proses  van 
rypwording  van  die  gees. 

Die  digter  beklemtoon  nogeens  die  mens  se  lyding  as 
gevolg  van  sy  verganklikheidsbesef,  maar  hy  is  nou  dieper 
bewus  van  die  onafwendbaarheid  en  onverbiddelikheid  van 
sy  „tydelike  bestaan.”  Daar  is  ’n  groter  mate  van  aan- 

vaarding  omdat  die  wetmatigheid  in  die  natuur  nie  versteur 
mag  word  nie: 

Dit  is  die  wet  wat  nou  vervul  moet  word 
deur  kringe  waarin  alles  kom  en  gaan. 

So  stroom  die  waters  na  die  seë  aan, 
so  moet  die  more  gou  weer  skemer  word. 

Die  hoogtepunt  is  reeds  herinnering 
en  deur  die  laat  gras  vaar  ’n  siddering. 

Híerdie  aanvaarding,  die  besef  van  die  onvermydelikheid 
van  sy  aardsgebondenheid  en  die  doelbewuste  poging  om  die 
bitter  probleem  nie  te  vermy  nie,  oefen  ook  ’n  regstreekse 
invloed  uit  op  die  vormgewing  van  sy  gedigte.  Baie  van 
die  dromerige  en  fantastiese  wat  eers  kenmerkend  van  sy 
poësie  was,  slaan  oor  in  ’n  vastheid  en  hoekigheid  wat  dit 
as  voldrae  en  ryp  kuns  bestempel.  Reeds  het  dit  tot  hom 
deurgedring  ,,dat  God  in  alles  word  in  alles  stroom . . . ,” 
tog  hunker  hy  daama  om  God  in  ’n  meer  tasbare  vorm  te 
vind.  En  in  die  nag  wanneer  daar  ’n  hewige  storm  uit- 
gewoed  het,  peins  hy  oor  die  duisterheid  en  onklaarheid  van 
die  dinge.  Maar  by  die  aanblik  van  die  wonder  van  nuwe 
lewe,  wanneer  die  doodsheid  van  die  winter  plek  maak  vir 
kragtige  groei  en  herrysenis,  word  ook  sy  eie  lewe  aan- 
getas,  alles  is  ewig,  ondanks  die  dood: 

Hoe  ryk  is  nou  ons  lewe,  vol  verwagting, 
die  populier  staan  koolswart  teen  die  maan, 
en  oor  die  landskap  waai  ou  somers;  smagting 
na  die  opstanding  gryp  die  sinne  aan. 

Die  aarde  is  oud  en  tog  ook  ewig  jonk, 
in  al  wat  sterwe,  tril  nog  God  se  vonk. 

(Lente). 

Dat  die  mens  in  eensaamheid  moet  sterwe,  bly  ’n  bitter 
gedagte.  Op  daardie  skrikwekkende  oomblik  van  oorgang 
staan  hy  werklik  alleen.  Hy  is  soos  ’n  gekweste  dier  deur 
die  trop  verlaat  wat  met  wit  oë  om  hom  heen  kyk  as  die 
jagter  uit  die  bome  verskyn: 

hoe  vrees  hy  nou  die  blink  lem  van  sy  slagter 
en  rek  hom  styf  uit  die  eerste  pyn! 

Bewaar  hom  wat  hier  in  die  stryd  gekwes 
in  angs  lê  wag  op  flikkering  van  die  mes. 

( Gekwes). 

Die  voorstelling  van  die  vergaan  van  die  wêreld  soos 
uitgebeeld  in  die  Duitse  epos  wek  by  hom  gedagtes  op  oor 
die  uiteindelike  lotsbestemming  van  die  mens.  Is  daar  ’n 
bestaan  na  die  dood  of  beteken  dit  algehele  verdwyning? 


49 


Wat  het  van  al  die  siele  geword  van  mense  wat  reeds 
dood  is? 

Waar  is  geslagte  siele  eindelik  heen? 

Hoor  ons  nog  soms  hoe  hulle  roep  en  ween? 

(Mus'pïli). 

Herinneringe  uit  sy  jeug  kom  as  antwoord  op  die  kwel- 
lende  vrae:  die  voorgeslag  leef  voort  in  die  jeug.  Hy  dink 
aan  sy  oupa-grootjie  wat  in  stil  aanbidding  op  die  lande 
gestaan  het,  sy  hart  vervul  met  ’n  onbegryplike  liefde.  Hy 
het  verdwyn,  maar: 

. . . noudat  ek  weer  op  die  velde  staan 
waar  hy  sy  dae  end  toe  moes  sien  stroom, 
weet  ek  dat  hy  in  my  nog  leef  en  gaan 
my  wortels  in  die  aarde  soos  ’n  boom 
en  voel  ek  deur  geslagte  in  my  bloed 
dat  wat  onsterflik  is,  my  sal  bly  voed. 

( Oupa-Grootjie). 

In  elke  mens  is  daar  nog  die  hunkering  na  die  ,,verlore 
paradys.”  Dit  hang  saam  met  die  drang  na  onsterflikheid. 
Diep  in  die  bewussyn  skuil  die  wete  dat  slegs  die  liefde 
hulle  droomverlangens  tot  verwesenliking  kan  bring; 

. . . die  ongerepte  kon  hulle  nooit  vergeet 
en  het  die  paradys  van  ver  gesien, 
in  eensaamte  geween  en  tog  geweet 
hulle  sal  dit  weer  hervind  deur  saam  te  bou, 
maar  wat  hulle  pas  besluit  het,  weer  vergeet, 
in  ban  van  ewige  misverstand  gehou. 

A1  verder  dwaal  hulle  van  die  eerste  plek 
en  hoop  God  sal  die  droom  weer  in  hulle  wek. 

(Adam  en  Eva). 

Uiteindelik  kom  die  digter  tot  bewuste  aanvaarding  van 
die  lewenslot.  Die  geboorte  van  die  mens  is  ’n  wonder, 
omdat  hy  op  daardie  oomblik  uit  ’n  ewige  slaap  gewek  word 
en  in  hom  die  geheimenisse  van  ’n  onsigbare  wêreld  dra.  Hy 
lewe  op  hierdie  aarde  slegs  as  banneling  en  by  sy  dood  keer 
hy  weer  terug  na  die  onbekende  waar  sy  oorsprong  was. 
Die  aardse  verblyf  is  tydelik;  sterwe  beteken  eenwording 
met  die  ewige: 

En  van  die  eerste  oomblik  af  begin 
ons  reeds  te  sterwe,  ons  groei  die  lewe  in, 
maar  wortel  in  die  dood,  en  in  ons  skryn 
die  ingeslote  droom,  ons  eerste  wese. 

Van  dag  tot  dag  net  afskeid  en  dan  pyn, 
tot  ons  deur  sterwe  ontwaak,  vir  goed  herrese. 

Alle  hout  is  geen  timmerhout.  Er  zijn  van  die  dingen, 
werkelijk  gebeurd,  die  feller  zijn  dan  de  stoutste  fantasie 
uitdenken  kan;  die,  als  men  ze  moest  gedrukt  te  lezen 
krijgen,  zouden  aandoen  als  onwaarschijnlijk,  aangedikt, 
uitgezocht,  overdreven,  — ze  zijn  te  schoon  om  te  gebruiken 
of  te  beschrijven. 

Ik  zit  nu  met  zulk  een  geval. 

Djooske  Dekkers  is  een  kort  gestuikt,  pezig  oud  ventje. 
Hij  woont  ginder  vereenzaamd  op  de  hoogte,  heel  alleen, 
in  een  huizekot  dat  op  ’t  invallen  staat,  zonder  mensch  of 
beest,  zonder  boom  of  struik  in  den  omtrek.  Ik  ben  zeker 
dat  hij  zijn  eigen  naam  vergeten  is  of  nooit  gekend  heeft. 
Zijn  vader  was  stroodekker  en  zoo  is  Djooske  in  den  omgang 
bekend  als  Djooske  Dekkers.  De  oudste  van  zeven,  acht 
knoppers,  al  vroeg  uit  het  nest  geduwd  om  op  zijn  eigen 
den  kost  te  gaan  verdienen.  En  zoo  is  het  heel  zijn  leven 
lang  ’t  zelfde  gebleven:  hard  werken  voor  de  brokken. 

Djooske  heeft  over  de  veertig  keeren  de  campagne  mee- 
gemaakt,  gaan  pikken  naar  Frankrijk,  en  hij  zou  het  nog 
langer  gedaan  hebben,  maar  ze  hebben  Djooske  ginder  niet 
meer  nodig:  de  pikmachienen  doen  het  zonder  hem. 

Nu  werkt  hij  als  noodhulp  hier  en  ginder  bij  de  koei- 
boerkes  en  verricht  er  ’t  beulswerk.  Met  de  spade  staat  hij 
nog  zijn  man  tegen  om  ’t  even  welken  jonkheid.  In  den 
oogst  pikt  hij  bij  de  boeren  de  vooreinden  af.  Want  wie 
kan  er  nog  pikken  ? 

Als  ik  hem  tegenkom  houdt  hij  me  staan  met  de  vraag: 

— Hoe  oud  zijde  nu  wel? 

Djooske  weet  het;  ’t  is  maar  een  aanleiding  om  in  den 
klap  te  komen.  Djooske  zelf  is  vooraan  in  de  tachtig,  en 
daar  we  omtrent  van  ’t  zelfde  jaar  zijn,  geeft  dit  hem  een 
zekere  astrantie  van  vertrouwelijkheid.  Hij  vraagt  naar 
mijn  lichaamlijken  toestand  en  vermogens,  en  als  ik  mijn 
beklag  doe  geen  zwaren  arbeid  meer  te  mogen  verrichten, 
zonder  dat  ’t  naar  mijn  hoofd  gaat,  wijst  Djooske  met  den 
vinger  naar  zijn  hersenpan  en  zegt: 

— Gij  hebt  met  het  hoofd  gewerkt  en  dat  verslijt  meer 
dan  werken  met  de  handen. 

Dan  vertelt  Djooske  wat  hij  in  zijn  levensdagen  heeft 
uitgericht  en  waartoe  hij  nog  in  staat  is.  Dat  doet  hij 
zonder  beslag  of  er  iets  bijzonders  van  te  maken. 

— Mijn  pruim  en  de  flesch.  Dat  houdt  een  mensch  recht, 
beweert  hij.  Djooske  is  een  van  de  laatsten  van  het  echte 
ras  der  taaie  kampers,  voor  wie  arbeid  en  werken  iets  is 
als  ademhalen.  Ze  zijn  op  enkelen  na  uitgestorven  en  er 
komen  geen  nieuwe  van  dat  soort  meer  bij. 

Djooske  is  tevreden  met  zijn  lot,  opgewekt,  onwetend  van 
iets  beters  en  nooit  gedacht  aan  de  mogelijkheid  of  verlangd 
naar  geld  of  bezit  — onbekommerd  in  de  toekomst.  Hetgeen 
hij  wint  moet  effen  aan  op. 

Tabak  en  genever.  God  schept  de  dag. 

Als  de  voordeur  van  zijn  kaveete  openstaat  is  ’t  teeken 
dat  Djooske  thuis  is.  Maar  dat  komt  zelden  voor. 

Als  ’t  gebeurt  dat  ik  langs  daar  op  wandel  ben,  zal  hij 
nooit  laten  mij  binnen  te  roepen.  Hij  heeft  geen  aanspraak, 
doch  niet  gelijk  met  wie.  Ge  moet  Djooske  niet  uitvragen 
over  zijn  doen  en  laten  of  hij  wordt  wantrouwig  en  blijft 
gesloten.  Dingen  uit  zijn  jong  leven  moet  ge  niet  aanraken. 
Hij  praat  maar  liever  goed  kome’t  uit.  Zijn  gedachten 
draaien  in  een  engen  kring;  buiten  ’t  geen  hem  persoonlijk 
overkomen  is,  heeft  Djooske  geen  inzicht,  — dat  laat  hij 
onverlet.  Over  zijn  wijf,  die  sedert  lang  dood  en  vergeten 
is,  over  de  lastige  jaren  van  den  kinderkweek,  gebrek, 
armoede,  tegenslag,  praat  hij  niet  — dat  alles  is  ’t  gewone 
verloop  van  ’t  leven,  dingen  eigen  aan  werkmenschen.  De 
jongens  en  dochters  zijn  getrouwd,  weg.  Dat  ook  is  de 
gang  van  ’t  leven.  Gelijk  ’t  meerendeel  bij  oude  menschen 
is  Djooske  egocentrisch  geworden,  en  het  blijft  bij  zijn 
persoon  en  bij  zijn  werk.  Dat  is  zijn  eenige  liefhebberij 
geweest:  werken,  beter  en  harder  dan  de  beste,  en  zonder 
sleet!  Ik  geloof  niet  dat  hij  een  cent  over  heeft,  en  waarom 
ook?  Een  sjiekske  en  een  borrel  maken  zijn  rijkdom  uit. 
Zonderling,  ik  heb  Djooske  nooit  zat  gezien,  of  is  hij 
misschien  doordronken? 

Onlangs  nu  heb  ik  Djooske  thuisgevonden,  en  zonder 
eenig  inzicht  bij  hem  binnengetrokken.  Hij  zat  op  den 
grond,  te  prutsen  aan  een  pik.  Er  haperde  iets  aan  den 
steel. 

— Gespleten,  zegde  hij,  ik  moet  er  een  staaldraad  om- 
winden.  Dat  ding  heeft  mij  te  veel  dienste  bewezen.  Ik  kan 
er  niet  van  scheiden.  Van  de  pikke  zelf  zijn  er  al  eenige 
versleten  en  moeten  vemieuwd  worden,  maar  de  steel,  dat 
is  nog  altijd  de  eerste  en  dezelfde  — die  verslijt  niet. 

Als  ik  het  nu  niet  met  mijn  oogen  gezien  had,  zou  ik 

het  niet  kunnen  gelooven  en  nog  minder  durven  schrijven. 
Maar  ’t  handvat  van  dien  hardhouten  steel,  daar  stonden 
de  prentsels  van  vier  vingers  diep  uitgehold,  alsof  ze  er 
waren  uitgesneden  — het  merkteeken  van  Djooskes  greep, 
door  het  jarenlang  gebruik.  Het  sloeg  mij  met  verbazing 
. . . en  eerbied,  als  voor  een  wonderheid  — de  hand  van  den 
werkman  die  prent  geslagen  had  in  zijn  gereedschap. 

— Djooske  jongen,  dat  is  een  merkwaardigheid,  ge  moest 
dat  ding  als  een  trofee  hier  aan  de  wand  hangen  en  door 
iedereen  laten  bewonderen.  Het  hoort  in  een  museum  te 
komen  als  een  rariteit. 

Djooske  keek  mij  verwonderd  aan,  grijnslachte  ongeloo- 
vig,  wist  niet  wat  ik  bedoelde.  Ik  kon  het  hem  met  geen 
middels  aan  ’t  verstand  brengen.  Voor  Djooske  beteekende 
het  een  stuk  alaam  dat  goeden  dienst  heeft  verricht  en 
„gehand”  was  door  het  danig  gebruik,  en  waaraan  hij  hield, 
als  aan  een  oude  kennis. 

Het  is  misschien  naar  aanleiding  van  dat  voorval  te 
danken  dat  Djooske  verder  loskwam  en  aan  ’t  vertellen 
ging. 

— Ge  moet  weten,  zegde  hij,  ik  was  maar  twaalf  jaar 
als  ik  den  eersten  keer  ben  meegetrokken  met  de  bende  om 
te  pikken.  Vroeger  nog  wel,  maar  dan  was  het  om  te  binden. 
Preusch  omdat  ik  de  jongste  was,  en  of  ze  me  geplaagd  en 
geduveld  hebben,  die  groote  loeders!  Later  was  dan  uit 
goed. 

Ik  hield  me  stil. 

Het  was  meumelen  dat  hij  deed,  grommen,  alsof  hij  bij 
zichzelf  dingen  uit  een  ver  verleden  ophaalde : tegenkomsten 
met  boeren  in  Frankrijk,  ruzie  onder  de  makkers,  drink- 
gelagen,  vechtpartijen,  tegenslag  in  ’t  werk,  en  thuis- 
gekomen,  mezerie  van  ander  soort . . . 

Het  was  intussen  beginnen  deemsteren  en  van  Djooske 
zag  ik  nog  enkel  de  zwarte  schim  tegen  ’t  groezelig  venster- 
raam.  Hetgeen  er  uitkwam  geleek  een  monologue  intérieur. 
Ik  geloof  dat  hij  vergeten  was  dat  er  iemand  naar  hem  te 
luisteren  zat.  Ik  liet  hem  gaan  en  ’t  geen  hij  nu  vertelde 
schrijf  ik  hier  letterlijk  over. 

— ...  We  waren  dit  jaar  met  twaalf  pikkers  en  alles 
was  goed  verloopen.  Hij  noemde  ze  mij  één  voor  één: 

Kadul,  Padde  Verduyn,  De  Kwak,  Titeka,  Snoefel, 
Kleerik,  Trekpot,  Krakebeen,  Paplammer  en  Ko  Kluyte. 

— We  zaten  in  de  keete  vergaard,  te  kijken  naar  Ko 
Kluyte  die  met  de  rotte  koorts  (typhus)  lag.  En  hij  vroeg 
maar  gedurig  naar  een  geestelijke  om  te  biechten.  Geen 
pastoor  uren  in  ’t  ronde,  en  ’t  was  nacht,  en  waar  een  te 

vinden  die  vlaamsch  kon?  Ko  voelde  dat  het  op  een  einde 
ging,  dat  hij  op  zijn  reeuwstroo  lag  en  het  zou  laten 
schieten.  Hij  vroeg  noch  naar  wijf  noch  naar  kinders; 
kermde  en  lag  te  zuchten.  En  al  met  een  kwam  het  er  uit: 
„Ik  mag  met  mijn  zonden  d’eeuwigheid  niet  ingaan,  recht 
naar  d’helle . . . Djoos,  gij  moet  mij  helpen,  gij  moet  mijn 
biecht  hooren!”  Biecht  hooren,  verdome,  dat  was  al  een 
wreed  dingen,  en  mag  ik  dat?  Ko  smeekte,  sprak  de 
schoonste  woorden  van  de  wereld,  zoodat  ik  kompassie 
kreeg  en  van  den  nood  een  deugd  maakte.  Also  Ko  daar 
nu  mee  te  verhelpen  was,  moest  ik  er  mij  maar  in  schikken. 
„Toe,  mannen,”  zei  ik,  „allemaal  buiten,  Ko  ligt  op  sterven 
en  wil  biechten.”  Zoo  gauw  we  alleen  waren  begon  Ko  een 
langen  paternoster  van  zonden  af  te  spinnen  — er  kwam 
geen  eind  aan,  — het  moet  iets  geweest  zijn  van  al  het 
kwaad  dat  hij  in  heel  zijn  leven  misdaan  had.  Ik  zat  er 
bij  te  zweeten  van  angst  en  te  wachten  naar  het  einde.  En 
in  mijn  alteratie  heb  ik  niets  onthouden  van  al  ’t  geen  Ko 
gebiecht  heeft,  want  heel  den  tijd  deed  ik  mijn  best  om 
niet  te  luisteren.  Maar  nu  kwam  het  ergsté:  ik  kende  geen 
woord  Latijn  en  hoe  moest  ik  nu  die  absolutie  uitspreken 
waar  alles  aan  gelegen  was.  Om  hem  maar  gerust  te  stellen 
heb  ik  dan  een  groot  kruisteeken  gemaakt  en  plechtig  de 
woorden  uitgesproken : “Ko  Kluyte,  al  uw  zonden  hebt  gij 
met  een  rechte  herte  en  met  berouw  gebiecht  — ze  zijn  u 
alle  vergeven ; ge  moogt  op  Gods  genade  betrouwen  en  alzoo 
de  eeuwigheid  binnengaan.  In  den  naam  des  Vaders  en 
des  Zoons,  en  des  Heiligen  Geest,  Amen!”  Ik  zat  al  zoo  zeer 
in  den  schrik  als  Ko  zelf  en  haastte  mij  de  mannen  weer 
binnen  te  roepen.  We  hebben  dan  samen  de  gebeden  der 
stervenden  gelezen  en  nog  een  paternoster  op  den  koop 
toe.  Ko  heeft  nog  eenige  uren  met  den  rochel  gelegen  en 
tegen  den  morgen  was  hij  naar  pierland.  Hij  ligt  ginder 
begraven.  Als  ’t  nu  alles  voorbij  was,  dan  hebben  de 
mannen  met  mij  beginnen  spotten  en  ze  hebben  mij  niet 
anders  meer  genoemd  dan  paster  Djoos.  Ze  wilden  nu  effen 
af  allemaal  hun  biecht  komen  spreken;  dat  was  uit  zottig- 
heid  en  de  sloebers.  Dat  was  nog  ’t  ergste  niet,  maar  er 
blijft  me  nog  altijd  iets  knagen  dat  ik  uit  mijn  gedacht 
niet  kan  krijgen:  of  ik  met  die  biecht  Ko  in  den  hemel  heb 
geholpen  of  in  d’helle  verdoemd,  en  of  ik  mij  met  die  biecht 
zelf  geen  doodzonde  of  heiligschennis  op  mijn  geweten  heb 
gehaald? 

Djooske  zweeg,  alsof  hij  over  het  geval  bleef  zitten  na- 
denken.  Ik  trachtte  hem  gerust  te  stellen  in  de  overtuiging 
dat  hij  in  nood  een  werk  van  bermhertigheid  had  gedaan 

— hem  van  een  plicht  had  gekweten,  met  een  goed  inzicht 
en  die  biecht  in  de  oogen  van  God  voorzeker  geldig  zou 
aanveerd  worden. 

Djooske  heeft  mij  daarop  geen  antwoord  gegeven,  sprake- 
loos  blijven  zitten. 

Intusschen  was  het  geheel  donker  geworden.  Ik  ben  in 
stilte  vertrokken,  al  zoozeer  onder  den  indruk  als  Djooske 
Dekkers  zelf. 

Dat  is  nu  van  dat  soort  beste,  deugdelijk  hout,  maar  niet 
geschikt  om  er  mede  te  timmeren.  Het  is  te  schoon  op  zijn 
eigen.  Er  valt  niets  bij  of  af  te  doen. 

Ik  zou  nooit  vermoed  hebben  dat  er  bij  Djooske  gewetens- 
problemen  mogelijk  waren. 

D.  F.  MALHERBE: 


Nag  oor  die  wêréld,  en  die  vloed 
wit  op  in  gleuf  en  sJceur;  veriooed 
die  hol  slag  van  die  branding-breuk, 
stormram  van  ouds  se  donker  beuk, 
tot  langsaam  om  die  swart  rots  maai 
-'n  sprankelende  arm  gelaai 
met  drag  van  onrus  om  te  sluip 
op  in  die  sloep  soos  uit  ’n  kuip 
die  oorkookmos.  Dis  donkermaan, 
en  wyd  die  spoel  en  skuim  en  slaan 
van  waters  uit  die  volkeresee, 
half  chaos,  half  gedwing,  en  wee 
in  klam  geklots  en  bange  slag, 
in  ruive  wentel  van  die  nag, 
die  wee  van  rustelose  roep 
loat  telkens  stil  word  in  die  sloep 
om  weer  mee  in  die  vloedkabaal 
luid  op  te  styg.  ’n  Skaarse  straal 
van  sterlig  breek  die  hemelfloers. 

Kom  hierin  ooit  weer  lig  en  koers  ? 

Ek  wonder  of  ’n  son  sal  styg 
om  uit  die  oordaad  blinde  skuim 
sy  bande  perlemoer  te  ryg, 
sy  vrede  oor  die  volkereruim. 

Nag  oor  die  wêreld,  en  die  vloed 
se  hol  slag  duur  verwoed  . . . verwoed  . . . 

J.  P.  MALAN: 


^mart 


„My  mun,  wat  het  otis  oudste  tog  gedoen 
oíH  dood  te  slaan  otis  tweede  seun,  sy  broer? 
Het  God  Hom  dan  nog  nie  met  ons  versoen 
dat  sonde  om  die  hoeke  na  ons  loer?” 


„Ja,  vrou,  die  sonde  het  ons  diep  verwond, 
sy  merk  vir  eivig  in  ons  nagelaat 
omdat  ons  twee  verbreek  het  die  verbond 
en  nou  die  vloek  maai  van  ons  bose  daad.” 


Met  vloekmerk  en  verban  in  eensaamheid 
het  Kain  koppig  op  sy  koers  gegaan 
weg  van  Gods  aangesig  in  donkerheid 
tot  in  die  vreemde  Ooste,  vervandaan. 

Sal  oor  hom  ooit  die  son  van  troos  weer  staar 
in  Godverlatenheid  se  sivart  gevaar? 


57 


C.  JACOBSZ: 


^Lt)ie  tJwee  iJc 


ome 


Die  dorpie  Monte  Rosa  lê  in  die  voetrante  van  die  Maloeties. 
Die  pad  daarheen  sukkel  oor  klipriwwe  en  deur  slaggate 
’n  steil  nek  uit,  swaai  dan  effens  links  by  die  lokasie  onder 
die  kliprant  verby  en  sak  vinnig  af  na  die  dorp  langs  die 
spruit  ’n  myl  of  wat  verder.  As  mens  die  nek  oorkom,  steek 
twee  regop  populíerboompies  eerste  hulle  toppe  bo  die 
kruin  uit.  Hulle  vorm  as  ’t  ware  die  eerste  hoekbaken  van 
die  lokasie:  die  tweede  is  die  sandklippaal  van  die  dorps- 
hek.  Tússen  die  twee  is  daar  niks  merkwaardigs  nie;  net 
maar  die  gewone  roesemoes  van  sinkplate  en  sooie,  hoen- 
ders  en  honde,  bont  komberse  en  vaal  liggaampies  wat 
niemand  ooit  sienende  raaksien  nie. 

So  het  ek  dit  geken  toe  ek  nog  by  my  vader  op  die  dorp 
skoolgegaan  het  en  so  het  ek  dit  verwag  noú  dat  ek  twintig 
jaar  later  vir  die  eerste  keer  weer  soontoe  op  weg  was. 

Die  boompies  het  vroeër  voor  my  verskyn  as  wat  ek 
verwag  het ; hulle  het  oor  die  jare  aangewas  tot  die  middel- 
punt  van  ’n  toneel  wat  my  om  die  draai  haastig  die  remme 
laat  aanslaan  het.  Hulle  het  geword  die  trotse  tweeling- 
toring  van  ’n  kerkie  wat  met  hulle  en  die  rotswande  agter 
hulle  saamgesmelt  het  tot  ’n  onvergeetlike  argitektoniese 
geheel.  Hier  móés  mens  stilhou.  Keer  op  keer  het  my  oë 
die  weg  gevolg  vanaf  die  boog  van  die  voorgewel  opwaarts 
langs  die  bome  en  steeds  opwaarts  verby  die  rotsskouers 
van  ’n  diep  kloof  na  die  vergesig  van  ’n  Maloetiespits  wat 
my  nog  verder  na  die  hoogtes  gelei  het:  dan  weer  oor  klip- 
sweetkranse  en  groen  hellings  terug  na  die  rustige  kerk- 
hoffie. 

Binne  die  klipmuur  begin  die  deftige  gestaltes  van  twee 
jong  sipresboompies  al  wys  dat  daar  eendag  waardige 
opvolgers  vir  die  populiere  sal  wees.  Tussen  hulle,  soos  ’n 
gelyk  oase  in  daardie  woestyn  van  steiltes,  lê  ’n  vrolike 
bedding  veldblomme  met  aan  sy  westekant  ’n  beskeie 
grafsteen  vars  uit  die  krans  gekap. 

Ek  het  nader  gestap  en  met  verbystering  gelees:  „Renier 
Lebesque”  — niks  meer  nie.  Nee,  dié  Renier  Lebesque  wat 
ek  geken  het  sou  nooit  hier  kon  beland  het  nie,  nog  minder 
hier  sy  rus  vind.  Hy  was  deur  en  deur  ’n  stadsmens,  ’n 
bouer  van  stede  gedurende  die  troebel  jare  tussen  die  twee 
oorloë.  Sy  leerlinge  het  hom  byna  aanbid  as  meester  van 

die  geometriese  vorm,  kunstenaar  van  die  reguitlyn  en 
selfbenoemde  hoëpriester  van  die  funksionele  argitektuur. 
Hoeveel  keer  het  hy  nie  aan  ons  studente  verkondig  nie  dat 
die  boukuns  aan  die  voorpunt  van  ons  ewolusie  moet  loop 
en  as  sodanig  die  simbool  van  ons  verset  teén  die  natuur 
moet  wees.  Met  die  Darwinse  ,behoud  van  die  geskikste’ 
as  slagspreuk  het  hy  ons  met  sy  vurige  Vlaams  besiel  om 
die  argitektuur  as  wapen  teen  die  natuur  in  die  hand  te 
neem  en  dit  te  maak  tot  teken  van  die  mens  se  bevryding 
en  van  sy  heerskappy.  Elk  van  sy  talle  prysontwerpe  in 
die  hoofstede  van  Europa  was  ’n  natuurverpletterende 
altaar  van  hierdie  kultus. 

En  nou  hierdie  kerkie?  Blykbaar  nog  nie  v^rf  jaar  oud 
nie  tog  lyk  dit  asof  dit  mét  die  berge  daar  geskape  is  om 
elke  lente  en  herfs  deur  die  eeue  heen  saam  met  die  klowe 
en  kranse  te  verkleur.  Dit  lyk  skaars  na  die  werk  van 
mensehande,  wat  nog  van  ’n  argitek  soos  hy.  Die  mure  is 
ongelyk,  nêrens  is  daar  ’n  reguit  lyn  nie  en  niks  is  water- 
pas  nie.  Die  gewelboë  is  onsimmetries,  die  ingang  te  groot 
en  die  grasdak  hobbelrig:  daar  is  nie  één  detail  waaraan 
daar  nie  iets  skeel  nie.  Maar  die  geheel  is  volmaak;  ’n 
heilige  plek  waar  die  koel  skaduweespel  mens  deur  die 
halfoop  deure  roep  tot  nederige  aanbidding  van  die  Skepper. 

Die  kerkhofhek  klap  agter  my  toe.  ’n  Ou  Basoeto  in  die 
drag  van  ’n  evangelis  bekyk  my  skerp  terwyl  hy  nader 
stap.  Toe  herken  ons  mekaar;  dit  is  Willem  Rasoroka  wat 
in  my  skooldae  al  „Ou  Willem”  was,  onderwyser  aan  die 
lokasieskooltjie.  Ek  het  so  te  sê  voor  hom  grootgeword 
want  hy  het  my  vader  as  sy  senior  kollega  by  wie  hy  tydig 
en  ontydig  kon  aanklop,  beskou. 

Die  groetery  en  uitvraery  het  seker  ’n  kwartier  of  meer 
geduur  voordat  die  gesprek  heel  natuurlik  na  die  kerkie 
en  die  graf  hier  voor  ons  gedwaal  het. 

„En  hierdie  graf,”  vra  ek,  ,,hoekom  is  hier  dan  ’n  wit- 
mens  by  julle  kerk  begrawe?”  Die  ou  buig  sy  hoof  eer- 
biedig:  „Dit  is  baas  Liebeek,”  sê  hy,  ,,ons  bruin  mense  het 
gevra  dat  hy  hier  moet  slaap  en  die  baas  magistraat  het 
gesê  dit  is  goed.  Ons  is  bly.” 

„Maar  vertel  dan  vir  my.” 

„Nee,  kom  my  basie,  kom  ons  gaan  hier  na  my  huis  toe 
dan  kan  aia  Rasibi  vir  ons  koffie  maak  en  dan  vertel  ek 
my  basie.” 

Dit  was  weer  ’n  groetery  van  voor  af.  Nadat  kinders, 
kleinkinders  en  skoonkinders  kennis  gemaak  het  was  die 
koffie  ook  daar  en  ou  Willem  het  begin  vertel. 

,,Baas  Hendrik,  dit  was  toe  daar  met  die  kerke  hier 

moeilikheid  gekom  het  oor  die  skoolkamer,  toe  het  die 
Meroetie  vir  my  ’n  boek  gegee  en  gesê:  ,Loop  hier  by  julle 
mense  en  by  die  witmense  en  vra  vir  hulle  geld  en  laat  ons 
hier  ’n  kerk  bou.’  Die  Meroetie  het  na  die  Munisipaal  gegaan 
en  het  hierdie  grond  wat  ver  van  die  dorp  lê  en  wat  steil  is, 
gevra  en  dit  gekry  vir  die  kerk.  Ek  ook,  ek  het  baie  geloop. 
Dit  was  slegte  jare  en  die  mense  het  swaar  gekry  maar 
hulle  harte  was  sag  en  hulle  het  gegee.  Ek  het  in  die  dorp 
ook  geloop  maar  daar  by  baas  Liebeek  was  ek  bang.  Dié 
baas  het  nog  nie  lank  hier  gewoon  nie,  daar  in  die  laaste 
huis  in  die  koelte  van  die  berg.  Hy  het  nooit  saam  met  die 
ander  mense  geloop  nie,  net  alleen  gebly.  Magisela  Kekana, 
wat  by  die  hotel  geleer  het  om  te  kook,  het  hom  opgepas. 
Magisela  het  vertel  hoe  die  baas  baie  drink,  dan  speel  hy 
op  die  klavier,  dan  maak  hy  prente  van  groot  huise  en 
skeur  hulle  weer  stukkend  en  vloek  met  ’n  vreemde  taal 
en  drink  tot  hy  bly  lê.  Maar  hy  lê  ook  nie  lank  nie  dan 
vang  die  hoes  hom  en  hy  hoes  en  hoes  tot  die  bloed  kom. 
Die  baas  was  baie  siek. 

Ek  was  bang,  maar  die  Here  het  gesê  ek  moet  loop.  Au, 
Basie,  die  baas  was  kwaai:  hy  het  in  my  boek  gelees  van 
die  kerk  en  my  met  die  boek  gegooi  en  gejaag  met  die 
bottel  in  sy  hand  tot  by  die  hek. 

Dit  was  Maandag.  Vrydag  kom  Magisela  sê  sy  baas  roep 
vir  my.  Ek  het  gegaan.  ,Waar  wil  jy  jou  kerk  bou?’  het 
hy  gevra.  Ek  wil  nog  sê  maar  die  baas  roep  vir  Magisela. 
Magisela  het  die  motorkar  gebring  en  met  ons  gery  hier 
na  die  nek  en  ek  het  hom  gewys.  Die  baas  het  vir  my  en 
vir  Magisela  daar  weggejaag  en  hy  het  daar  gebly.  Magisela 
het  hom  gaan  haal  toe  ons  die  koeie  al  klaar  gemelk  het. 
Die  ander  dag  het  hy  hom  weer  gebring.  Die  baas  het  daar 
rondgeloop,  orals,  tot  bo  op  die  nek.  Vier  weke  lank  het  hy 
elke  dag  gekom  en  as  dit  donker  is  dan  gaan  die  kinders 
soontoe  en  kry  ’n  leë  bottel  om  te  verkoop.  Die  bottel  was 
altyd  net  daar  waar  basie  stilgehou  het,  daar  waar  die 
mense  nou  altyd  uitdraai  om  na  die  kerk  te  kyk.  Maar  één 
aand  het  die  kinders  nie  huis  toe  gekom  nie  en  toe  ons 
hulle  soek,  kry  ons  hulle  dronk  in  die  pad:  die  bottel  wat 
hulle  gekry  het  was  nog  vol  brandewyn  gewees. 

En  die  ander  dag  het  baas  Liebeek  my  laat  roep.  Hy  het 
my  na  die  stoepkamer  gevat;  daar  was  baie  papiere  en 
teen  die  mure  was  prente  wat  baas  Liebeek  gemaak  het. 
Eén  was  net  twee  bome,  één  was  die  kloof  agter  die  twee 
bome  met  die  twee  kranse  voor  soos  hekpale  en  dan  was 
daar  nog  één  van  die  groot  berg  met  die  kloof  voor  en  heel 
onder  die  twee  bome  en  by  die  bome  die  kerk  soos  dit 

vandag  is.  Niemand  het  daardie  prente  weer  gesien  nie: 
dit  was  ook  nie  nodig  nie  — hulle  is  hier  by  ons. 

Die  baas  het  ook  nie  meer  kwaai  gepraat  nie  en  ek  kon 
hom  verstaan,  hy  praat  net  soos  die  Boeremense.  Hy  sê 
ek  moet  by  die  stoel  kniel  en  vir  die  Here  bid  dat  Hy  vir 
ons  ’n  man  moet  stuur  om  die  kerk  te  bou  en  dat  Hy  hom 
moet  leer  wat  Hy  wil  hê.  Ek  het  so  gemaak  en  die  baas 
het  ook  saam  gebid  maar  wat  ’n  mens  met  die  Here  praat 
is  nie  om  te  vertel  nie.  Maar  later,  as  my  mense  partykeer 
parmantig  geword  het,  het  ek  hulle  harte  stil  gemaak  en 
gesê  ek  het  gehoor  hoe  die  baas  gebid  het  en  ek  weet  die 
Here  het  ook  met  die  baas  gepraat. 

Daardie  week  het  ons  begin  bou.  Baas  Liebeek  het  gevra 
vir  vyf  manne  en  nog  twee  jong  manne.  Eers  het  hy  gaan 
wys  waar  om  klippe  te  breek  — daar  om  die  draai  in  die 
kloof.  Eén  man  en  ’n  piekenien  het  hom  gehelp  om  te  meet. 
Ons  het  nooit  so  iets  geken  nie.  Die  baas  was  te  siek  om 
te  loop;  hy  sit  daar  en  sê  vir  Hermaans  hoe  hy  moet  tree 
en  waar  hy  moet  vlae  steek.  Dan  kyk  baas  Renier  daar  van 
die  nek  af  en  die  vlae  moet  weer  versit  word.  Daardie  mure 
is  nie  winkelhaak  nie,  my  basie,  maar  hulle  is  so  gemeet. 
Ons  het  begin  messel.  Maar  nie  soos  ander  mense  nie.  Nee, 
die  baas  het  daar  gesit  op  ’n  gras  stoel  en  elke  klip  is 
uitgesoek,  sy  vorm  en  sy  kleur,  en  hy  het  gewys  hoe  hy 
gekap  moet  word  en  hoe  hy  moet  lê.  Ons  het  meer  afgebreek 
as  wat  ons  gebou  het.  Party  dae  is  die  baas  siek,  dan  ry 
ons  maar  klippe  aan.  Nie  één  klip  word  gelê  sonder  dat 
hy  sê  nie. 

Met  die  voorste  gewel  het  moeilikheid  gekom.  Baas  Renier 
was  met  niks  tevrede  nie:  dit  is  afbreek,  opbou,  afbreek, 
opbou.  Dan  gaan  hy  na  die  nek  toe  en  hy  is  nie  tevrede 
nie.  Eén  middag  het  hy  die  hele  middag  gesit  en  kyk  en 
hy  het  sy  gesig  in  sy  hande  gevat.  Toe  was  hy  twee  dae 
siek  — maar  toe  Magisela  vertel  hy  is  nie  siek  nie,  dit  is 
die  brandewyn,  toe  bou  ons  die  gewel  self  klaar.  Dit  was 
verniet!  Die  baas  het  teruggekom  en  ek  moes  met  die 
manne  praat  om  dit  af  te  breek.  Ons  het  dit  gebou  soos 
hy  gesê  het.  Hy  het  ook  nie  meer  met  die  brandewyn  by 
die  huis  gebly  nie,  net  mét  die  hoes. 

My  basie,  daar  het  twee  vragte  hout  gekom  uit  die 
Kolonie  uit  — au,  dit  was  taai  hout.  Baas  Renier  het  ons 
gewys : ons  het  die  deure  en  vensters  en  banke  self  gemaak 
en  die  preekstoel  en  al  die  goed.  Alles  het  hy  ons  gewys  — 
die  ysters  en  skarniere  en  hoe  om  hulle  swart  te  maak  — 
alles. 

Net  by  die  muur  agter  die  Nagmaaltafel  het  hy  nie  alleen 

gepraat  nie.  Hy  het  gery  na  Ramolokwani,  die  kwaai  ou 
vrou  wat  in  die  mooi  stroois  daar  onder  die  rooi  krans 
woon  en  hulle  het  lank  saam  gepraat.  Sy  het  gekom  met 
haar  dogter  Mogajetsi  en  Sebolaisja  en  haar  skoondogter 
Ramokane.  Die  manne  het  die  muur  grof  gepleister  en  die 
vroue  het  dit  gesmeer.  Toe  het  Ramolokwani  met  rooiklip 
en  wit-  en  blouklei  daarop  geverf  soos  ons  vroue  geleer 
het.  A1  die  tyd  het  die  kinders  van  die  skool  mooi  klippies 
gesoek  in  die  berg  en  in  die  spruit.  Toe  het  baas  Liebeek 
hulle  gewys  om  ’n  stuk  pleister  so  groot  soos  my  hand 
weg  te  kap,  dan  pleister  hulle  weer  met  sement  en  pas  gou 
die  klippies  in  soos  Ramolokwani  sê.  Dit  was  vreeslik,  my 
basie.  Die  jong  vroue  het  by  my  kom  huil,  hulle  sê  die  oue 
maak  hulle  dood;  nooit  is  hulle  werk  goed  nie  en  hy  raas 
net.  Dan  moet  ek  maar  weer  met  hulle  mooi  praat:  met  die 
oue  durf  ek  nie  praat  nie.  Maar  dit  het  ook  klaar  gekom 
en  toe  die  muur  klaar  geskrop  was,  was  die  oue  se  hart 
bly  en  sy  het  haar  dogters  gesoen  en  gehuil.  Ons  het  nooit 
geweet  die  oue  kan  huil  nie.  Vandag,  as  die  son  deur  die 
groot  venster  daarop  skyn,  dan  is  dit  die  bos  wat  brand 
waar  die  Here  met  Moses  gepraat  het. 

Baie  mense  het  ons  kom  help.  As  die  base  so  met  die  pad 
ry,  hou  hulle  daar  bo  stil  en  stuur  ’n  piekkenien  met  geld 
vir  die  kerk.  Ons  het  niks  kortgekom  nie. 

Daardie  jaar  met  die  eerste  ryp  was  die  kerk  klaar.  Ons 
het  hom  nie  heeltemal  verstaan  nie.  Dit  was  ’n  nuwe  kerk 
maar  hy  was  oud;  hy  was  verkeerd  gebou  maar  hy  was 
reg.  Eers  was  ons  maar  net  bly  dat  ons  ’n  kerk  het  en  toe 
één  dag  was  dit  ons  Huis.  Sondagmiddag  na  die  diens  sit 
ons  manne  tot  sononder  en  gesels  daar  op  die  gras.  Basie 
moet  hoor  as  ou  Jakob  wat  by  die  meul  werk  met  sy  groot 
stem  daar  sing  en  die  jong  vroue  sing  beurt  met  hom. 
Dan  sing  die  mure  saam  en  in  die  aand  sing  die  kranse  en 
die  kloof  ook  saam.  Nou  het  ons  die  kerk  lief. 

Baas  Liebeek  het  nog  baie  kom  kyk.  Magisela  het  hom 
gebring  tot  by  die  uitdraaiplek  en  partykeer  tot  by  die 
hek.  Dan  gaan  die  baas  binne  en  hy  bly  lank  weg. 

Daardie  winter  was  baie  kwaai.  Drie  keer  het  dit 
gekapok.  Elke  slag  het  die  baas  gekom  en  lank  gekyk  en 
elke  slag  was  hy  baie  siek  daarna.  Die  laaste  keer  het  hy 
nie  weer  opgestaan  nie  en  die  sneeu  het  nog  gelê  toe  die 
Meroetie  hom  hier  begrawe  het. 

Ons  kinders  weet  van  hierdie  dinge  en  hulle  sal  vir  hulle 
kinders  ook  vertel  hoe  die  Here  ons  kerk  gebou  het.” 

ANDRÉ  DEMÊDTS: 


In  de  dagen  van  mijn  diepste  versktgenheid, 
toen  het  mij  ’s  avonds  onverschillig  liet, 
of  ik  ^s  morgens  nog  wakker  sou  worden, 
liep  zij  met  mij  naar  het  bos. 

Ouder  dan  vier  was  zij  toen  niet 
en  haar  handje  in  mijn  hand, 
ïiet  mijn  leven  niet  los. 

Spraken  wij  reeds  met  eïkander? 

Ik  geïaof  dat  ivij  gesprekken  voerden 

over  roodkapje  en  de  woïf, 

over  een  prinses  met  gouden  haar, 

over  de  kabouters  in  het  kreupeïhout, 

die  ons  voïgden  en  aïïes  afïoerden, 

en  toen  ons  gesprek  ten  einde  was, 

aïs  dieren  die  ziek  zijn, 

gelaten,  verïaten  en  koud, 

ïagen  wij  dicht  bij  eïkaar, 

want  het  pïekje  was  kïein 

icaar  de  zonneschijn  scheen  op  het  gras. 

Haar  hoofdje  zonk  op  mijn  borst 

en  mijn  hart  kïopte  tegen  haar  hoofd; 

soms  stel  ik  mij  voor,  aïs  aïïes  voorbij  zaï  zijnr 

ik  bedoel,  aïs  mijn  ïeven  is  uitgedoofd, 

zaï  zij  niet  vanachter,  onder  deur  haar, 

iets  voeïen  bewegen,  als  een  ader  die  kïopt, 

zoaïs  in  de  tijd  toen  zij  lag 

met  haar  hoofdje  op  mijn  borst, 

en  ik  ïag  met  mijn  hart  onder  haar? 

Kan  ik  mij  van  haar  verwijderen, 
in  wat  tijd  of  eeuwigheid  heet? 

Het  gaat  aïïes  te  niet,  maar  ik  ben  trouw, 
meer  is  er  niet  wat  ik  weet. 

Aïs  zij  dan  ïater  van  iemand  houdt, 

aïs  meisje  en  ontïuikende  vrouw, 

aïs  zij  moeder  wordt  en  bezig  is 

met  eten  te  koken  of  bedden  opmaakt, 

terwijï  zij  aïtijd  maar  denkt 

hoe  zij  het  moet  doen  om  anderen 

gelukkig  te  maken,  zal  ik  gewis 

bij  haar  zijn  en  al  het  gewin  van  mijn  leven, 

al  het  geluk  waarvoor  ik  nu  vecht, 

om  er  zoveel  te  verzamelen  aïs  het  maar  kan, 

al  dat  geluk  zal  ik  haar  geven, 

zodat  zij  het  nooit  allemaal 

meer  wegschenken  kan  aan  een  man, 

aan  een  zoon,  cMn  een  kind, 

om  het  even  aan  ivie  zij  meer 

dan  zichzelven  bemint. 

Nog  lopen  wij  soms  ncmr  het  bos, 
aan  het  zonnige  plekje  voorbij; 
dan  kijk  ik  naar  haar 
en  zij  kijkt  naar  mij, 
onze  handen  omvatten  elkcMr. 

ELIZ.  C.  M.  DU  TOIT: 


O pelgrim  uit  die  newelland 
Agter  die  donker  maan, 

Ek  soek  ’n  man  met  silwere  hand: 
O sê  my,  kom  hy  al  aan? 


Vertel  my  eers,  vertel  my  eers, 

Hoe  ek  dié  een  moet  ken  ? 

Daar  is  baie  verby  wat  gaan,  wat  kom, 
Om  die  pelgrimseën  te  wen'. 

Sy  hare  is  bo  wit  soos  manelig, 

Sy  oë  soos  ’n  ster 
Wat  skitter  in  die  fluweel  van  nag, 

Oneindig  sag  en  ver. 

In  ’n  leersak  aan  sy  gordel 

Hang  daar  ’n  towenaarsteen : 

Sê  my,  pelgrim  uit  die  noorde, 

Ken  jy  só  ’n  een? 

Ja,  so  ’n  een  het  ek,  o maagd, 

Deur  die  nag  sien  gaan: 

Met  ’n  septer  raak  hy  oë 
Van  die  krankes  aan. 


Sy  voete  snel  soos  die  wind  met  hom 
Op  vlerke,  geel,  wit  en  blou; 

Twee  geel  slange  kronkel  rondom 
Die  staaf  in  sy  hand  gehou. 

Ag,  is  so  ’n  silwerblonde  ene 
Jou  nie  onbekend? 

Hy  was  my  vreugde,  hy  alleen, 

En  aan  my  siel  bekend! 

In  die  donker  maan  se  pad, 

Oor  die  sterrebrug, 

Soek  ek  na  sy  spore  wat 
Voor  die  son  uit  vlug. 

Pelgrim,  in  die  wye  nag 

Is  êênsaamheid  my  vrees; 

My  liefde  wat  vroeër  vertroosting  was, 
Moet  nou  my  wanhoop  wees. 

Waarom  het  hy  wat  jou  liefde  was, 

In  ’n  nuwe  pad  gegaan? 

Vir  jou,  wat  sy  hart  se  blydskap  was, 
Onbekend,  alléén,  laat  staan? 

Sodat  jy  onder  die  rollende  hemel 

Op  jou  eentjie  die  koers  moet  vind, 

Jou  kettings  opneem,  en  jou  kop 
Geboë  moet  hou  teen  die  wind? 

Hy  het  my  op  sy  hart  laat  rus, 

En  vir  sy  eie  bemin: 

O magtig  sy  hand  en  teer  sy  kus! 

Wat  kan  ek  sonder  hom  begin? 

Een  nag,  toe  ek  aan  slaap  kon  rus, 

Veilig  op  sy  bors, 

Droom  ek  dat  ek  koorsig  is, 

En  vergaan  van  dors! 

My  droom  was  van  ’n  gesluierde  vrou 
Met  ’n  rimpelhand  wat  wink; 

Deur  7iewelskadus  het  oë  blou 

Soos  maanlig  op  water  geblink! 

Toe  skrik  ek  op,  en  voel  iets  lê 

Soos  ’n  vuurkool  in  my  bors  aan  die  brand: 
Hy’s  weg,  gevleuelde  spore  lê 

Aan  die  vervaag  op  die  sand. 

Baie  het  ek  al  teëgekom: 

Hulle  groet  my,  een  vir  een; 

Niemand  het  sy  maat  by  ho7n, 

Elkeen  loop  alleen! 

En  elkeen  verlang  na  die  pelgrimspad 

Oor  sy  porsie  hom  bitter  moes  smaak: 
Wat  is  die  vlam  in  jou  are  wat 
Jou  lewe  tot  gal  kon  maak? 

Dis  die  pyn  van  liefde  wat  my  deurdring, 

Ewig  in  my  bloed  aan  brand, 

My  voortdryf,  krank  va7i  hunkering 
Na  die  man  met  die  silwer  hand! 

O meisie,  liefde  is  ’n  vlam,  vanuit 
Die  siel  se  dieptes  aan  gloei, 

’n  Blom  wat  hom  tot  die  heniel  ontsluit, 

Op  ’n  ewige  water  aan  bloei! 

Waar  sterspore  kruis  oor  die  so7i  se  pad, 
Vloei  newels  uit  die  brekende  dag: 

O maagd,  soek  dáár  die  gesluierde  wat 
In  die  do7iker  van  die  maan  op  jou  wag! 

M.  S.  DU  BUSON: 


<2)/^  Onóte^^liLLeidócli^ang^ 


die  JÍU  aanóe  niu  anó 


in  aie 


Die  dors  na  menslike  ewigheid  in  alle  groot  poësie  is  ’n 
lewende  bewys  van  die  onsterflikheid  van  die  mens.  Die 
gees  honger  na  ’n  verlore,  maar  nooit-vergete  land  van 
Herkoms  agter  die  metafisiese  kim.  Poësie  is  ’n  skeppende 
wil  om  ons  verganklikheid  te  oorstyg  in  die  Ewige.  Geloof 
en  poësie  is  beide  ’n  antwoord  op  die  lewensraaisel.  Geloof 
gee  ons  die  antwoord  van  God,  poësie  bly  steeds  die 
antwoord  van  die  mens.  Die  ewigheidsdrang  in  die  kuns  is 
’n  kreet  om  verlossing  uit  die  menslike  beperking  en  ’n 
halsreiking  na  ’n  verlore  grootheid. 

Die  skeppingsdrang  by  die  digter  is  ’n  voortdurende 
drang  na  die  Volmaakte.  Daar  is  geen  element  in  die 
kosmos,  geen  diepte,  geen  hoogte,  geen  see,  geen  son,  geen 
sterrehemel,  waarin  die  digterlike  verlange  na  die  Onbe- 
perkte  hom  nie  wil  verhef  nie.  Elke  grens  word  ’n  pyn  vir 
hom  wat  die  oneindige  wil  omvat.  Hierdie  drange  van  die 
“Heimatlose  Seele”,  soos  Holderlin  dit  noem,  openbaar  die 
misterie  wat  sluimer  in  die  dieptes  van  ons  onvolkome 
wese  — siele  in  stof  gevang,  tastend  en  starend  na  die 
groot  Onbekende  om  daar  ons  bestemming  te  vind.  Die 
sigbare  universum  is  vir  die  digtersgees  te  eng,  die  wrange 
bewussyn  van  die  lewe  se  vervloeiende  leegheid  klink  ná 
in  die  lied  van  alle  metafisiese  digters. 

In  hierdie  bewussyn  ontwaak  telkens  weer  by  die  digter 
die  sluimerende  ewigheidsdrif.  Dit  brand  in  sy  dors  na 
waarheid,  in  sy  hunkering  na  volkomenheid.  En  steeds  is 
hy  gedoem  om  in  elke  liefde  ’n  tekort  te  voel,  in  elke  vreugde 
’n  w’eemoed,  in  elke  genot  ’n  verveling,  in  elke  verworwene 
’n  onrus. 

Die  ewigheidsdrang  word  verklaar  deurdat  die  individu- 
aliteit  van  die  menslike  persoon  ’n  grotere  self,  ’n  ewige 
siel  in  hom  opgesluit  hou  wat  ook  na  die  natuurlike  dood  in 
sekere  vorme  as  persoonlike  openbaringswyse  van  God  bly 
bestaan.  In  hierdie  betekenis  besit  die  dood  hoofsaaklik 
betekenis  as  bevryding.  Die  mense  se  waarnemingsvermoë 
in  hierdie  tydruimtelike  begrensing  is  benewel ; as  die  newel 
voor  sy  geestesoog  verwyder  kan  word,  sou  hy  volgens 

William  Blake  in  elke  ding  die  oneindige  ervaar,  volgens 
Spinoza  die  vrye,  volgens  Van  Eyck  die  skone  en  volgens 
Paulus  die  nuwe  mens. 

Die  ontwikkeling  van  die  gees  om  tot  die  hoogste  te 
kom,  hou  in  ’n  toenemende  suiwering  van  ons  innerlike 
gesindheid  deur  die  verhelderende  begrip  van  die  wêreld  as 
skone  openbaringswyse  van  God.  Dit  beteken  dus  ’n  strewe 
na  selfvervolmaking,  ’n  bevrediging  van  die  siel,  ’n  ont- 
waking  van  die  vermoë  om  vir  ’n  enkele  oomblik  die 
ewigheid  in  die  tyd  te  bestendig.  Vir  Blake  was  hierdie 
lewe  in  die  tyd  ’n  loutere  deurgang  vanaf  die  ewigheid  na 
die  ewigheid.  Die  onsterflikheid  was  vir  hom  die  aksioma 
van  sy  hele  geloof.  Die  dood  was  slegs  die  vrylating  van 
die  gees  uit  sy  vleeslike  bande.  Vir  Blake  en  vir  die  meeste 
metafisiese  digters  bestaan  die  onsterflikheidsdrang  in  die 
loswikkeling  uit  die  stoflike.  Rilke  het  die  onsterflikheid 
soms  aangegryp,  soms  belewe,  soms  op  ’n  afstand  daar- 
teenoor  gestaan,  soms  daarmee  geworstel.  Hy  was  voort- 
durend  voorberei  vir  daardie  groot  oomblikke  wanneer  die 
ewigheid  in  die  tyd  waargeneem  kan  word,  oomblikke 
wanneer  die  ware  tuiste  onthul  word  aan  die  mens,  hierdie 
reisigers-op-vertrek  wat  vir  altyd  afskeid  neem.  Dan  neem 
hy  die  ope  wêreld  waar  waarin  geen  tyd,  geen  verlede, 
geen  toekoms,  geen  einde,  geen  beperking,  geen  skeiding, 
geen  dood  as  die  teengestelde  van  die  lewe  waargeneem 
word  nie.  Dan  word  die  eindige  tegelyk  die  oneindige,  die 
tydelike  die  ewige,  want  is  die  teenwoordige,  die  hier  en 
die  nou,  nie  maar  slegs  die  ewige  hede,  die  ewigheid,  die 
oneindigheid  self  nie?  Dit  bely  Rilke  in  sy  Negende  Elegie. 

Hierdie  ewigheidsdrang  kom  in  die  Afrikaanse  digkuns 
op  verrassende  wyse  tot  uitdrukking.  Die  geloof  in  die 
persoonlike  onsterflikheid  bring  ’n  Jan  Celliers  nader  aan 
sy  God  — dit  plaas  hom  in  ’n  bo-tydelike  verhouding  of 
God.  Skrynende  weemoed  in  die  konsentrasiekamp  word 
verhelder  in  die  sekerheid  van  die  opstanding  en  die  lewe 
hierna.  Agter  die  grou  kimme  van  die  dood  verrys  die 
ewigheidsdag.  Die  dood  is  ’n  deurgang  tot  die  Ewige  lewe, 
waar  persoonlike  onsterflikheid  in  Christus  verwerf  word. 

Vir  Totius  is  “die  wêreld  (nie)  ons  woning  nie”.  Sy 
gedigte  handel  grootliks  oor  ’n  wêreld  wat  buite  die  sig- 
bare,  buite  die  ervaarbare  werklikheid  geleë  is.  Hierdie 
tydruimtelike  plek  van  ons  inwoning  moet  deurreis  word 
na  die  doelwit:  die  Onsienlike.  Die  oneindige  is  sy  bestem- 
ming;  trouens  hy  is  meer  begaan  oor  die  ewige  verlede 
waarvandaan  hy  kom  en  die  ewige  toekoms  waarheen  hy 
gaan  as  oor  die  bestaan-in-die-tyd.  Sy  verse  is  grootliks  ’n 

verglyding  in  die  toekoms,  die  oorskryding  van  die  lewens- 
kim  en  die  wegdeining  in  die  Anderkantse.  Die  digter  het 
’n  onwrikbare  geloof  in  die  “herrysenis”  van  die  gestorwe 
wese.  Soos  die  Gereformeerde  geloofsbelydenis  dit  bewoord, 
glo  hy  aan  die  “weeropstanding  van  die  vlees”.  Aan  die 
aand  van  sy  lewe  sal  die  geheim  van  die  lewe  na  die  dood 
opgeklaar  word  wanneer  hy  die  donker  poort  sal  binnegaan. 
God  is  die  Vader  wat  hom  “tuis”  sal  verwelkom,  wanneer 
hy,  moeg  van  die  aardse  stryd  waar  “geen  rusplek  vir  sy 
voet”  was  nie,  terugkeer  na  die  ark.  God  sal  hom  in  Sy 
ewige  arms  opvang.  A1  sy  werke  weerspieël  die  gedagte 
aan  die  “opstanding”,  die  “ontwaking”,  die  “herrysenis”, 
woorde  wat  sy  onwrikbare  geloof  in  die  Hiernamaals,  die 
Opstandingsdag  en  die  Ewige  Lewe  met  Christus  weergee. 

Die  koringkorrel  moet  eers  sterwe  om  lewe  te  kan  voort- 
bring;  die  mens  moet  deur  die  donker  poort  gaan  om  die 
Lewe  Anderkant  deelagtig  te  word;  Christus  moes  aan 
die  kruis  sterf  om  die  Ewige  Lewe  vir  die  gelowiges  te 
verwerf  — dit  is  die  inhoud  van  Totius  se  beskouing  van 
die  wese  van  die  onsterflikheid.  Hierdie  Land  aan  die 
Anderkant  wanneer  ons  oor  die  “gindse  kim”  sal  vaar,  is 
die  eintlike  Tuisland  vir  die  wese  mens,  hy  wat  hier  nooit 
tuis  is  nie,  “heimatlos”  in  hierdie  “wêreld  (wat)  nie  ons 
woning”  is  nie,  hier  waar  alle  vlees  gras  is. 

Leipoldt  se  onsterflikheidsgedagtes  word  hoofsaaklik  in 
die  lig  van  sy  mistieke,  Oosterse  geloofsbelydenis  uiteen- 
gesit.  In  Ek  wag  hom  in  my  kamer  en  later  in  Die  berg- 
tragedie  is  die  onsterflikheidsidee  uitgebou  in  die  lig  van 
die  Boeddistiese  leer  van  die  Bardo-Thokol  en  van  die 
Nirvana.  Persoonlike  onsterflikheid,  die  voortbestaan  van 
die  bewussynslewe,  is  vir  die  digter  ’n  ontsettende  moont- 
likheid.  Wat  ook  al  sy  worstelinge,  sy  vrae,  sy  geestes- 
onrus,  ons  moet  uit  sy  werke  konkludeer  dat  Leipoldt 
onwrikbaar  aan  ’n  Hiernamaals  anderkant  die  dood  geglo 
het.  Leipoldt  sou  die  dood  onbevrees  tegemoet  gaan  omdat 
dit  ’n  noodwendigheid  was  waardeur  die  Ek-siel  eindelik 
volstrek  opgeneem  kan  word  in  die  Al-siel. 

Aanvanklik  is  die  ewigheidsdrang  van  C.  M.  van  den 
Heever  ’n  verbysterende  vraagstuk  waarvoor  hy  geen 
oplossing  kan  vind  nie.  Hy  vra:  “Wie  glo  nog  aan  ’n  lewe 
na  die  dood  ?”  Die  Calvinistiese  leer  meld  van  ’n  opstanding 
na  die  dood,  maar  vir  die  digter  vir  wie  nog  geen  oplossing 
gedaag  het  nie,  is  dit  ontstellend  om  as  verdoemde  in  die 
ballingskap  van  die  aarde  te  verdwyn.  Dan  word  die  doods- 
angs  deur  die  skoonheid  en  die  kuns  verdryf : ná  die 
aardse  bestaan  kom  die  herrysenis,  die  ewigheid.  Die  mens, 

verbonde  aan  die  lewe,  met  sy  hartstog,  is  tog  “dorstig 
van  oneindigheid”, 

In  sy  godsbegrip  lê  die  aanvaarding  van  die  oneindigheid 
vir  Van  den  Heever  opgesluit.  Soos  die  wording  in  alles 
opgesluit  lê,  is  die  ewigheid  in  hom  verborge.  Die  ewigheid 
is  deel  van  hom;  dit  begin  vloei  deur  die  hede  in  hom  na 
die  einde  — so  word  die  Volmaakte  genader.  As  die  doods- 
vallei  betree  word,  is  hy  bewus  van  die  “mitsein”  van  die 
dood  van  die  geboorte  af  tot  by  die  sterwe,  maar  die  dood 
is  magteloos  teenoor  die  Ewige  Orde  waarin  die  mens  dan 
opgeneem  word.  Die  ewigheidsverlange  word  in  Van  den 
Heever  se  poësie,  onder  invloed  van  sy  kosmies-panteïstiese 
beskouings,  deel  van  sy  godsbesef.  Hy  bestaan  in  God,  hy 
groei  in  God  en  besit  onsterflikheid  as  gevolg  van  sy  vonk- 
wees  in  die  Groot  Lig:  “Ek  sal  lewe.  Ewig.  Want  God  wat 
deur  ons  self  bestaan,  vernietig  niks.” 

W.  E.  G,  Louw  se  ewigheidsdrang  is  deel  van  sy  span- 
ningsverhouding  tot  God  waar  hy  worstel  om  God  te  vind. 
Die  ewigheid  waarin  God  woon,  is  bo  die  kringe  en 
spieëlings  van  die  kosmos  verhewe.  Hy  voel  in  hom  die 
“na-dors  na  die  ewigheid”  brand.  Die  ewigheidsverlange 
wel  in  hom  op,  nie  hartstoggelaai  nie,  maar  rustig,  asof 
met  voldrae  sekerheid;  en  hierdie  sekerheid  dien  as  ’n 
vastrapplek 

vir  my  en  jou 

waarlangs  ons  opklim  deur  die  wye  jare. 

D.  J.  Opperman  se  ewigheidsdrang  soos  dit  in  sy  poësie 
tot  uiting  kom,  is  nie  soortgelyk  aan  die  Bybelse  onsterf- 
likheidsgeloof  waar  die  onsterflikheid  van  die  siel  bely 
word  op  grond  van  die  Skrifgegewe  nie.  In  die  Bybelse 
geloof  besit  die  mens  nie  ’n  hiernamaalse  lewe  uit  eie  aard 
omdat  hy  ’n  onverganklike  substansie  besit  nie.  Los  van 
God  gesien,  gaan  die  mens  dood  soos  ’n  dier  of  ’n  plant  en 
niks  bly  van  hom  oor  nie.  Die  mens  leef  hiernamaals  alleen 
omdat  dit  God  behaag  om  die  menslike  sterflikheid  met 
Goddelike  onsterflikheid  te  beklee;  en  God  doen  dit  wan- 
neer  en  soos  dit  hom  behaag.  Die  lewe  hiernamaals  is 
geloof  en  hoop  aan  die  kant  van  die  mens  en  belofte  aan 
die  kant  van  God.  Hierdie  onsterflikheidsgeloof  staan  en 
val  by  die  Skrifgronde.  Dit  is  nie  die  wese  van  die  ewig- 
heidsdrang  by  Opperman  nie, 

Die  rasioneel  herhaalde  keuse  vir  die  ewigheid  kom 
voortdurend  voor  in  Negester  oor  Ninevé.  Die  ontreddering 
van  die  ewigheidsdrang  in  die  stadsbestaan  benou  die 
digter.  Deur  geboorte  te  gee  aan  die  dinge,  word  ’n  ewig- 
heidsdaad  verrig,  word  aan  die  Ewigheid,  wat  God  is, 

geboorte  gegee.  Vrees,  angs  en  skuld  neem  besit  van  die 
digter  by  die  gedagte  dat  die  mens  nie  meer  die  ewigheids- 
daad  verrig  nie,  dat  die  tyd  losgemaak  word  van  die 
exvigheid,  waardeur  die  tyd  sy  sin  verloor.  Die  mens  as 
voortplanter  van  die  lewe  is  ’n  ewigheidswese,  hy  transen- 
deer  homself,  nie  slegs  as  ’n  liggaamlike  synde  nie,  maar 
ook  as  ’n  moontlikheids-  en  ’n  magtigheidswese  (Moeder- 
stad). 

Die  ganse  worsteling  om  God  by  Ina  Rousseau  is  ’n 
hunkering  om  die  verskeurde  paradyslike  eenheid  weer  te 
herstel.  Haar  soeke  en  heimwee  na  die  Paradys  word  gedra 
deur  haar  onsterflikheidsdrang.  Sy  bid  om  in  die  oneindig- 
heid  van  God  opgeneem  te  word.  Tabita  soek  na  die 
“uitgang”  uit  hierdie  tydruimtelike  bestaan,  sy  soek  na  die 
deur  tot  daardie  oord  van  vreugde  waar  die  onsterflikheid 
by  God  in  Sy  Paradys  te  vind  is. 

Die  hele  Dzíine-reeks  van  D.  F.  Malherbe  vertolk  ’n 
ewigheidsbesef  en  oneindigheidsverlange,  ’n  hunkering  na 
die  seegeruis  anderkant  die  duinetoppe.  Christus  as  die 
Opgestane  sal  as  Middelaar  intree  vir  elke  sondaar  wat 
uit  die  “agterland”  met  sy  wonde  in  die  Hiernamaals 
aanland. 

By  I.  D.  du  Plessis  oorheers  die  ewigheidsdrang;  met 
’n  fanatieke  oorgawe  poog  die  digter  om  sy  dors  na  die 
Onsigbare  te  les. 

Die  ekstase  wat  elke  nuwe  geboorte  aan  die  moeder  bring, 
strek  vir  Elisabeth  Eybers  oneindig  hoër  as  die  tydelike 
en  die  sigbare;  dit  is  die  essensie  van  ’n  onverganklike 
ewigheidsbestaan. 

Die  ewigheidsdrang  by  Ernst  van  Heerden  noodsaak  hom 
om  die  tydeloosheid  vas  te  gryp:  die  tyd  self  moet  tydeloos 
gemaak  word.  Die  web-van-die-tyd  mag  nie  lei  tot  die 
web-van-die-dood  nie. 

Hierdie  transenderende  digters  lewe  op  hierdie  wêreld  in 
die  spanning  van  eindigheid  en  oneindigheid.  Lewe  en  poësie 
is  vir  hulle  ’n  groeiproses,  ’n  worsteling  om  die  eie  ,,vol- 
einding”,  ’n  onvoltooibare  en  bestendige  v)ord.  In  die 
ontologie  van  die  mens  is  die  moontlikheid  van  ’n  hoër  en 
ewige  Syn  opgesluit,  in  die  tyd  die  Ewigheid.  Die  ewig- 
heidsdrif  styg  op  vleuels  na  die  Transendente,  die  Bo-tyde- 
like,  die  Bo-ruimtelike ; dit  word  ’n  roekelose  waagtog  uit 
die  omringende  betreklike  na  die  Absolute,  ’n  worsteling 
om  die  menslik-begrensde  te  ontstyg. 


71 


YVONNE  GARSON: 


1902- 

BRONNELYS 

JOHANNESBURG  P U B L I C 
LIBRARY.  Index  to  South 
African  Periodicals.  1940-1957. 

JOHANNESBURGSE  OPEN- 
BARE  BIBLIOTEEK.  Register 
van  Afrikaanse  poësie.  Preto- 
ria,  Van  Schaik,  1957. 

NIENABER,  P.  J.  Bibliografie 
van  Afrikaanse  boeke.  Johan- 
nesburg,  Voortrekkerpers, 
1943-1953. 

NIENABER,  P.  J.  Bronnegids  by 
die  studie  van  die  Afrikaanse 
taal  en  letterkunde,  deel  I- 
IIID.  Johannesburg,  Voortrek- 
kerpers,  1947-1956. 

PRETORIA.  Staatsbiblioteek. 
Kopieregbyvoegings,  1952-1957. 
Suid-Afrikaanse  Katalogus, 
1900-1950. 

Afr.  Skrywer.  Jbk.  — Afrikaanse 
Skrywerskring  Jaarboek. 

Bondg.  — Die  Bondgenoot. 

Br.  — Die  Brandwag. 

British  Annual  of  literature. 

Bulletin. 

B.  — Die  Burger. 

Fleur  (byvoegsel  by  ,Dagbreek’). 

Forum. 

Helikon. 

H.A.  — Hertzog-Annale. 

Horison. 

Hg.  — Die  Huisgenoot. 

Kr.S.blad  — Kristelike  Skoolblad. 

Lan.  — ■ Lantern. 

Na.  — • Naweekpos. 

N. br.  — Nuwe  Brandwag  (1929- 
1933). 

O. blad.  — Onderwysblad. 

O.E.B.  — Ons  eie  boek. 

O.T.  — Ons  Tydskrif. 

Opw.  Wegen.  — Opwaartse  We- 
gen. 

Outspan. 

Staatsamp.  — Die  Staatsampte- 
naar. 

S.  punte  — Standpunte. 

S.  — - Die  Suiderstem. 

T.  — Die  Transvaler. 


1957 

Tg.  ■ — Die  Taalgenoot. 
Trans-Afrika. 

Ts.L.  — Tydskrif  vir  Letterkun- 
de. 

T.V.V.  — Tydskrif  vir  Volks- 
kunde  en  Volkstaal. 

T.W.K.  ■ — Tydskrif  vir  Weten- 
skap  en  Kuns. 

Vad.  — Die  Vaderland. 

V.blad.  — Die  Volksblad. 

V.stem.  — Die  Volkstem. 

Voorl.  — Voorligter. 

Yskor  Nuus.  ' 

AFKORTINGS 

Afr.  pers  — Afrikaanse  Pers- 
Boekhandel. 

Bl.  — bladsy(e). 

C.N.A.  — Central  News  Agency. 
Illus.  — illustrasie(s). 

Nas.  pers  — Nasionale  Pers. 

No.  ■ — ■ nommer. 

Port.  — portret(te). 

Red.  (s)  — redakteur(s). 

Sk.  — Skuilnaam. 

V.  — volume(s). 

[Onnoukeurighede  wat  in  die 
bibliografie  verskyn  is  hoofsaak- 
lik  te  wyte  aan  die  onvolledigheid 
en  onbeskikbaarheid  van  stelle 
koerante  en  tydskrifte,  asook 
deurdat  aflewerings  van  tyds- 
skrifte  soms  foutief  genummer  is. 

Die  lys  is  in  sewe  vorm-afde- 
lings  gegroepeer,  en  die  rangskik- 
king  binne  elke  groep  is  alfabe- 
ties. 

My  dank  aan  almal  wat  be- 
hulpsaam  was  met  die  samestel- 
ling.] 

DEEL  1. 

LETTERKUNDIGE  WERKE 
1.  Romans  en  Novelles 
Anderkant  die  berge.  Johannes- 
burg,  Afr.  pers,  1944.  390  bl. 
Dirk  se  oorwinning.  Johannes- 
burg,  Afr.  pers,  1953.  267  bl. 
Droogte.  Pretoria,  van  Schaik, 
1930.  216  bl. 

2de  druk  1932. 

3de  „ 1935. 

4de  „ 1936. 

5de  „ 1939. 

6de  „ 1941. 

Hoofstukke  XIII,  XIV,  XV, 

XVI  en  XIX  van  „Droogte” 
(5de  druk)  in  ,,Afrikaans  ver- 
halend  proza.”  Amsterdam, 
Elsevier,  1953.  bl.  155-177. 
Gister.  Bloemfontein,  Nas.  pers, 
1941.  381  bl. 

2de  druk  1943. 

Groei.  Pretoria,  van  Schaik,  1933. 
268  bl. 

2de  druk  1938. 

3de  „ 1949. 

Die  held.  Johannesburg,  Afr.  pers, 
1948.  403  bl. 

Kringloop  van  die  v\inde:  drie  no- 
velles.  Johannesburg,  Afr.  pers, 
1945.  299  bl. 

Inhoud:  Daiel  se  afskeid. 
Vyand. 

Die  ontwaking  van 
Jacques  Duvenage. 
Kromburg.  Kaapstad,  Nas.  pers, 
1937.  304  bl. 

2de  druk  1940. 

3de  „ 1941. 

4de  „ 1943. 

Die  laaste  baken.  Johannesburg, 
Afr.  pers,  1951.  205  bl. 

Laat  vrugte.  Bloemfontein,  Nas. 

pers,  1939.  385  bl. 

2de  druk  1940. 


3de 

1943. 

5de  „ 

1946  (334  bl.). 

Langs  die  grootpad.  Pretoria,  van 

Schaik,  1928. 

329  bl. 

2de  druk 

1930. 

3de 

1935. 

4de 

1938  (251  bl.) 

6de 

1950  (303  bl.) 

Marthinus  se 

roem.  Johannes- 

burg,  Afr.  pers,  1949.  165  bl. 
(Novelle-reeks  no.  1). 

Op  die  plaas.  Bloemfontein,  Nas. 

pers,  1927.  119  bl. 

2de  druk 

1931. 

4de  „ 

1937  (126  bl.) 

6de  ,, 

1955  (105  bl.) 

Somer.  Pretoria,  van  Schaik, 

1935.  152  bl. 

2de  druk 

1937. 

3de  „ 

1937. 

4de 

1938. 

5de  „ 

1938. 

6de  ,, 

1938. 

7de  ,, 

1939. 

8ste  ., 

1939. 

9de  ., 

1940. 

lOde  „ 

1942. 

16de  „ 

1951. 

Van  aangesig  tot  aangesig.  Jo- 
hannesburg,  Afr.  pers,  1942. 
339  bl. 

Vannag  kom  die  ryp.  Johannes- 
burg,  Afr.  pers,  1946.  275  bl. 

2.  Bundels  Kortverhale 

Beelde  in  die  stroom:  kortver- 
hale.  Johannesburg,  Afr.  pers, 
1956.  213  bl. 

Kruispad.  Bloemfontein,  Nas. 
pers,  1932.  231  bl. 

2de  druk  1939. 

Nooit!  Kaapstad,  Nas.  pers,  1942. 
227  bl. 

2de  druk.  Johannesburg, 

Afr.  pers,  1949.  244  bl. 
Simson.  Kaapstad,  Nas.  pers, 
1932.  177  bl. 

2de  druk  1933. 

4de  „ 1937. 

8ste  „ 1940. 

lOde  „ 1940. 

Svv'aard  van  die  oomblik:  keur  uit 
die  sketse  v^an  C.  M.  van  den 
Heever.  Johannesburg,  Afr. 
pers,  1954.  108  bl. 

Vuurvlieg  en  sterre:  verhale  en 
sketse.  Kaapstad,  Nas.  pers, 
1934.  209  bl. 

4de  druk  1939. 

5de  „ 1941. 

3.  Afsonderlike  Kortverhale 
Die  afgrond  roep.  Br.  v.  14  no.  25. 

Jul.  21  1950.  bl.  43. 

Ahasveros.  Hg:  v.  18  no.  635.  Jun. 
15  1934.  bl.  13. 

Anderkant  die  vv’oorde.  Hg:  v.  38 
no.  1653.  Nov.  27  1953.  bl.  56. 
Bekommernis.  Hg:  v.  17  no.  572. 

Mr.  10  1933.  bl.  12. 

Die  belofte.  Hg:  v.  16  no.  530.  Mei 
20  1932.  bl.  12. 

Berou.  Hg:  v.  18  no.  624.  Mr. 
9 1934.  bl.  19. 

Die  besoek.  Hg:  v.  34  no.  1444. 

Nov.  25  1949.  bl.  24.  port. 
Brood.  Br:  v.  11  no.  548.  Apr.  2 
1948.  bl.  16. 

Die  daad.  Br:  v.  1 no.  28.  Feb.  11 
1938.  bl.  12. 

Daardie  Sondagmiddag.  Br:  v.  15 
no.  28.  Aug.  17  1951.  bl.  36. 
Dae  soos  berge.  Br:  v.  3 no.  127. 

Jan.  5 1940.  bl.  4. 

Die  dam:  deel  1.  Hg:  v.  18  no. 
612.  Des.  15  1933.  bl.  14. 

deel  2.  Hg:  v.  18  no.  613. 

Des.  22  1933.  bl.  13. 

Die  dwaas  se  droom.  Hg:  v.  34 
no.  1453.  Jan.  27  1950.  bl.  17. 
Eenmaal  was  dit  anders.  Hg:  v. 
34  no.  1469.  Mei  19  1950.  bl.  4. 

Die  einste  Harry.  Br:  v.  2 no.  80. 

Feb.  10  1939.  bl.  26.  port. 

En  nou?  Br:  v.  3 no.  134.  Feb. 
23  1940.  bl.  4. 

Die  gewete.  Hg:  v.  38  no.  1626. 

Mei  22  1953.  bl.  6. 

Grenslyne.  Br:  v.  10  no.  517.  Aug. 
29  1947.  bl.  10. 

Haai,  Willie!  Br:  v.  3 no.  139. 

Mr.  29  1940.  bl.  4. 

Haar  terugkeer.  Br:  v.  11  no.  606. 

Sep.  23  1949.  bl.  28. 

Haar  verwarring.  Br:  v.  4 no. 

163.  Apr.  18  1941.  bl.  6. 

Hulp  vir  sy  pa.  Br:  v.  4 no.  183. 

Feb.  7 1941.  bl.  6. 
Huweliksaansoek.  Hg:  v.  16  no. 

508.  Des.  12  1931.  bl.  12. 
Jeugsonde.  Hg:  v.  16  no.  500.  Okt. 
23  1931.  bl.  13. 

Jy  ken  jouself  nie.  Br:  v.  5, 
Kersvakansie-uitgaaf.  Nov.  29 
1941.  bl.  12. 

Kom,  ou  broer.  Yskor  Nuus:  v.  18 
no.  12.  Des.  1953.  bl.  18. 

Die  kunstenaar  en  ek.  Hg:  v.  36 
no.  1570.  Apr.  25  1952.  bl.  12. 
Kyk  nou  net.  Br:  v.  11  no.  554. 

Mei  14  1948.  bl.  16. 

Laaste  bakens.  Br:  v.  11  no.  661. 

Jun.  2 1950.  bl.  28. 

Leuens.  Hg:  v.  18  no.  627.  Apr. 
6 1934.  bl.  23. 

Lewensbesonderhede.  Hg:  v.  34 
no.  1446.  Des.  9 1949.  bl.  8. 
Martiens  se  opvoeding:  deel  1. 
Hg:  V.  32  no.  1372.  Jul.  9 1948. 
bl.  18.  deel  2.  Hg:  v.  32  no. 
1373.  Jul.  16  1948.  bl.  19. 
Meneer,  asseblief.  Br:  c.  11  no. 

640.  Jan.  6 1950.  bl.  10. 

Die  muur.  Br:  v.  1 no.  26.  Jan. 
28  1938.  bl.  12. 

Na  jare.  Fleur:  v.  1 no.  1.  Aug. 
1946.  bl.  12. 

Nou  vra  julle  my.  Br:  v.  11  no. 

646.  Feb.  17  1950.  bl.  28. 

Nuwe  mens.  Br:  v.  4 no.  158. 

Aug.  9 1940.  bl.  8. 

Oë  wat  nie  sien  nie.  Br:  v.  3 no. 

146.  Mei  17  1940.  bl.  8. 
Onthulling.  Br:  v.  4 no.  180.  Jan. 
17  1941.  bl.  6. 

Onverwagte  uitnodiging.  Hg:  v. 
36  no.  1549.  Nov.  1951.  bl.  74. 
port. 

Onwelkom.  Hg:  v.  18  no.  598. 

Sep.  8 1933.  bl.  12. 

Oorwinning.  Br:  v.  3 no.  154.  Jul. 
12  1940.  bl.  8. 

Openbaring  Br:  v.  4,  Kersfees- 
uitgaaf.  Nov.  27  1940.  bl.  10. 


Ou  broer.  Br:  4 no.  190.  Mr.  28 
1941.  bl.  8. 

Oupa:  in  „Flitse!  gekeurde  sket- 
se,”  2de  druk.  Johannesburg, 
Afr.  pers.  1954.  bl.  62-65.  port. 
Outa  Frans:  in  Malherbe,  K., 
red.,  „Juwele  wat  steeds  be- 
koor.”  Johannesburg,  Afr.  pers, 
1952.  bl.  6-9. 

Roots  strike  deep.  Outspan:  v.  50 
no.  1294.  Des.  14  1951.  bl.  34. 
Stem  van  die  gewete:  in  Jonker, 
Abr.  H.,  red.  „Uit  dorp  en  veld: 
kortverhale.”  Kaapstad,  Nas. 
pers,  1937.  bl.  33-47. 

Hg:  V.  17  no.  574.  Mr.  24 

1933.  bl.  12. 

Die  sterwende  plant.  Hg:  v.  40 
no.  1759.  Des.  5 1955.  bl.  46. 
port. 

Die  strikvraag.  Hg:  v.  20  no.  715. 

Des.  6 1935.  bl.  23.  port. 

Sy  kwelling.  Afr.  skrywer.  Jbk, 
1936.  bl.  108. 

Sy  laaste  daad.  Hg:  v.  34  no. 

1476.  Jun.  9 1950.  bl.  36. 
Terugkeer.  Hg:  v.  8 no.  634.  Jun. 
8 1934.  bl.  17. 

Thalassa!  Hg:  v.  16  no.  535.  Jun. 
24  1932.  bl.  27. 

Toe  gebeur  daar  iets.  Hg:  v.  36 
no.  1539.  Sep.  21  1951. 

Tog  snaaks.  Br:  v.  3 no.  122.  Des. 
1 1939.  bl.  4. 

Uitgeploegde  geraamte.  Hg:  v.  15 
no.  474.  Mei  1 1931.  bl.  31. 
Uitweg.  Br:  V.  4 no.  172.  Nov.  22 
1940.  bl.  8. 

Vadersmart.  Hg:  v.  16  no.  523. 

Apr.  1 1932.  bl.  12. 
Verandering.  Hg:  v.  17  no.  558. 

Des.  2 1932.  bl.  55. 
Verbittering:  in  Kritzinger,  M.  S. 
B.,  red.,  „Die  jongste  Afrikaan- 
se  kortverhale.”  Pretoria,  de 
Bussy:  Kaapstad,  H.A.U.M., 

1934.  bl.  74-84. 

Hg:  V.  16  no.  490.  Aug.  14 

1931.  bl.  47. 

Verraad.  Hg:  v.  20  no.  726.  Feb. 
21  1936.  bl.  31. 

Weerontmoeting.  Hg:  v.  37  no. 

1602.  Des.  5 1952.  bl.  16. 

Wie  sal  weet?  Br:  v.  4 no.  166. 

Okt.  11  1940.  bl.  6. 

Wit  rose:  in  Kritzinger,  M.  S.  B., 
red.,  „Tien  uitgesoekte  kortver- 
hale.”  Pretoria,  van  Schaik, 
1936.  bl.  143-153. 

Hg:  V.  20  no.  724.  Feb.  7 

1936.  bl.  14. 

Wonder.  Hg:  v.  18  no.  610.  Des.  1 
1933.  bl.  18.  port. 

Wonderkruid.  Br:  v.  11  no.  655. 
Apr.  21  1950.  bl.  28. 

4.  Bundels  Gedigte 

Aardse  vlam.  Pretoria,  van 
Schaik,  1938.  81  bl. 

Deining.  Pretoria,  van  Schaik, 
1932.  85  bl. 

2de  druk  1935. 

3de  „ 1936. 

Honderd  sonnette.  Pretoria,  van 
Schaik,  1955.  94  bl. 

Nuwe  boord.  Amsterdam,  Swets 
en  Zeitlinger,  1928.  94  íjl. 

2de  druk  1932  (uit  druk). 

Stemmingsure : gedigte.  Pretoria, 
van  Schaik,  1926.  78  bl.  (uit 
druk). 

Verhalende  gedigte.  Pretoria,  van 
Schaik,  1950.  106  bl. 

Versamelde  gedigte.  Pretoria,  van 
Schaik,  1945.  244  bl. 

5.  Afsonderlike  Gedigte 

Atoombom.  Ts.L:  v.  1 no.  3.  Sep. 
1951.  bl.  25. 

Blinkende  móre.  Hg:  v.  16  no. 

524.  Apr.  8 1932.  bl.  11. 

By  die  stroom.  Hg:  v.  22  no.  804. 

Aug.  20  1937.  bl.  19. 

Couplet  composed  for  the  bro- 
chure  published  at  the  time  of 
the  Empire  Exhibition,  by  the 
Johannesburg  Public  Library, 
1936. 

Duiker.  Ts.L:  v.  2 no.  1.  Mr.  1952. 
bl.  25. 

Eindpunt.  Hg:  v.  24  no.  915.  Okt. 
6 1939.  bl.  11. 

Groter  stroom.  Helikon:  v.  4 no. 

20.  Jun.  1955.  bl.  24. 

In  memoriam.  Ts.L:  v.  1 no.  1. 
Mr.  1951.  bl.  47. 

Lelike  kind.  Afr.  skrywer.  Jbk., 
1938.  bl.  14. 

Lente.  Fleur:  v.  1 no.  1.  Aug. 
1946.  bl.  60. 

Monument.  Ts.L:  v.  1 no.  3.  Sep. 
1951.  bl.  24. 

Na  die  veld.  Hg:  v.  19  no.  664. 

Des.  14  1934.  bl.  15. 

Op  die  kruispad.  Hg:  v.  20  no. 

716.  Des.  13  1935.  bl.  19. 
Reddelose  kranke.  Afr.  skrywer. 

Jbk.,  1941.  bl.  113. 

Siekte.  Ts.L:  v.  3 no.  1.  Mr.  1953. 
bl.  20. 

Skaduwees  van  die  bloeiseltak. 
Hg:  V.  20  no.  701.  Aug.  30  1935. 
bl.  19. 

Skande.  Hg:  v.  24  no.  913.  Sep. 
22  1939.  bl.  11. 


Slagter.  Afr.  skrywer.  Jbk.,  1942. 
bl.  31. 

Student.  Ts.L:  v.  2 no.  1.  Mr. 
1952.  bl.  26. 

Terug  na  die  see.  Hg:  v.  16  no. 
518.  Feb.  26  1932.  bl.  18. 

Twee  gedigte.  Afr.  skrywer.  Jbk., 
1950.  bl.  16. 

Verbygaande.  Hg:  v.  20  no.  696. 
Jul.  26  1935.  bl.  27. 

Wind.  Afr.  skrywer.  Jbk.,  1943. 
bl.  49. 

6.  Biografiese  VVerk 

Generaal  Hertzog  en  ons  taal. 
H.-A:  V.  1 no.  1.  Jun.  1952. 
bl.  6. 

Generaal  Hertzog  se  leesstof. 
H.-A:  V.  2 no.  1.  Jul.  1953.  bl.  1. 

Generaal  J.  B.  M.  Hertzog.  Jo- 
hannesburg,  Afr.  pers,  1943.  ix, 
771  bl.  Illus. 

General  J.  B.  M.  Hertzog:  an 
English  translation  and  abridge- 
ment.  Johannesburg,  Afr.  pers, 
1946.  299  bl. 

Hertzog-nalatenskap.  H.-A:  v.  1 
no.  2.  Okt.  1952.  bl.  i. 

7.  V’^ertaalde  Werke 

Droogte:  uit  het  Zuid-Afrikaansch 
vertaald  door  Peter  Thiry.  Ant- 
werpen,  „Die  Poorte,”  1939.  194 
bl.  (Boekengilde  „Die  Poorte”; 
jaargang  1937-1938,  no.  8) 
[Vlaamse  vertaling]. 

Harvest  home:  an  English  ren- 
dering  of  the  Afrikaans  idyll 
„Somer,”  by  T.  J.  Haarhoff. 
Johannesburg,  Afr.  pers,  1945. 
129  bl. 

Kromburg:  a story  of  pride  and 
passion;  translated  into  English 
by  Jacobine  Menzies-Wilson. 
Johannesburg,  Witwatersrand 
University  Press,  1954.  200  bl. 

Last  beacon:  short  story  by  C. 
M.  van  den  Heever,  translated 
into  English  by  Jacobine  Men- 
zies-Wilson.  Outspan:  v.  49  no. 
1272.  Jul.  13  1951.  bl.  8. 

Das  Leben  schreitet  weiter:  ein 
sudafrikanische  Bauernroman. 
’n  Duitse  vertaling  van  ,Somer’ 
deur  M.  R.  Breyne.  Dresden, 
Deutsches  Verlagbuchhaus, 
1937.  159  bl. 

Somer:  uit  het  Zuid-Afrikaansch 
vertaald  door  Peter  Thiry.  Ant- 
werpen,  „Die  Poorte,”  1938.  162 
bl.  (Boekengilde  „Die  Poorte”; 
jaargang  1936-1937  no.  7) 
[Vlaamse  vertaling]. 

DEEL  II, 

KRITIESE  WERKE  EN 
OPSTELLE 

Afrikaanse  gedagte.  Pretoria, . 
van  Schaik,  1935.  130  bl. 

Delwer  en  sif:  keuse  uit  die  op- 
stelle.  Johannesburg,  Afr.  pers, 
1954.  126  bl. 

Haarhoff,  T.  J.  and  C.  M.  van  den 
Heever.  The  achievement  of 
Afrikaans  . . . with  a foreword 
by  the  Hon.  Patrick  Duncan. 
South  Afrca,  C.N.A.,  1934.  104 
bl. 

Mens  en  woord.  Johannesburg, 
Afr.  pers,  1947.  219  bl. 

Stryd  om  ewewig:  opstelle  oor 
ons  strewe  na  kulturele  self- 
standigheid.  Kaapstad,  Nas. 
pers,  1941.  318  bl.  (Kwarteeu- 
serie  no.  3). 

van  den  Heever,  C.  M.  en  Abel  J. 
Coetzee.  Oorsig  van  die  Ne- 
derlandse  letterkunde.  Pretoria, 
de  Bussy;  Kaapstad,  H.A.U.M., 
1934.  xvi,  239  bl.  illus.  (Uit  die 
Dietse  boord  no.  5). 

DEEL  III. 

ARTIKELS 

Afrikaanse  boek  en  tydskrif.  He- 
likon  V.  4 no.  18.  Des.  1954. 

bl.  22. 

Afrikaanse  kultuur  in  Johannes- 
burg.  Voorl:  v.  10  no.  8.  Jul. 
1947.  bl.  12. 

Afrikaanse  skrywers  moet  ook 
denkers  wees.  Vad:  v.  6 no. 
2482.  Nov.  3 1941.  bl.  2. 

Afrikaans  scholars  at  work. 
Forum:  v.  1 no.  1.  Jun.  13  1938. 
bl.  34. 

Afrikaner  se  beskawings-  en  kul- 
tuurvorm:  lesing  gehou  by  die 
geleentheid  van  die  jongste 
kongres  van  die  F.A.K.  Hg: 
V.  19  no.  668.  Jan.  11  1935.  bl. 
20.  illus. 

August  Vermeylen.  Afr.  Skrywer. 
Jbk.,  1936.  bl.  154. 

Die  bekende  en  die  onbekende. 
Br:  V.  3 no.  106.  Aug.  11  1939. 
bl.  3. 

Die  beluistering  van  poësie  se 
musiek:  na  aanleiding  van  Jan 
Celliers  se  boek  „Kuns  in  lewe 
en  kultuur.”  Hg:  v.  18  no.  606. 
Nov.  3 1933.  bl.  39. 

Die  beskawing  en  kultuur  van  die 
Afrikaner.  V.blad:  v.  25  no.  70. 
Des.  21  1934.  bl.  1. 


Bioskoop  en  letterkunde.  Hg:  v. 

29  no.  1209.  Mei  25  1945.  bl.  5. 
Buskruit  of  nadenke.  Br:  v.  3 no. 

110.  Sep.  8 1939.  bl.  3. 

By  Willem  Kloos  op  besoek. 
V.blad:  v.  24  no.  160.  Apr.  8 
1929.  bl.  6. 

Contemporary  Afrikaans  litera- 
ture.  British  Annual  of  Litera- 
ture,  1939.  bl.  67. 

Dekadensie.  Hg:  v.  20  no.  751. 

Aug.  14  1936.  bl.  19. 

Early  Afrikaans  poetry.  Forum: 

V.  1 no.  41.  Jan.  7 1939.  bl.  20. 
Egtheid  en  afgewerktheid : ken- 
merke  van  werklike  skryfkuns. 
Br:  V.  1 no.  8.  Sep.  24  1937. 
bl.  16. 

Eie  Afrikaanse  rigting?  Hg:  v. 

23  no.  886.  Mr.  17  1939.  bl.  21. 
Eienaardige  letterkundige  stan- 
daarde.  Br:  v.  10  no.  488.  Feb. 
7 1947.  bl.  3. 

Europa  in  Afrika;  in  Rousseau, 
J.  J.,  red.  ,,Ons  reis  om  die 
wêreld.”  Johannesburg,  Afr. 
pers,  1950.  bl.  324-328. 

First  attempts  in  Afrikaans 
poetry.  Forum:  v.  1 no.  40.  Des. 
31  1938.  bl.  16. 

Frederik  van  Eden.  Hg:  v.  17  no. 

538.  Jul.  15  1932.  bl.  15. 

Eugene  Marais  se  gedigte  van  die 
skaarste  liriek  in  ons  poësie. 
Vad:  V.  18  no.  1489.  Apr.  3 
1936.  bl.  14. 

Gedagtes  by  die  Voortrekker 
Monument.  Tg:  v.  22  no.  1.  Des. 
1952.  bl.  5.  illus. 

Die  goeie  boek.  Br:  v.  17  no.  46. 

Des.  11  1953.  bl.  6. 

Groot  Nederlandse  eenheid.  dee\ 
1.  Hg:  V.  24  no.  917.  Nov.  3 
1939.  bl.  31. 

deel  2.  Hg:  v.  24  no.  918. 

Nov.  10  1939.  bl.  27. 

Guido  Gezelle  en  Karel  van  de 
Woestijne.  Hg:  v.  20  no.  696. 
Jul.  26  1935.  bl.  27. 
Heldeverering.  Tg:  v.  21  no.  11. 

Okt.  1952.  bl.  16.  illus. 
Herlewing  van  ons  verlede  in 
nuwe  kunsvorms.  Vad:  v.  16 
no.  1303.  Jun.  3 1933.  bl.  13. 
Herman  Gorter  oorlede.  V.blad: 

V.  23  no  25.  Okt.  29  1927.  bl.  6. 
Hertzog  en  Havenga.  H.-A:  v.  1 
no.  3.  Feb.  1953  bl.  5. 

Het  ons  Nederland  nog  nodig? 
Tg:  V.  8 no.  10.  Sep.  1939.  bl. 
680. 

Het  ons  ’n  eie  volksaard?  Br: 

V.  15  no.  48.  Des.  28  1951.  bl. 
27. 

Het  ons  volk  die  weg  na  die 
diepte  verleer?  Vad:  v.  17  no. 
1456.  Nov.  16  1934.  bl.  11. 

„Hy  wat  die  stem  van  die  dig- 
kuns  nie  verneem  nie.”  Vad: 
V.  17  no.  1455.  Nov.  16  1934. 
bl.  11. 

Idee  en  die  taal.  Br:  v.  5 no.  357. 

Jun.  16  1944.  bl.  9. 

Idee  van  heldedom.  Br:  v.  15  no. 

37.  Okt.  12  1951.  bl.  43.  illus. 
lets  oor  die  Afrikaanse  roman. 
Hg:  V.  18  no.  610.  Des.  1 1933. 
bl.  47. 

lets  oor  J.  Keats.  B:  Sep.  27 
1930. 

Is  die  ontwikkelde  Afrikaner  se 
beskawingsvorm  Engels?  Vad: 
V.  17  no.  1419.  Jul.  13  1934. 
bl.  13. 

Is  dit  te  laat?  Br;  v.  19  no.  21. 

Jun.  24  1955.  bl.  4.  port. 
Jacobus  van  Looy  oorlede.  Hg: 
V.  14  no.  421.  Apr.  25  1930. 
bl.  35. 

Jan  F.  Celliers.  Afr.  Skryw^er. 

Jbk.,  1940.  bl.  6. 

Jong  skrywer:  moeilikhede  en 
probleme  van  ’n  skrywer.  Ts.L; 
V.  4 no.  1.  Mr.  1954.  bl.  75. 
Jongste  geslag  in  die  Afrikaanse 
digkuns.  Tg:  v.  5 no.  1.  Des. 
1935.  bl.  23. 

Just  Havelaar  oorlede.  V.blad: 

V.  25  no.  238.  Jul.  7 1930.  bl.  6. 
Krag  vir  ons  skrywers  uit  Neder- 
land  se  grootste  romantradisie. 
Vad:  V.  17  no.  1413.  Jun.  22 
1934.  bl.  13. 

Kritiek  van  hedendaagse  litera- 
tuurlewe  in  Holland.  V.blad:  v. 

25  no.  243.  Jul.  12  1950.  bl.  5. 
Kultuurloosheid  ons  vraagstuk. 

Br.  V.  8 no.  367.  Mr.  30  1945. 
bl.  6.  port. 

Kuns  ons  weefsel  tussen  volke. 
Trans-Afrika;  v.  1 no.  11.  Nov. 
1945.  bl.  3. 

Helikon:  v.  2 no.  7.  Okt.  31 

1952.  bl.  3. 

Kuns  en  kultuur  weer  ons  wapen- 
geweld.  V.blad;  v.  22  no.  138. 
Mr.  12  1927.  bl.  4. 

Kuns  en  lewensgenieting.  V.blad: 

V.  22  no.  138.  Mr.  12  1957.  bl.  4. 
Laat  die  hamerslae  dreun.  V.blad: 

V.  22  no.  365.  Jul.  2 1927.  bl.  6. 
Landelike  lewe  in  die  roman- 
kuns.  Vad:  v.  17  no.  1271.  Jan. 

26  1934.  bl.  13. 


Langsaam  lewe  ’n  Afrikaanse 
verskuns.  Vad:  v.  18  no.  1485. 
Mr.  8 1935.  bl.  11. 

Mnr.  N.  C.  Havenga:  ’n  hulde- 
woord.  H.-A:  Jaarboek  no.  2. 
Des.  1955.  bl.  1.  (4de  jaargang 
van  reeks). 

Mens  en  die  digter:  Totius.  Hg: 
V.  38  no.  1636.  Jul.  31  1953.  bl. 
3.  illus. 

Moderne  Engelse  poësie;  skraal 
opbrengs  uit  Suid-Afrika.  Vad; 
V.  17  no.  1425.  Aug.  3 1934. 
bl.  11. 

Moderne  Nederlandse  digkuns. 
Vad:  V.  16  no.  1295.  Apx’.  9 

1932.  bl.  13. 

Napraters  of  besinners?  Hg:  v. 

22  no.  826.  Jan.  21  1938.  bl.  17. 
Nederlands:  gewigtigste  anker 
vir  Afrikaners.  Vad:  v.  3 no. 
863.  Mr.  9 1939.  bl.  2. 

Die  Nederlandse  roman  in  ''Uid- 
Afrika.  Br:  v.  16  no.  — . Jan. 
31  1931.  bl.  10. 

Net  een  taal  kan  ons  siel  vertolk. 
V.blad:  v.  29  no.  56.  Des.  5 

1933.  bl.  5. 

Nuwe  studie  oor  die  poëtiese 
kant  van  die  Tagtiger-bewe- 
ging.  V.blad:  v.  25  no.  237.  Jul. 
5 1930.  bl.  5. 

Onderhoud  met  Willem  Kloos. 
Br:  V.  14  no.  4238.  Apr.  9 1929. 
bl.  6. 

Ons  Hollandse  erfenis.  Forum: 

V.  2 no.  1.  Apr.  1 1939.  bl.  47. 
Ons  lektuurvoorsiening.  V.blad; 

V.  26  no.  69.  Des.  20  1930.  bl.  6. 
Ons  norme  van  beoordeling.  Br: 

V.  4 no.  176.  Des.  20  1940.  bl.  20. 
Ontspanning  en  inspanning.  Br; 

V.  3 no.  117.  Okt.  27  1939.  bl.  3. 
Ontwikkeling  van  ons  poësie  se- 
dert  Unie.  Hg:  v.  19  no.  688. 
Mei  31  1935.  bl.  27. 

Oorlog  en  kultuur.  Br:  v.  1 no.  18. 

Des.  3 1937.  bl.  15. 

Opkoms  van  die  moderne  kul- 
tuurloosheid.  Hg:  v.  21  no.  796. 
Jun.  25  1937.  bl.  14. 

Ou  wortels  klou  in  goudgrond. 
Br:  V.  19  no.  33.  Sep.  16  1955. 
bl.  41.  illus. 

„Perbeerslae”  in  die  Afrikaanse 
poësie.  Br:  v.  2 no.  62.  Okt.  7 
1938.  bl.  24. 

Persoonlike  ontmoeting  met 
Kloos,  van  Eeden,  Van  Deyssel 
en  Boutens.  Hg:  v.  31  no.  1303. 
Mr.  14  1947.  bl.  18. 

Propaganda  en  beïnvloeding.  Hg: 

V.  22  no.  815.  Nov.  5 1937.  bl. 
17. 

Querido  se  betekenis  in  die  Ne- 
derlandse  letterkunde.  Vad:  v. 
16  no.  1342.  Sep.  17  1932.  bl.  13. 
Reaksie  teen  die  Tagtigers. 
V.blad:  v.  25  no.  242.  Jul.  11 
1930.  bl.  6. 

Ryke  verskeidenheid  van  die 
jonger  Vlaamse  liriek.  Br:  v.  1 
no.  12.  Okt.  22  1937.  bl.  16. 
Sentimentaliteit  en  die  werklik- 
heid.  Vad:  v.  1 no.  133.  Des.  5 
1936.  bl.  4. 

Die  skrywer  en  die  kritikus.  Heli- 
kon:  V.  4 no.  16.  Jun.  1954. 
bl.  57. 

Bulletin:  v.  2 no.  1.  Sep.  1954. 
bl.  35. 

Skrywer  se  taak.  Br:  v.  3 no.  140. 

Apr.  5 1940.  bl.  3. 
Skrywerskring  se  taak.  Br:  v.  11 

no.  356.  Jun.  9 1944.  bl.  6. 
Toekoms  van  Afrikaans.  V.blad: 

V.  28  no.  153.  Mr.  31  1933.  bl.  7. 
Toekoms  van  die  Afrikaanse  kul- 
tuur  en  letterkunde.  Vad:  v.  16 
no.  1286.  Apr.  1 1933.  bl.  13. 
Toekoms  van  die  poësie.  Br.  v.  1 
no.  37.  Apr.  15  1938.  bl.  3. 
Totius.  Ts.L:  v.  3 no.  3.  Sep.  1953. 
bl.  5. 

Totius,  digter  van  verlede  en  toe- 
koms.  Br:  v.  14  no.  42.  Nov. 
24  1950.  bl.  23. 

Totius  en  sy  boodskap  vir  die 
Afrikaanse  volk.  Kr.S.blad:  v. 
33  no.  314.  Jan.  1933.  bl.  9. 
Totius  se  digtersarbeid.  Afr. 

Skrywer.  Jbk.,  1936.  bl.  27. 
Totius  se  veelsydige  diens  aan  sy 
volk.  S:  V.  1.  Des.  23  1936.  bl.  9. 
Tydperk  van  stilstand  in  die  Afri- 
kaanse  poësie  bereik.  V.blad: 
V.  25  no.  252.  Jul.  23  1930.  bl.  6. 
Uitspruitsels  van  die  misterie- 
spel.  T.V.V:  v.  11  no.  1.  Aug. 
1954.  bl.  1. 

Uys  Krige  se  gedigte.  O.t:  v.  3 
no.  2.  Mei  1935.  bl.  45. 
Verdwyning  van  ou  letterkundige 
vorme.  Br:  v.  10  no.  434.  Jul. 
19  1946.  bl.  3. 

Verskeidenheid  van  jongste 


Vlaamse  liriek.  Br:  v.  1 no.  12. 
Okt.  22  1937.  bl.  16. 

Verskil  tussen  letterkunde  en 
leesstof.  Vad:  v.  18  no.  1485. 
Mr.  20  1936.  bl.  14. 
Verrassende  verwantskap  van 
Afrikaanse  letterkunde  met 
Hollandse  en  Vlaamse.  Vad:  v. 
1 no.  36.  Aug.  12  1936.  bl.  2. 
Visser  se  digterspersoonlikheid. 
V.blad:  v.  26  no.  90.  Jan.  16 
1931.  bl.  6. 

Visser  se  eerste  bundel.  T.W.K: 

V.  9 no.  2.  Des.  1930.  bl.  73. 
Volk  is  groot  wat  sy  helde  eer. 
Br:  V.  8 no.  374.  Okt.  20  1944. 
bl.  11. 

Vondel  na  350  jaar  — ’n  herden- 
king.  Br:  v.  1 no.  16.  Nov.  19 
1937.  bl.  16. 

Voortbestaan  van  Afrikaans.  deel 
1.  Br:  V.  2 no.  88.  Apr.  7 1939. 
bl.  22. 

deel  2.  Br:  v.  2 no.  89.  Apr. 

14  1939.  bl.  24. 

Vooroordeel  teen  ons  taal  aan  die 
verdwyn.  V.blad:  v.  25  no.  125. 
Feb.  26  1935.  bl.  7. 

Voortrek  se  bydrae  tot  ons  nasie- 
idee.  Br:  Spesiale  Voortrekker- 
uitgaaf.  Des.  5 1938.  bl.  18. 
Vorming  van  ’n  Afrikaanse  kul- 
tuur.  B:  v.  20  no.  5979.  Des. 
25  1934.  bl.  2. 

Vorming  van  ’n  suiwer  letter- 
kundige  smaak.  Vad:  v.  16  no. 
1361.  Des.  22  1933.  bl.  13. 
Vyf-en-twintig  jaar  in  die  vor- 
ming  van  ’n  nasie.  Vad:  v.  18 
no.  1460.  Mei  31  1935.  bl.  21. 
Vyf-en-twintig  jaar  literatuur- 
geskiedenis.  V.blad:  v.  25  no. 
203.  Mei  29  1935.  bl.  10.  port. 
Waar  moet  ons  kultuurtaal  be- 
gin?  Vad:  v.  1 no.  311.  Jul.  2 
1937.  bl.  17. 

Waardering  van  ’n  gedig.  Vad: 
V.  17  no.  1387.  Mr.  23  1934. 

Wêreldvrede  en  kultuur.  Hg:  v. 

30  no.  1236.  Nov.  30  1945.  bl.  9. 

466.  Sep.  6 1946.  bl.  3. 

Willem  van  den  Berg:  ’n  waar- 
dering.  Helikon:  v.  1 no.  6.  Aug. 

deur  C.  M.  van  den  Heever. 

1949.  212  bl.  (Bibliografie  bl. 

Gezelle,  Guido: 

Bloemlesing  uit  die  gedigte  van 
Guido  Gezelle,  met  inleiding 
en  aantekeninge  deur  C.  M. 
van  den  Heever  . . . 4de  druk. 

de  Bussy,  1944.  189  bl.  port. 

no.  4). 

P.  C.  Hooft,  deur  C.  M.  van 

1933.  37  bl. 

deur  C.  M.  van  den  Heever. 

Van  den  Bergh,  Pieter  Theodore 

tekeninge  van  C.  M.  van  den 
Heever.  Pretoria,  de  Bussy, 

V.  Pienaar,  reds.: 

Afrikaner;  die  eerste  beskry- 

in  al  sy  vertakkinge.  Kaap- 
stad,  Nas.  pers,  1945-1950.  3v. 

naber,  P.  J.,  red.,  ,,Perspek- 
tief  en  profiel.”  Johannes- 
burg,  Afr.  pers,  1951;  hoof- 
stuk  XVI,  bl.  494-547.  port. 

Mulder,  H.  A. : 

Opperman,  D.  J.: 

Tien  jaar  prosa.  Johannesburg, 

C.  M.  van  den  Heever.  Horison: 

Van  den  Heever  verower  Hertzog- 
prys.  Vad:  v.  7 no.  2786.  Okt. 
24  1942.  bl.  2. 

Van  Rensburg,  F.  J.  Janse: 

Die  romanwerk  van  C.  M.  van 

die  M.A.-graad  aan  die  Uni- 
versiteit  van  Suid-Afrika, 
1944. 

Vertrek  na  Holland.  V.blad:  v.  23 

Viljoen,  J.  M.  H.: 

Mail:  leading  article  Jul.  10 
1957. 

Afrikaanse  skrywers  bring  hulde 
aan  C.  M.  van  den  Heever.  T: 

„C.M.”  Vad:  hoofartikel.  Jul.  9 
1957. 

C.  M.  van  den  Heever.  T:  hoof- 
artikel.  Jul.  9 1957. 

Dekker,  G. : 

C.  M.  van  den  Heever.  Tydskrif 
bylaag  tot  Dagbreek:  Jul.  14 

’n  Groot  figuur  in  die  Afrikaanse 
letterkunde  oorlede.  T:  Jul.  9 
1957. 

Huldeblyk  aan  van  den  Heever. 
V.blad:  Jul.  9 1957. 

lede.  B:  Jul.  9 1957. 

pel  op  S.A.  letterkunde.  V.blad: 

V.  21  no.  25.  Jul  19  1957.  bL 
4.  port. 

GEDAGTES  OOR  RABIE:  EEN- 

EN-TWINTIG. 

Tussen  die  baie  werke  wat  ver- 
lede  jaar  op  die  Afrikaanse  boeke- 
mark  gestoot  is,  was  daar  een 
bundeltjie  wat  beskeie,  maar  baie 
beslis  laat  weet  het:  „Hier  is  ek.” 
Tot  dusver  het  die  meeste  kritici 
eintlik  nog  net  „kennis  geneem” 
van  die  werkie.  Werklike  reaksie, 
aanvaarding  van  die  uitdaging, 
was  daar  na  my  wete  nog  nie. 

Jan  Sebastian  Rabie  se  Een-en- 
twintig  hou  inderdaad  vir  die 
skerpsinnige  leser  dié  uitdaging 
in  dat  dit  ’n  absoluut  unieke  kuns- 
werk  in  ons  letterkunde  is;  dat 
daar  niks  in  ons  prosa  is  wat 
eintlik  naasteby  daarmee  verge- 
lyk  kan  word  nie. 

Dit  is  ’n  een-en-twintigtal  sket- 
se,  verhale,  sketsverhale  en  wat 
dies  meer  sy,  waarin  daar  vir  die 
eerste  keer  deur  ons  prosa  na  die 
pante  van  ons  poësie  gegryp  word. 
Uys  Krige  sien  in  sy  voorwoord 
— nie  oral  ewe  betroubaar  nie  — 
tereg  in  Rabie  se  verhale,  of  in 
baie  daarvan,  die  poême  en  prose: 
die  Franse  prosagedig,  waarin 
veel  van  die  elemente  wat  ge- 
woonlik  in  die  taal  gereserveer 
word  vir  gebruik  deur  die  digter, 
ook  nou  in  die  prosa  met  welslae 
toegepas  word:  klank,  ritme, 
beeldspraak. 

In  ’n  ander  belangrike  opsig  is 
hierdie  bundel  ’n  aanduiding  van 
’n  agterstand  tussen  prosa  en 
poësie  wat  nou  ingehaal  wil  word: 
die  prosa  werp  hom  hier  mldde-in 
die  tydsgebeure  van  ons  eeu.  Die 
dinge  wat  ons  ervaar  en  beleef 
word  nou  deurgestoot  in  die  pro- 
sakuns,  waar  Van  Wyk  Louw, 


Opperman  e.a.  dit  al  lank  in  die 
poësie  ingelê  het.  Dit  beteken  nie 
net  dat  die  motiewe  van  ons  tyd 
in  Rabie  se  werk  as  tema  ge- 
bruik  word  nie.  Die  motiewe  is 
die  aansporing  tot  die  kunsuiting, 
is  inderdaad  die  kunsuiting  self. 
Dis  nie  ’n  poging  — soos  Willem 
van  der  Berg  se  werk  tot  hoë 
mate  is  — om  die  „nuwe”  dinge 
van  ons  eeu  te  sê  nie:  dit  sê  dit. 

Dit  is  veral  in  twee  vorme  dat 
hierdie  nuwe  — laat  ons  dit  noem 
„moderne”  — • strominge  in  Rabie 
se  werk  tot  uiting  kom:  enersyds 
’n  filosofiese  grondslag  (die  ek- 
sistensialisme) ; andersyds  ’n 
uitingsvorm  (surrealisme). 

Om  hierdie  bundeltjie  dus  ín 
volle  lig  te  waardeer,  moet  die 
leser  eers  kennis  neem  van  hier- 
die  onderliggende  aspekte.  Die 
eksistensialisme,  veral  soos  Hei- 
degger  en  Sartre  dit  gedefineer 
het,  sien  die  mens  in  ’n  gedurige 
wording,  ’n  gedurige  eksistering, 
’n  gedurige  self-projeksie.  Die 
mens  is  alleen  op  homself  aange- 
wys;  hy  is  geworpe  in  ’n  wêreld 
waar  hy  in  elke  oomblik  van 
eksistering  en  selftransendering 
moet  kies.  Maar  sy  keuses  doen 
hy  nie  net  vir  homself  nie:  in  elke 
besluit  betrek  hy  die  geheelheid 
van  die  mensdom.  Die  eksisten- 
sialisme  is  ’n  troostelose  filosofie 
waarin  die  mens  verlate  staan 
slegs  voor  homself,  in  die  volle 
besef  van  die  nietigheid  van  sy 
lewe  en  die  verantwoordelikheid 
van  elke  besluit. 

Kyk  hoe  Rabie  hierdie  begrip 
o.m.  vergestalt  in  Die  man  met 
die  swaar  been:  ’n  siek  man  stort 
ineen;  ’n  skaretjie  dam;  hy  soek 


vervaard  na  sy  eie  naam;  ’n  toe- 
skouer  word  deur  hom  aan  die 
been  geklem  en  as  dié  man  aan- 
loop,  word  sy  las  al  swaarder  tot 
sy  been  nouliks  beweeg  kan  word. 

Hier  is  eerstens  die  mens  se 
geworpenheid  in  ’n  situasie;  die 
man  met  die  swaar  been,  dood- 
gewone  toeskouer  soos  die  res, 
word  buite  eie  wil  en  sin  ’n  ’n 
situasie  gedring  waarin  sy  eie 
lewe  tot  krisis  kom  en  — in  Van 
Wyk  Louw  se  woorde  — „die 
wêreld  weeg  op  die  skerpte  van 
’n  mes.”  Hy  word  aangeraak  deur 
’n  medemens  en  deur  so  uit  sy 
eie  kring  te  trek,  homself  te  tran- 
sendeer  (al  is  dit  teen  sy  sin) 
moet  hy  die  las  van  die  hele 
mensdom  aan  sy  been  dra.  Op- 
vallend  is  die  siek  man  se  pa- 
niekerige  gesoek  na  sy  naam:  die 
mens  wat  in  die  huidige  same- 
lewing  eie  identiteit  verloor  het 
en  nou  skielik  in  die  amorfe 
massa  daarvan  bewus  word. 

In  die  slotverhaal  — Ek  het  jou 
gemaak  — maak  ’n  waansinnige 
ingenieur  ’n  robot  vv'at  hom  uit- 
eindelik  vermorsel.  Hier  is  die 
eksistensialisme  weer  terug  te 
vind  op  baie  humanistiese  toon 
(onthou  Sartre:  L’Existentialisme 
est  un  humanisme)',  die  ingenieur 
spreek  sy  robot,  Andries,  aan: 
„Alles  is  na  die  mens  se  ewe- 
beeld  gemaak.  God,  die  duiwel, 
en  jy.” 

Juis  daarom  gaan  die  mens  te 
gronde:  sy  skepping  is  te  afsig- 
telik.  Die  slotindruk,  ook  in  hier- 
die  verhaal  wat  ongetwyfeld 
effens  geforseerd  aandoen,  is  weer 
die  mens  se  verlatenheid  omdat 
hy  geen  halm  het  om  aan  te  gryp 
nie.  Alles  gaan  te  gronde,  alles 
glip  onder  die  hande  weg,  alle 
vorme  verdwyn.  Let  juis  in  dié 
verhaal  daarop  dat  die  wasbeeld 


van  die  ingenieur  se  vrou  ,,afgrys- 
lik  naak”  tussen  die  man  en  sy 
robot  neerval  in  die  laaste  om- 
helsing.  Die  robot  het  haar  plek 
ingeneem  en  liefde  is  net  „aan- 
hou  beweeg  en  geraas  maak.” 

Hierdie  ontaarding  van  die  ver- 
houding  tussen  man  en  vrou  word 
baie  suiwer  in  Gesprek  onder  ’n 
donker  maan  weergegee:  in  ’n 
restaurant  sit  ’n  man  en  vrou 
onder  ’n  lamp  — maar  hulle  er- 
vaar  nie  die  lig  nie:  wel  die  don- 
ker  skadukol  wat  bó  die  lamp 
teen  die  dak  val.  Dit  is  ’n  prent- 
jie  van  waansin  waarin  die  man 
gek  word  oor  die  aangroeiende 
swart  halfmane  onder  sy  vinger- 
naels  (die  verwording  van  sy 
siel)  en  sy  vingers  stukkend  byt. 
Die  verhouding  tussen  man  en 
vrou  is  grotesk  en  verworde. 

Mooi  subtiele  verwysing  daar- 
na  is  ook  te  vind  in  Baie:  die  sta- 
tige  parlementslid  praat  met 
twee  spieëls,  maar  raak  in  hom- 
self  verwar.  En  „deur  ’n  venster 
oorkant  die  straat  kyk  ’n  jong 
paartjie  hoe  sy  skaduwee  dans 
op  die  toegestrekte  gordyne 
ondei’wyl  hulle  mekaar  op  die 
ritme  daarvan  bemin”:  m.a.w.  die 
liefde  het  net  so  sinneloos  geword 
as  die  gees. 

’n  Aspek  van  die  verworde 
mens  van  vandag  — en  onthou 
dat  Rabie  vanweë  sy  lang  oorsese 
verblyf  baie  nouer  aanraking  met 
hierdie  „mooi  ontbinding”  van  die 
Weste  ervaar  het  — is  die  aftake- 
ling  van  eerbied.  In  Skelle  mod- 
der  aanskou  ’n  paar  drinkers  op 
’n  kafeestoep  baie  luiters  hoe  ’n 
siek  man  in  die  modder  val  en 
sterf  en  deur  waens  daar  inge- 
trap  word.  Hy  wat  hulp  nodig 
het,  mag  nie  gehelp  word  nie? 
Hoekom  nie?  Die  antwoord  het 
Die  man  met  die  swaar  been 
reeds  verskaf:  deur  medelye  te 

betoon,  laai  ons  die  las  van  die 
ganse  mensdom  op  ons  skouers. 

Ek  wil  nog  verwys  na  Bloed: 
Mnr.  Breton  is  aangesê  om  elke 
dag  ’n  koppie  bloed  te  drink.  Dit 
veroorsaak  sy  waansin  (vgl.  Van 
Wyk  Louw  se  Gestaltes  en  Diere 
waar  die  waansinmotief  so  gedu- 
rig  deurdring).  Hy  raak  berserk, 
vermoor  ’n  aantal  mense  en  sterf 
tussen  die  bloedige  karkasse  van 
die  slagpale.  Die  slotsom?  Hoe 
kan  ons  ons  red  as  die  middel  wat 
ons  aanwend  (bloed)  juis  dit  is 
wat  ons  waansinnig  maak? 

As  uitingsvorm  het  ek  reeds 
vroeër  die  surrealisme  genoem. 
Dit  val  nou  saam.  met  die  wese 
van  Rabie  se  kuns.  Die  surrealis 
skep  sy  eie  wêreld  waarin  die 
gewone  verhoudings  en  verbande 
tussen  dinge  totaal  omvergegooi 
word.  ’n  Hele  nuwe  orde  word  in 
die  brein  geskep.  Op  sy  mooiste 
is  dit  by  Rabie  se  Drie  kaalkoppe 
eet  tesame  te  sien.  Dit  is  wéér  in 
die  eerste  plek  ’n  studie  van 
waansin,  van  verworde  menslike 
verhoudings.  Let  op  die  ontwik- 
keling  in  die  stuk:  eers  verorber 
die  drie  voedsel.  Dan,  namate  die 
verwording  vorder,  neem  die 
voedsel  mensevorms  aan:  „arms, 
bene,  borste  van  maagde,  en  selfs 
’n  kinderhofie,  rosig  gekook.” 
(Let  op  dat  net  twee  identifi- 
seerbaar  is:  borste  van  maagde 
. . . ’n  kinderhofie.  M.a.w.  dit  is 
die  onskuld  wat  aigetakel  word: 
die  vrou  en  die  kind).  Ná  ’n  ruk- 
kie  word  die  voedsel  nie  meer 
mensevorme  nie,  maar  die  mens- 
like  toeskouers  self  word  geëet. 
En  uiteindelik  takel  die  drie  eters 
mekáár.  In  sy  verwording,  sy  al- 
gehele  waardeloosheid,  dus,  laat 
die  mens  homself  in  die  vullisblik 
beland.  Maar  let  op  dat  die  kel- 
ner  aan  die  einde  rustig  die  tafel 
dek  „vir  die  volgende  dag  se 


maal”:  hoe  gek  die  mens  ook  is, 
dié  dinge  gaan  voort,  bly  voort- 
gaan. 

Hierdie  surrealistiese  trekkies 
word  in  talle  ander  verhale  terug- 
gevind.  Vgl.  die  einde  van  Baie: 
„Stilte  is  slegs  ’n  teleskoop.  Die 
elektriese  lamp  bol  uit  om  te  kyk. 
Die  hele  stad  kyk  met  sy  ontplof- 
fings  van  oë.”  (Is  hier,  terloops, 
nie  invloed  van  Nijhoff  se  Het 
Uur  U merkbaar  nie?  Mens  kan 
ook  T.  S.  Eliot  in  gedagte  bring.) 

In  •’n  Vlermuis  in  die  park  is  ’n 
pragtige  surrealistiese  moment 
vasgelê  in  die  verskyning  van  die 
ou  vrou  in  swart  wat  haar  kind 
kom  weghaal:  „Skielik  stoot  ’n 
vlermuis-agtige  kop  na  vore  deur 
die  rose  . . . ” en  wat  volg.  Dit 
wil  ook  amper-  impressionisties 
wees.  Vgl.  in  dié  verband  die 
pragtige  Gondel-deuntjie,  m.i.  die 
suiwerste  stukkie  werk  in  die 
bundel:  „Die  gondel  met  sy  musi- 
kale  vrag  dra  die  stad  se  bewon- 
dering  soos  ’n  armband  iedere 
keer  as  dit  onder  die  slanke  boog 
van  ’n  brug  deurgly.”  Dit  is  ’n 
ander  impressionisme  as  Van 
Deyssel  s’n:  meer  Frans,  meer 
na  Monet  geskilder. 

Nog  ’n  surrealistiese  trekkie 
kom  voor  in  Gesprek  onder  ’n 
donker  maan,  vaneffe  aangeroer: 
,,’n  Gloeilamp,  ’n  sekelboog,  ’n 
maan,  ’n  bol  wol  swem  voor  sy  oë. 
Weens  sy  vrees  verplaas  hy 
décors  met  duiselingwekkende  ge- 
mak:  die  bol  wol  is  die  vrou  en 
die  vrou  is  ’n  ronde  rots.” 

Ek  wil  nie  te  kenne  gee  dat 
hierdie  „vreemde”  ál  is  waarin 
Rabie  uitmunt  nie.  Ek  wil  juis 
aandag  vestig  op  ’n  paar  ander 
aspekte. 

Sy  enkele  Suid-Afrikaanse  mo- 
tiewe  is  verrassend  suiwer. 
Droogte  is  m.i.  een  van  die  beste 
stukkies  werk  oor  ons  kleur- 


84 


probleem  wat  nog  die  lig  gesien 
het  — en  waarskynlik  die  enigste 
wat  volkome  kims  geword  het.  ’n 
Witman  en  ’n  swartman  bou  saam 
’n  huis  — die  blanke  binne,  die 
naturel  buite.  Hier  is  hulle  vol- 
kome  afgeslote  van  die  wêreld: 
„Swyend  kyk  die  swartman  hom 
aan  met  oë  wat  antwoord:  Jou 
voorouers  is  ook  dood.  Ons  is 
alleen  hier.”  Die  blanke  bou  hom- 
self  toe  en  dan  roep  die  swartman 
verlate:  „Kom  uit,  Baas  . . . Kom 
uit  na  my  ...” 

In  dié  verhaal  is  daar  ’n  beelde- 
element  wat  aandag  verdien.  Aan 
die  begin  loop  ’n  dwarrelwind  oor 
die  kaal  vlakte.  Dit  word  amper 
prosaïes  beskryf.  Daarop  volg  ’n 
beskrywing  van  die  swartman  se 
verlede  toe  sy  woeste  voorsate 
met  „die  drif  van  die  swart  son 
in  hul  ledemate”  die  Ngoma-dans 
gedans  het.  Aan  die  einde  loop 
daar  weer  ’n  dwarrelwind  verby: 
„die  swartman  staar  verwilderd 
op  na  die  hemel  sonder  ’n  enkel 
wolk,  en  rondom  na  die  horison 
waar  warrelwdnde  rooi-warm  stof 
die  vreeslike  Ngoma  van  die 
droogte  dans.”  So  word  baie  sub- 
tiel  die  twee  elemente  verenig, 
afgesien  nog  van  ’n  ander  fyn 
onderskeiding:  aan  die  begin  is 
daar  één  dwarrelwind  en  dans  die 
hordes  die  Ngoma;  aan  die  einde 
staan  die  swartman  alleen  en  die 
winde  („die  winde  van  u toorn”  ?) 
loop  dol  verby. 

Steïlenbosch,  my  vallei  is  self 
’n  mooi  ding.  ’n  Eensame  mens 
teen  die  Alpe,  verlate  van  god 
en  mens,  het  niks  anders  as  hom- 
self  en  die  klein  kring  warmte 
van  sy  eie  lyf  om  aan  die  lewe 
te  bly  nie.  Daar,  tussen  die  sui- 
wer  sneeu,  keer  één  besoedelende 
daad  uit  die  verlede  terug:  ’n 
bakleiery  tussen  studente  en 
kleurlinge  tydens  sy  universiteits- 


dae.  En  hier  dring  dit  ontstellend 
deur  sy  verwering  in,  ná  veertien 
jaar,  en  neem  alle  eiewaan  weg 
sodat  ál  wat  oorbly  is:  „dié  ver- 
late  warmhou  van  die  lyf.”  Dit  is 
weer  ’n  pragtige  beeld  van  die 
verlatenheid  van  ons  eeu  (vgl. 
Revolutie  der  eenzamen,  dr.  P.  J. 
Bouman).  Hier,  terloops,  is  een 
geval  waar  ek  meen  dat  Uys 
Krige  in  sy  inleiding  darem  mis- 
tas. 

’n  Laaste  groep  in  die  bundel 
is  sprokies  en  ander  ragfyne  ver- 
hale  waarin  Rabie  bewys  lewer 
van  ’n  verrassende  aanvoeling  vir 
brose  skoonheid  enersyds,  en 
speelse  humor  andersyds.  L’An- 
nunziata  is  seker  een  van  die  fyn- 
ste  werkies  in  die  bundel.  Let  op 
hoe  die  titel,  sinspelende  op  die 
aankondiging  aan  Maria,  deur- 
werk  in  die  verhaal  in  Emile  se 
vreugde:  ,,’n  huwelik  van  vreem- 
de,  gefluisterde  betekenis.”  Hu- 
welik  — die  suiwer  vereniging 
van  siele  — en  Kommunie  word 
hier  pragtig  verenig.  Let  terloops 
op  die  krag  van  die  sin:  „Haar 
dogtertjie  het  so  pas  12  geword,” 
waar  die  syfers  12,  i.p.v.  ’n  ma- 
giese  simbool  word,  nie  net  van 
die  puberteitsveranderinge  nie, 
maar  vera!  van  die  fyner,  geeste- 
like  dinge  wat  daarmee  saam- 
hang  en  in  die  verhaal  daarmee 
verenig  word:  die  mistieke  „hu- 
welik.” 

Die  dag  van  die  roos,  ofskoon 
ten  dele  nie  so  volkome  suiwer 
nie,  kom  ook  tot  ragfyne  skoon- 
heid.  Let  op  die  mooi  kontras  van 
die  ekstatiese  slot  (vgl.  Gossaert: 
Centaur  of  Badende  Herderin) 
met  die  stil  liefdesverlange  van 
die  res  van  die  stuk  (vgl.  Van 
Schendel). 

Oor  Rabie  se  taal  en  sy  soms 
meesterlike  beeldingsvermoë  kan 
veel  gesê  word.  Dit  is  immers 

hierin  dat  die  grootste  verkuns- 
ting  van  sy  ideë  is.  Ek  wil  dit 
illustreer  deur  hoofsaaklik  te  ver- 
wys  na  Gondel-deuntjie  wat  ek  vir 
laaste  gehou  het  omdat  dit  so 
uitermate  suiwer  is.  Die  bekoring 
van  die  glydende  gondelrit  kon 
nouliks  beter  weergegee  word  as 
wat  Rabie  dit  doen:  ,,By  die  kaai 
wag  ’n  gondel  met  slanke  skoen- 
kurwes  wat  uitnooi  tot  magiese 
loop  op  water.”  Na  die  armband- 
beeld  het  ek  reeds  verwys.  Let 
nog  ook  op  die  surrealisme  in  die 
beskrywing  van  die  vet  vrou  in 
die  gekolde  rok:  „in  statige  ver- 
watenheid  omring  sy  haarself  met 
wentelende  heelalle.”  Hulle  vaar 
diep  die  stad  in:  „waar  selfs  die 
see  se  skurende  gety  en  die  skoon 
vee  van  die  wind  verlore  geraak 
het  in  die  doolhowige  baarmoeder 
van  koors  en  uitgewasemde 
awenddaal.” 

Uit  die  lewe  — die  piazza  met 
sy  rococo-goue  hemel,  vaar  hulle 
die  donker  in  en  kom  die  sterwe: 
die  meisie  se  lippe,  eers  ,,granaat- 
appel-rooi,”  loop  leeg  van  kleur, 
die  mandolinestringe  breek.  Die 
duif  — die  „watte-omhulde  siel” 
vlug  uit  die  vrou  „se  hartvormige 
hande  en  vleuel  saggies  op  in  die 
donkerende  lug,  terug  na  haar 
nes  in  die  vergulde  dom.”  Let  op 
die  pragtige  simboliek  van  die 
„hartvormige  hande”  en  die  duif 
se  vlug. 

Dit  is  ’n  Styx-beeld;  Charon 
keer  terug  na  sy  oewer  om  ander 
te  gaan  haal  — ander  wat  eintlik 
maar  dieselfde  is.  Dit  word  vroeg 
al  gesuggereer,  waar  by  die  eer- 
ste  kennismaking  met  die  meisie 
al  gesê  word:  „haar  mond  (is) 
nog  steeds  gevlek  ...”  (ek  kur- 
siveer) . 

Dit  hang  saam  met  die  kelner 
in  die  Kaalkoppe-verhaal,  die 
drinkers  in  Skelle  modder,  die 


kinders  in  Vlermuis,  ens.  — hier- 
die  idee  van  voortgang,  gedurige 
kringloop. 

Laat  dit  duidelik  gesê  word: 
Een-en-twintig  het  géén  verwant 
in  die  Afrikaanse  prosa  nie.  Mens 
moet  die  moderne  Franse  en 
Amerikaanse  literatuur  gaan 
raadpleeg  om  sy  modelle  te  vind. 
Hierdie  was  maar  as  kort  inlei- 
dende  studie  bedoel:  ’n  deeglike 
ontleding  van  die  bundel,  veral 
ook  t.o.v.  beïnvloeding  (skilder- 
kunstig  én  literêr)  is  egter  ge- 
rade,  veral  om  die  baie  skreeuers 
besin-kans  te  gee  op  die  vraag 
of  ons  nie  hier  werklik  te  doen 
het  met  ’n  bewuste  stap  om  die 
kloof  tussen  ons  prosa  en  ons 
poësie  te  oorbrug  nie. 

ANDRÉ  P.  BRINK 

KOM  SAAM  . . .Kleurling-verhale 

saamgestel  deur  S.  J.  Malan. 

Uitgewer:  Afrikaanse  Pers- 

boekhandel,  Johannesburg  1957. 
Voorafgegaan  deur  ’n  oorsigtehke 
inleiding,  waarin  die  „uitgewers” 
’n  beskrywing  gee  van  die  ver- 
skyning  van  die  Kleurling  in 
Afrikaans,  word  hier  ’n  dertiental 
fragmente  van  romans,  sketse  en 
kortverhale  van  tien  skrywers 
aangebied. 

„Hierdie  bloemlesing  probeer  ’n 
verteenwoordigende  beeld  gee  van 
wat  reeds  in  Afrikaans  geskryf  is 
met  die  Kleurling  as  tema;  ons 
het  egter  nie  verhale  opgeneem 
waarin  die  Kleurling  as  karika- 
tuur  voorgestel  word,  of  waar  sy 
taalgebruik  in  oordrewe  vorm 
aangewend  word  nie;  so  ver 
moontlik  wou  ons  die  Kleurling 
as  volwaardige  mens  met  ’n  eie 
sielelewe  aan  die  leser  voorstel” 
— verklaar  die  uitgewers  in  die 
slotparagraaf  van  die  inleiding. 

Met  so’n  doelstelling  sal  seker 
heel  weinig  lesers  fout  vind. 

Trouens,  dis  verkwikkend  om  in 
’n  geskrif  kennis  te  maak  met  ’n 
belangrike  gedeelte  van  ons  land- 
genote  en  om  dan  te  ontdek  dat 
hulle  dieselfde  soort  introspek- 
tievve  wesens  is  as  wat  ons  self 
is,  met  dieselfde  kwellings,  die- 
selfde  drang  tot  grootheid,  die- 
selfde  drang  tot  selfbehoud  en 
voortbestaan. 

In  die  tydsgewrig  waarin  ons 
verkeer,  is  dit  ongetwyfeld  te  ver- 
welkom  dat  spesiale  aandag  opge- 
eis  word  vir  dié  soort  kunswerk 
in  Afrikaans,  want  ongelukkig  is 
daar  veel  en  vele  wat  bewus  by- 
dra  tot  ’n  verwydering  tussen  die 
Kleurlinge  en  hulle  Afrikaanse 
erfenis. 

Daar  is  egter  ’n  ander  aspek 
w'aarv’oor  ons  nie  ons  oë  moet 
sluit  nie.  ’n  Mate  van  onvolgroeid- 
heid  by  die  Afrikaanse  leser  het 
daartoe  gelei  dat  die  sogenoemde 
„armblanke”  of  „Ampieroman” 
in  Afrikaans  onderdruk  is.  Die 
wanopvatting  het  ontstaan  dat 
daardie  soort  romans  alle  Afri- 
kaners  bestempel  tot  armblankes 
en  as  Ampies.  Deur  hierdie  hou- 
ding  v'an  ’n  deel  van  die  Afri- 
kaanse  leserspubliek  is  ’n  belang- 
rike  bron  van  inspirasie  eintlik 
gesluit  vir  die  skeppende  kunste- 
naar,  alhoewel  Van  Blerk  e.a. 
later  tog  weer  met  welslae  daar 
gaan  put  het.  Feit  is  tog  dat  die 
openbaring  van  menslikheid  in  die 
Ampie-trilogie  die  Afrikaanse  let- 
terkunde  met  blywende  skoon- 
heid  verryk  het. 

Van  die  kant  van  die  Kleur- 
linge  is  daar  hewig  beswaar  ge- 
maak  teen  die  Toiings-trilogie 
v'an  Mikro.  Mikro  se  werk  sou 
dan  die  indruk  skep  dat  alle 
Kleurlinge  soos  Toiings  is.  Feit 
is  dat  Mikro  geen  karikatuur  ge- 
skep  het  nie,  maar  ’n  egte  mens, 
en  hy  het  alle  moontlike  middele 
van  die  woordkuns  aangewend 


om  daardie  skepping  so  lewens- 
warm  en  lewenswaar  te  maak  as 
moontlik. 

Nou,  waarteen  ek  uitdruklik  wil 
pleit,  is  dat  onvolgroeidheid  ook 
by  die  Kleurlingleser,  daarop  sal 
uitloop  dat  ’n  uiters  dankbare 
stof  vir  die  Afrikaanse  en  Kleur- 
ling-kunstenaar  verbied  gaan 
word.  Dit  sou  te  betreur  wees, 
vvant  vir  my  gevoel  sou  die  Afri- 
kaanse  letterkunde  en  die  Kleur- 
linggemeenskap  onuitspreeklik 
armer  gewees  het  aan  veropen- 
baarde  menslikheid  in  skoonheid 
van  letterkundige  vorm  as  ons  nie 
vir  Toiings  geken  het  nie. 

Alhoewel  ek  dus  hierdie  ver- 
sameling  as  ’n  gebaar  van  wel- 
willendheid  en  vriendskap  v'an 
harte  verwelkom,  om  sy  geopen- 
baarde  skoonheid  en  nie  om  sy 
vermyding  van  „dialektiese”  af- 
w^kings  nie,  wil  ek  tog  ook  die 
hoop  uitspreek  dat  verhale  oor 
die  mindere  mens  in  sovv'el  die 
Kleurlinggemeenskap  as  in  die 
blanke  gemeenskap  weer  in  ere 
herstel  gaan  word.  ’n  Ampie  en 
’n  Toiings  met  manelpante  en 
kanseltaal  sou  siellose  gedrogte 
vvees  in  enige  letterkunde. 

Kuns  is  des  te  meer  oortuigend 
na  mate  dit  die  warmte  v'an  die 
lewe  aanneem. 

Om  alle  verwyt  voor  te  vvees, 
moet  ek  verduidelik  dat  verhale 
met  hoogstaande,  welopgevoede 
Kleurlinge  seer  sekerlik  eweveel 
te  verwelkom  sal  wees,  net  soos 
ons  naas  Ampie  ook  Die  Held  en 
Reisigers  na  Nêrens  ken.  En  dat 
Kleurlingskrywers  die  vermoë, 
insig  en  vervaring  het  om  die 
teenbeeld  van  Toiings  te  skep  en 
te  beeld,  word  juis  bewys  in  die 
onderhawdge  bloemlesing.  En  ek 
juig  dit  toe  dat  dit  so  is. 

Ek  betreur  maar  slegs  die  on- 
omstootlike  feit  dat  dit  nodig  was 

om  so  ’n  bloemlesing  uit  te  gee 
om  te  dien  as  korrektief. 

Die  bundel  verdien  ’n  ruim 
leserskring  in  alle  lae  van  die 
bevolking. 

ABEL  COETZEE 

DIE  MAN  MET  DRIE  GESIG- 

TE,  Hans-Otto  Meissner.  Na- 

sionale  Boekhandel,  Bpk., 

Kaapstad,  ens.,  1957. 

Een  van  die  grootste  tekortko- 
minge  in  die  Afrikaanse  kultuur 
is  nog  die  gebrek  aan  gevormde 
leesstof  vir  die  algemene  leser 
wat  nie  hou  van  die  fiktiewe 
wêreld  van  die  skone  lettere  en 
sy  waardes  nie,  of  wat  tydelik  na 
iets  anders  soek  by  wyse  van  af- 
leiding.  Ek  glo  nie  die  ou-ou  kreet 
van  „beperkte  mark”  is  meer 
geldig  nie,  want  sedert  daardie 
kreet  die  eerste  keer  aangehef  is, 
het  ons  mense  geweldig  leer  lees. 
Tot  nog  toe  het  ons,  slegs  oor  die 
algemeen  gesproke,  té  eensydig 
en  té  onoordeelkundig  gelees. 
Maar  ook  dit  is,  goddank,  aan  die 
verbygaan.  Daar  is  volop  tekens 
dat  die  dae  van  die  snertroman, 
skiet-en-donderverhale  - volgens  - 
Amerikaanse-resep,  en  die  prik- 
kelroman  verby  is.  Vir  die  onder- 
nemende  uitgewer  — en  sy  „let- 
terkundige  adviseur”  — moet  dit 
seker  al  duidelik  wees  dat  ons 
lesers  so  stilaan  volwasse  geraak 
het  en  dat  hulle  na  stewiger  voed- 
sel  vir  die  gees  soek. 

Om  dié  rede  word  die  Afri- 
kaanse  vertaling  van  Meissner  se 
The  man  with  three  faces  van 
harte  verwelkom.  Die  werk  bied 
’n  rekonstruksie  aan  van  die  lot- 
gevalle  en  optrede  van  die  baas- 
spioen  Richard  Sorge,  wat  tussen 
die  twee  wêreldoorloë  in  spioena- 
siewerk  gedoen  het  vir  Rusland 
in  Tokio. 

Die  skok  wat  ’n  mens  opdoen 


deur  hierdie  onthulling  van  wat 
deur  ’n  brutale  avonturier  bereik 
kan  word  in  ’n  geruste,  niksver- 
moedende  gemeenskap,  moet  vir 
elke  denkende  inwoner  van  Suid- 
Afrika  ’n  duidelike  vingerwysing 
wees  van  wat  by  ons  waarskyn- 
lik  reeds  vol  aan  die  gang  is. 

Laat  ons  hierdie  goedversorgde 
vertaling  aanvaar  en  lees,  en  laat 
dit  dien  as  waarskuwing  om  ons 
poorte  te  sluit. 

ABEL  COETZEE 

THE  BEADLE,  Pauline  Smith. 

A.  A.  Balkema,  Kaapstad  1956. 
Dit  gebeur  nie  altyd  dat  mens  ’n 
onbevange  beeld  kry  van  die  Afri- 
kaainse  samelewing  in  die  Engels- 
talige  letterkunde  van  Suid- 
Afrika  nie.  Tog  gebeur  dit.  Nog 
onlangs  het  ons  ’n  roman  van  C. 
Leighton  gehad  wat  om  sy  onbe- 
vangenheid,  sy  diepte  van  begrip 
en  sy  liefde  vir  die  laeveldse 
mens  en  sy  omgewing  net  so  wel 
in  Afrikaans  geskrywe  kon  ge- 
wees  het  — eintlik  moet  ek  sê: 
moes  gewees  het. 

Voor  hom,  in  1926  reeds,  het 
Pauline  Smith  ’n  soortgelyke  ro- 
man  geskryf:  The  Beadle  (Die 
Koster)  oor  ’n  Boeregemeenskap 
in  die  Klein-Karoo.  Die  skryfster 
het  met  suiwer  oog  al  die  maat- 
skaplike  strominge  in  daardie  ge- 
meenskap  gepeil  en  dit  genade- 
loos  in  hulle  werking  enduit  uit- 
gebeeld,  getemper  deur  ’n  diep- 
gaande  eie  gevoel  vir  menslike 
waardes  en  ’n  grenselose  meelye 
met  dié  een  wat  gesondig  het 
teenoor  die  samelewing. 

Sedertdien  het  omtrent  almal 
van  hierdie  roman  vergeet — wat 
jammer  is.  Dis  nie  net  ’n  daad 
van  regverdiging  teenoor  die 
skryfster  nie,  maar  ook  teenoor 
die  Engelstalige  letterkunde  in 
Suid-Afrika  dat  die  uitgewer 

hierdie  boek  opnuut  en  vakkun- 
dig  goed  versorg  onder  die  aan- 
dag  bring  — sy  dit  dan  in  ’n 
streng  beperkte  oplaag. 

ABEL  COETZEE 


TWEE  WÊRELDE,  G.  H.  Franz. 

Afrikaanse  Pers  Bpk.,  Johan- 

nesburg  1957. 

In  die  laaste  roman  wat  Franz 
nog  voor  sy  dood  voltooi  het, 
Twee  Wêrelde,  toon  hy  ’n  onver- 
wagte  faset  van  sy  menslikheid. 
In  sowat  alles  wat  hy  tot  dusver 
geskrywe  het,  het  ons  kennis  ge- 
maak  met  die  sendelingseun  met 
’n  grondige  liefde  vir  die  skoon- 
heid  wat  hy  ontdek  het  in  die  kul- 
tuur  van  die  stamgebonde  Bantoe 
en  vir  die  opregte  verhouding  wat 
eertyds  bestaan  het  tussen  Ban- 
toe  en  Afrikaner. 

Hier  beskrj'we  Franz  die  lotge- 
valle  van  ’n  klein  Afrikaanse  ge- 
meenskappie  tydens  die  Rebellie 
waarin  Afrikaners  in  twee  teen- 
oorgestelde  kampe  te  staan  ge- 
kom  het.  Maar  daar  is  ook  nog 
’n  ander  dubbele  wêreld  waarvoor 
die  skrywer  ons  aandag  opeis: 
dié  aansienlike  groep  mense  wat 
in  Suid-Afrika  gebore  is,  wat  nie 
by  die  Engelssprekende  wil  aan- 
sluit  nie  en  wat  deur  die  Afri- 
kaanse  eksklusiwiteit  uit  Afri- 
kaanse  kringe  geweer  word. 

Die  boek  sit  vol  bespiegelings 
oor  hoe  die  getalsterkte  en  aan- 
trekkingskrag  van  die  Afrikaan- 
se  groep  verstewig  kan  word,  en 
om  sy  wysheid  en  besadigdheid 
alleen  al,  moet  die  boek  in  wye 
kringe  gelees  word.  Die  verhaal 
word  vlot  meegedeel  in  die  dia- 
loogvorm,  en  mens  lees  dit  met 
gespanne  belangstelling  enduit. 

ABEL  COETZEE 


DIE  OLEWAGEN  SAGA,  Hans 

Grimm.  A.  A.  Balkema,  Kaap- 

stad  1957. 

Hans  Grimm  het  jarelank  in 
Suidwes  gewoon  en  hom  só  inge- 
leef  in  die  landsomstandigheid 
dat  dr.  Vedder  aan  hom  gesê  het 
dat  hy  in  dié  gebied  ’n  plaas  moet 
aanskaf,  want  sy  geestelike  tuiste 
is  eintlik  Suid-Afrika.  Daar  het 
ewewel  niks  van  tereg  gekom  nie, 
en  tans  sien  die  tagtigjarige 
grysaard  nog  in  hoë  ouderdom  ’n 
Afrikaanse  bewerking  van  ’n  ro- 
man  wat  eintlik  in  die  Afrikaanse 
letterkunde  sy  regmatige  tuiste 
vind. 

Maar  Hans  Grimm  het  heelwat 
skeppingswerk  gelewer  met  Suid- 
Afrika  as  agtergrond,  o.a.  Die 
Olewagen  Saga  in  1918.  In  die 
verhaal  is  heelwat  van  ons  eie 
land  se  geskiedenis  verweef,  o.a. 
die  Rebellie  van  1914  en  die  ver- 
houding  met  Duits-Suidwes  ty- 
dens  die  Eerste  Wêreldoorlog. 

Die  soort  sagastyl  wat  Grimm 
aanwend  om  sy  verhaal  mee  te 
deel  is  verwant  aan  die  Yslandse 
sagastyl,  maar  dis  nie  heeltemal 
nuut  in  Afrikaans  nie  — dit 
herinner  baie  sterk  aan  die  styl 
van  Johannes  van  Melle. 

Die  begrip  wat  die  skrywer  aan 
die  dag  lê  rakende  ons  Suid- 
Afrikaanse  vraagstukke,  die  ken- 
nis  van  ons  mense  en  hulle  uit- 
beelding  getuig  nie  net  van  gron- 
dige  waameming  en  insig  nie, 
maar  ook  van  diepgaande  bepein- 
sing.  Met  die  keurige  vertaling 
deur  D.  van  Niekerk  en  die  mooi 
versorging  deur  die  uitgewer, 
word  ons  letterkunde  ’n  klinkende 
diens  bewys. 

ABEL  COETZEE 

NAGVLUG,  Antoine  de  Saint- 

Exupéry.  A.  A.  Balkema,  Kaap- 

stad  1957. 

Een  van  die  kenmerke  van  die 
Franse  prosakuns  is  naamlik  die 
indruk  wat  dit  by  die  leser  wek 
van  ’n  botsing  met  magte  ver 
buitekant  en  bokant  die  onder- 
werp  wat  toevallig  die  middelpunt 
van  belangstelling  is.  Daardeur 
kry  die  prosawerk  ’n  vlak  by  wat 
’n  mens  soms  ten  onregte  geneig 
is  om  slegs  in  die  bes  geslaagde 
poësie  te  soek  — daardie  sprong 
in  die  heelal  in  waar  mens  be- 
weeg  op  die  vlak  van  ewige  waar- 
des,  die  verhaal  waarvan  parallel 
loop  met  die  verhaal  van  die  alle- 
daagse  lewensgebeurtenisse. 

Nagvlug  is  die  verhaal  van  ’n 
vlieënier  uit  die  baanbrekerstyd- 
perk,  toe  mense  hulle  lewe  op  die 
spel  geplaas  het  teen  onbekende 
magte.  Tallose  deelnemers  aan 
die  stryd  het  ondergegaan,  maar 
in  hulle  ondergang  die  volgende 
skakel  gesmee  na  uiteindelike 
oorwinning. 

Die  Franse  roman  is  in  Afri- 
kaans  vertaal  deur  J.  G.  J.  Krige, 
wat  self  ’n  opgeleide  vlieënier  is. 
Die  vertaling  lees  vlot,  en  die 
herpublikasie  daarvan  is  allesins 
geregverdig. 

ABEL  COETZEE 


DRIE  GEDENKALBUMS. 

Die  Afrikaanse  Pers  Beperk  vier 
die  een-en-twintigste  verjaardag 
van  sy  bestaan  in  Johannesburg 
met  drie  albums  wat  ’n  keur  be- 
vat  van  skeppingswerk  en  be- 
skouings  met  die  verloop  van  die 
jare  in  sy  verskillende  tydskrifte 
en  dagblad  verskyn  het: 

Die  Vaderland  - Gedenkalbum, 
Die  Brandwag-Gedenkalbum,  en 
Rooi  Rose  - Gedenkalbum.  Hier 
maak  mens  kennis  met  korter 
werk  van  sowat  almal  ons  be- 
langrikste  skeppende  kunstenaars 
van  die  afgelope  twee  dekades. 

As  mens  hierdie  bundels  aan- 
dagtig  deurlees,  kan  jy  nie  anders 
as  om  te  ontdek  hoe  ontsaglik 
groot  die  diens  is  wat  ’n  goedge- 
sinde  pers  lewer  aan  die  kultuur 
van  ’n  volk  nie.  Deur  die  bydrae 
van  al  die  Afrikaanse  tydskrifte 
en  koerante  wat  in  Johannesburg 
verskyn,  kon  die  Afrikaanse  kul- 
tuurlewe  so  ingrypend  verander 
na  1936  en  die  rustiger  bedding 
binnestroom  van  die  skeppende 
skoonheid. 

ABEL  COETZEE 

Professor  Abel  Coetzee  is  aange- 
wys  as  redakteur  van  Die  Tyd- 
skrif  vir  Letterkunde  en  voor- 
sitter  van  die  Dagbestuur.  Adres: 
Posbus  1176,  Johannesburg.  Die 
administrasie  kom  onder  leiding 
van  mej.  S.  Victor,  Posbus  57, 
Northcliff,  Johannesburg. 

* * » 

Onderhewig  aan  die  bekragti- 
ging  deur  die  Hoofbestuur,  is  dr. 
Jan  Kromhout  as  sekretaris  aan- 
gestel  in  die  plek  van  dr.  Dirk 
Coetsee,  wat  weens  werksveran- 
dering  bedank  het.  Briewe  raken- 
de  die  hoofbestuur  en  briewe  van 
die  verskillende  werkgemeenskap- 
pe  moet  voortaan  asseblief  aan 
posbus  1013,  Johannesburg,  gerig 
word. 

* * * 

Die  landswye  skrywerskongres 
wat  vroeër  in  die  vooruitsig  ge- 
stel  is,  is  tentatief  gereël  vir  9, 
10  en  11  April  1958,  te  Pretoria. 
Nadere  besonderhede  verskyn  la- 
ter  in  hierdie  blad  en  in  die  pers. 

* * 4: 

Die  nuwe  sekretaris  van  die 
Johannesburgse  werkgemeenskap 
is  mnr.  H.  J.  Vermaas,  posbus 
4585,  Johannesburg.  Die  tesou- 
riere  is  mev.  H.  C.  Theunissen. 
Mnr.  Dirk  Richard  is  enkele 
maande  gelede  as  ondervoorsitter 
verkies,  in  die  plek  van  wyle  dr. 
Fritz  van  der  Merwe. 

* * * 

Ons  verneem  nog  gereeld  van 
mnr.  Harm  Oost,  wat  al  twee  jaar 


lank  sy  oudstryderspensioen  af- 
staan  vir  die  noodhulpfonds  vir 
skrywers  wat  deur  sy  toedoen  in 
die  lewe  geroep  is. 

* * * 

Benewens  die  talryke  betui- 
grings  van  deelneming  wat  die 
Skrywerskring  ontvang  het  met 
die  afsterwe  van  prof.  C.  M.  van 
den  Heever,  het  ons  onlangs  ook 
nog  briewe  van  die  Engelse  tak 
van  die  PEN  in  Suid-Afrika,  en 
van  die  werkgemeenskap  Kaap- 
stad  ontvang. 

4: 

Buitelid  mev.  Emma  D.  M. 
Venter,  van  Fouriesburg,  skryf 
dat  sy  weens  drukke  openbare 
werksaamhede  min  tyd  vir  letter- 
kundige  skryfwerk  het.  Mnr.  H. 
J.  M.  Redelinghuys,  ’n  lewens- 
lange  lid  te  Bellville,  laat  weet 
dat  dit  met  hom  ook  nog  goed 
gaan. 

* * * 

Mnr.  Johannes  Pienaar,  broer 
van  Sangiro,  het  in  Kenia  ’n  be- 
tonblad  laat  oprig  om  die  plek 
aan  te  dui  waar  Uit  oerwoud  en 
vlakte  ontstaan  het;  ’n  graniet- 
blad  sal  langs  die  grootpad  noord- 
waarts  opgerig  word  met  die  no- 
dige  aanduidings  in  Afrikaans  en 
Engels  om  verbygangers  se  aan- 
dag  op  voorgaande  feite  te  vestig. 
Die  gedenkstene  word  opgerig 
deur  die  Afrikaanse  Skrywers- 
kring  in  medewerking  met  die 
Kultuurkring  van  Nairobi. 

KOKREKSIES 


1.  In  die  uitgawe  van  Junie 
1957,  bl.  57  staan  ’n  verhaal  met 
die  titel:  Die  eerste  keer,  Daudet, 
vertaal  deur  André  Brink. 

Tot  ons  spyt  was  dit  foutief; 
dit  moes  gelees  het:  Die  leë  hart, 
deur  André  Brink.  Dis  geen  ver- 
taling  nie,  maar  oorspronklike 
werk. 

2.  Op  bl.  69  (Jrg.  VII/2)  staan 
afgedruk  'n  beskouing  Die  Afri- 
kaanse  volksliedjies,  waarvan  die 
slotparagraaf  en  naam  van  die 
skrywer  op  bl.  71  ongelukkig  on- 
gemerk  weggeval  het.  Ons  ver- 
strek  die  ontbrekende  deel  hier: 


Die  skrywer  W.  A.  de  Klerk  het 
in  die  Septembernommer  1956  van 
die  Tydskrif  vir  Letterkunde  om 
,,’n  nuwe  terugkeer  na  ons  Afri- 
kaansheid”  gepleit.  In  die  stryd 
teen  die  vervlakkende  invloed  van 
die  Handelsradio  en  Jazzmusiek, 
kan  die  weerbekendmaking  van 
die  ernstige  en  vrolike  volkslied- 
jies  ’n  belangrike  faktor  wees. 
Maar  dan  moet  mense  soos  mev. 
Fourie  en  mnr.  Willem  van  War- 
melo  die  geleentheid  kry  om  hulle 
werk  te  publiseer.  Want  ,,Onbe- 
kend  maak  onbemin.” 

JAN  BOUWS 


ADRES  GEVRA 

Die  Redaksie  het  die  adres  nodig  van  A.  de  Vries,  skrywer  van 
die  verhaal  Pêrels  voor  die  swyne,  Jrg.  VII/2. 


A.P.B. 

Tree 

die 

toekoms 
tegemoet . . . 
versekerd 


SANLAM 


DIE  GROOT  AFRIKAANSE  LEWENSVERSEKERINGSMAATSKAPPY 


SL  69»» 


Maak  U keuse:-  VAN  RIJN 
kurk  in  wynrooi  ongekurk 
in  olyfgroen  en  filter  in 
roomkleurige  verpakking. 


Die  tegniese  vaardigheid  van  die  ou  meesters  cn  hulle  strewe  na 
die  beste  leef  voort  in  die  vervaardiging  van  Rembrandt 
Van  RIJN  sigarette. 

Dit  is  gemaak  vir  diegene  wat  liewer  rook  vir  genot  as  bloot  uit 
gewoonte  . . . en  vir  wie  prys  sekondêr  is. 

Welke  ander  sigaret  u ookal  mag  rook,  weet  ons  dat  u meer 
genot  uit  VAN  RIJN  sal  kry.  Koop  gerus  vandag  *n  pakkie 
VAN  RIJN. 


VIR  50. 
VRFA  37r 

